സ്വകാര്യ സ്ഥാപന / കമ്പനി സിഇഒമാർക്ക് തങ്ങളുടെ കമ്പനിയെപ്പറ്റിയെപ്പറ്റിയുളള പ്രധാന ആശങ്കകളെന്താവും ? എപ്പോഴെങ്കിലും ആലോചിച്ചിട്ടുണ്ടോ ? രാജ്യാന്തര തലത്തിൽ സിഇഒമാർ നേരിടുന്ന പ്രശ്നങ്ങളെയും കൂടുതൽ ശ്രദ്ധകൊടുക്കുന്ന വിഷയങ്ങളെക്കുറിച്ചും വിശദമായ പഠനം തന്നെ നടത്തിയിരിക്കുകയാണ് പിഡബ്യൂസി ഗ്ലോബൽ എൻറർടൈൻമെൻറ് മീഡിയ . തങ്ങളുടെ 21 മത് സിഇഒ സർവേയിലാണ് പിഡബ്യൂസി കമ്പനി മേധാവിമാർ നേരിടുന്ന പ്രതിസന്ധികളെക്കുറിച്ച് പരാമർശിക്കുന്നത് . പ്രധാനമായും മൂന്ന് പ്രശ്നങ്ങളാണ് സിഇഒമാരുടെ ഉറക്കം കെടുത്തുന്നത് . കമ്പനിയുടെ ആഗോള വിപണിയും അവിടെ നേരിടുന്ന സൈബർ ഭീഷണികൾ , ഡിജിറ്റൽ ടാലൻറിനെ ജോലിക്ക് ലഭിക്കാതിരിക്കുന്ന അവസ്ഥയാണ് രണ്ടാമത്തെ പ്രശ്നം , വിശ്വാസം , സുതാര്യത വർക്ക് കൾച്ചർ എന്നിവയെ സംബന്ധിച്ച പ്രശ്നങ്ങളാണ് മൂന്നാമത്തേത് . സൈബർ ഭീഷണികളും ആഗോള വിപണിയും സൈബർ മേഖലയിൽ നിന്നുളള പ്രശ്നങ്ങളാണ് സ്വകാര്യ കമ്പനി സിഇഒമാർ നേരിടുന്ന ഏറ്റവും വലിയ വെല്ലുവിളിയെന്നാണ് സർവേ പങ്കെടുത്ത 39 ശതമാനം സിഇഒമാരും അഭിപ്രായപ്പെട്ടത് . എന്നാൽ ഡിജിറ്റൽ സാങ്കേതിക വിദ്യയുടെ പുരോഗതി തങ്ങളുടെ കമ്പനികളിൽ സ്ഥാപിക്കാൻ എല്ലാ സിഇഒമാർക്കും അതീവ താൽപര്യമാണ് . അത് തങ്ങളുടെ സ്ഥാപനങ്ങളുടെ തൊഴിലിൻറെ കാര്യക്ഷമതയും വേഗതയും വർദ്ധിക്കുമെന്നും അവർ സർവേയിൽ അഭിപ്രായപ്പെട്ടു . കുടുംബ ബിസിനസ്സുകൾ നടത്തുന്ന 32 ശതമാനം സിഇഒമാരും സൈബർ ആക്രമണങ്ങളെ ഭയക്കുന്നവരാണ് . ആഗോള വിപണിയിൽ നേരിടുന്ന പ്രശ്നങ്ങൾ തങ്ങളെ ആശങ്കയിലാക്കാറുണ്ടെന്നാണ് സിഇഒമാരുടെ അഭിപ്രായം . രാജ്യങ്ങൾ തമ്മിലുളള വ്യാപാര കരാറുകളും , രാജ്യന്തര കൂട്ടായ്മകൾ തയ്യാറാക്കുന്ന കരാറുകളും , രാജ്യങ്ങൾക്കും കൂട്ടായ്മകൾക്കുമിടയിൽ ഉടലെടുക്കുന്ന പ്രതിന്ധികളും തങ്ങളെ ബാധിക്കുമോയെന്നാണ് സിഇഒമാരുടെ ആശങ്കകൾ . സാങ്കേതിക മേഖലയിലെ മിടുക്കർ കിട്ടാക്കനിയാവുന്നു സർവേയിൽ പങ്കെടുത്ത 74 ശതമാനം സിഇഒമാരും കമ്പനിക്കുള്ളിൽ അവർ നേരിടുന്ന പ്രധാന പ്രശ്നമായി കാണുന്നത് സാങ്കേതിക വിദ്യയിൽ മിടുക്കരായ ആളുകളുടെ ക്ഷാമമാണ് . പ്രതികരിച്ചവരിൽ 50 ശതമാനം പറയുന്നത് സാങ്കേതിക വിദ്യയിൽ അഗ്രഗണ്യരായ ജോലിക്കാരെ തങ്ങളുടെ കമ്പനികളിലേക്ക് ആകർഷിക്കാൻ ബുദ്ധിമുട്ട് നേരിടുന്നുണ്ടെന്നാണ് . കുടുംബ ബിസിനസ് നോക്കിനടത്തുന്ന സിഇമാരുടെ കൂട്ടത്തിലും 57 ശതമാനം അഭിപ്രായപ്പെട്ടത് ഇത്തരക്കാരെ കമ്പനിക്കുള്ളിൽ എത്തിക്കാൻ വലിയ വിഷമമാണെന്നാണ് . സർവേയിൽ പങ്കെടുത്ത 39 ശതമാനം സിഇഒമാർ പറഞ്ഞത് ജീവനക്കാർക്ക് സാങ്കേതിക വിദ്യയിലെ അറിവ് വർദ്ധിപ്പിക്കാനായി തങ്ങൾ ഡിജിറ്റൽ ടാലൻറ് ഡെവലപ്പ്മെൻറ് പ്രോഗ്രാമുകൾ നിരന്തര വിദ്യാഭ്യാസ പരിപാടികളിലൂടെ കമ്പനികളിൽ നടപ്പാക്കറുണ്ടെന്നാണ് . വിശ്വാസ്യത , സുതാര്യത , തൊഴിൽ സംസ്കാരം സ്വകാര്യ സ്ഥാപനം സിഇഒമാരുടെ അഭിപ്രായത്തിൽ അവർ ഏറ്റവും കൂടുതൽ പ്രാധാന്യം നൽകുന്ന ഘടകം വിശ്വാസ്യതയാണ് . അവരുടെ അഭിപ്രായത്തിൽ സ്ഥാപനവും ജീവനക്കാരും തമ്മിലുളള വിശ്വാസ്യതയ്ക്ക് വലിയ പ്രാധാന്യം നൽകേണ്ടതാണ് . 19 ശതമാനം സിഇഒമാർ വിശ്വാസ്യത നാൾക്കുനാൾ കുറഞ്ഞുവരുകയാണെനന്ന് പറഞ്ഞു . പൊതു മേഖലയിലെ കമ്പനികളുടെ കാര്യത്തിൽ ഇത് 20 ശതമാനമാണ് . സ്വകാര്യ കമ്പനികളിൽ 49 ശതമാനവും തങ്ങളുടെ നയരൂപീകരണത്തിലും വൈവിധ്യ വൽക്കരണത്തിലും സുതാര്യ പുലർത്തുന്നതായി അഭിപ്രായപ്പെട്ടു . കുടുംബ ബിസിനസ്സുകളിലെ സിഇഒമാരിലും 47 ശതമാനവും ഇതേ അഭിപ്രായം പ്രകടിപ്പിച്ചത് . തൊഴിൽ സംസ്കാരത്തിൻറെ വളർച്ചയ്ക്കായി ജീവനക്കാർക്ക് കൂടുതൽ ആനുകൂല്യങ്ങൾ നൽകുന്നതിൻറെ കാര്യത്തിൽ അതീവ ശ്രദ്ധ നൽകിവരുന്നതായി 56 ശതമാനം വരുന്ന കുടുംബ ബിസിനസ് സിഇഒമാർ പറഞ്ഞപ്പോൾ സ്വകാര്യ കമ്പനി സിഇഒമാരിൽ 49 ശതമാനം ആളുകളാണ് ഈ അർത്ഥത്തിൽ പ്രതികരിച്ചത് .


സ്റ്റീവ് സ്മിത്തിനെ നായകസ്ഥാനത്ത് നിന്ന് മാറ്റണമെന്ന് ഓസ്ട്രേലിയ . പന്തിൽ കൃത്രിമം കാണിക്കാൻ സഹായിച്ചതിൽ നടപടി വേണമെന്നാണ് ആവശ്യം . നടപടി വേണമെന്ന് സർക്കാർ ക്രിക്കറ്റ് ഓസ്ട്രേലിയയോട് ആവശ്യപ്പെട്ടു . സ്മിത്ത് രാജ്യത്തിന് അവമതിപ്പുണ്ടാക്കിയെന്ന് സർക്കാർ വിലയിരുത്തി . കേപ്ടൌണിൽ കാമറൂൺ ബാൻക്രോഫ്റ്റ് പന്തിൽ കൃത്രിമം കാണിച്ചിരുന്നു . ഇത് താനും അറിഞ്ഞുകൊണ്ടാണെന്ന് സ്റ്റീവ് സ്മിത്ത് സമ്മതിച്ചിരുന്നു . ദ ക്ഷി ണാ ഫ്രി ക്ക - ഓ സ്ട്രേ ലി യ മൂ ന്നാം ടെ സ്റ്റ് വൻ വിവാദത്തിലായിരുന്നു . ഓ സ്ട്രേ ലി യ യു ടെ കാ മ റൂ ൺ ബാ ൻ ക്രോ ഫ്റ്റ് സാ ൻ ഡ്പേ പ്പ ർ ഉ പ യോ ഗി ച്ച് പ ന്ത് ചു ര ണ്ടു ന്ന വീ ഡി യോ പുറത്തുവന്നിരുന്നു . ഇതിന് പിന്നാലെ മത്സര ശേഷം മാധ്യമങ്ങളെ കണ്ട ഓസ്ട്രേലിയൻ ക്യാപ്റ്റൻ സ്റ്റീവ് സ്മിത്ത് ബോളിൽ കൃത്രിമം കാണിച്ചത് തുറന്ന് സമ്മതിച്ചു . ബോളിൽ കാ മ റൂ ൺ ബാ ൻ ക്രോ ഫ്റ്റ് നടത്തി ' ചുരണ്ടൽ ' നേരത്തെ നിശ്ചയിച്ചതാണെന്നും . ടീമിലെ നേതൃനിരയിലെ താരങ്ങൾക്ക് ഇത് അറിയാമായിരുന്നെന്നും സ്റ്റീവ് സ്മിത്ത് സമ്മതിച്ചു . സംഭവത്തിൽ ഖേദം പ്രകടിപ്പിക്കുന്നതായി സ്മിത്ത് പറഞ്ഞു . എന്നാൽ ഈ വിഷയത്തിൻറെ പേരിൽ താൻ ഓസ്ട്രേലിയൻ ക്യാപ്റ്റൻ സ്ഥാനം ഒഴിയില്ലെന്ന് പറഞ്ഞു . ഉച്ചയൂണിൻറെ സമയത്താണ് ഇത്തരം ഒരു തന്ത്രം ആവിഷ്കരിച്ചത് . എന്നാൽ നടന്ന സംഭവത്തിൽ ഒട്ടും അഭിമാനം തോന്നുന്നില്ല . കളിയുടെ ധാർമ്മികതയ്ക്കും ആവേശത്തിനും ഒപ്പം നിൽക്കുന്നതല്ല ഈ പ്രവർത്തി സ്മിത്ത് പറഞ്ഞു . ഞങ്ങൾക്ക് മേധാവിത്വം നൽകുന്ന പ്രവർത്തിയായിരിക്കും ഇതെന്നാണ് കരുതിയത് . എന്നാൽ അത് നടന്നില്ല . എൻറെ നേതൃത്വത്തിൽ ഇത് ഒരിക്കലും ആവർത്തിക്കില്ല . ഈ സംഭവത്തെക്കുറിച്ച് കോച്ചിന് പോലും അറിയില്ലായിരുന്നു . ഞങ്ങൾ ഇതിൻറെ പേരിൽ പിടിക്കപ്പെട്ടില്ലായിരുന്നെങ്കിലും എനിക്ക് ഈ കാര്യത്തിൽ കുറ്റബോധം തോന്നുമായിരുന്നു എന്നും സ്മിത്ത് പറയുന്നു . ഒരിക്കലും കളി കൈവിടരുതെന്നാണ് ഞാൻ ചിന്തിച്ചത് . ഒട്ടും അഭിമാനിക്കാൻ അല്ല പഠിക്കാനുള്ള പാഠമാണിത് . ഈ കാര്യം ഇപ്പോൾ പറയുമ്പോഴും എനിക്ക് നാണക്കേട് തോന്നുന്നു സ്മിത്ത് പറയുന്നു . എങ്ങനെയാണ് തങ്ങൾ ബോളിൽ കൃത്രിമം കാണിച്ചത് എന്ന് കാ മ റൂ ൺ ബാ ൻ ക്രോ ഫ്റ്റ് പിന്നീട് മാധ്യമങ്ങളോട് വിശദീകരിച്ചു . സം ഭ വ ത്തി ൽ മാ ച്ച് റ ഫ റി വി ശ ദ പ രി ശോ ധ ന ന ട ത്തും . കു റ്റം തെ ളി ഞ്ഞാ ൽ ബാ ൻ ക്രോ ഫ്റ്റി ന് ഒ രു മ ത്സ ര ത്തി ൽ വി ല ക്ക് നേ രി ടേ ണ്ടി വ രും . മ ത്സ ര ത്തി നി ട യ്ക്ക് ഓ സീ സ് യു വ താ ര ത്തെ അ മ്പ യ ർ മാ ർ വി ളി ച്ചു വ രു ത്തി യി രു ന്നു . ടെ സ്റ്റി ൻറെ മൂ ന്നാം ദി നം അ വ സാ നി ക്കു മ്പോ ൾ ദ ക്ഷി ണാ ഫ്രി ക്ക ര ണ്ടാം ഇ ന്നിം ഗ്സി ൽ അ ഞ്ച് വി ക്ക റ്റ് ന ഷ്ട ത്തി ൽ 238 റ ൺ സ് എ ടു ത്തി ട്ടു ണ്ട് . ആ തി ഥേ യ ർ ക്ക് നി ല വി ൽ 294 റ ൺ സ് ലീ ഡാ യി . ഓ സീ സ് ഒ ന്നാം ഇ ന്നിം ഗ്സി ൽ 255നു പു റ ത്താ യി രു ന്നു .


മുറിയിൽ പരസ്പരം ചേർന്നു നിൽക്കുന്ന ഇമ്രാൻ ഹാഷ്മിയും കൃതി ഖർബന്ധയും . ചുംബിക്കാനൊരുങ്ങുകയാണ് അവർ . പ്രണയസംഗീതം പതിയെ ഉയർന്നു വരുന്നു . അവരുടെ മുഖങ്ങൾ തമ്മിൽ ചേരുന്ന നേരത്താണ് പൊടുന്നനെ ഒരു കൈ നീണ്ടു വന്ന് കൃതിയുടെ കാലിൽ കൊളുത്തി വലിക്കുന്നത് . പെട്ടെന്ന് സംഗീതത്തിന്റെ ശൈലി മാറുന്നു . മുഖമടിച്ച് നിലത്തേക്ക് വീഴുന്ന നായിക കാർപ്പറ്റടക്കം കട്ടിലിനടിയിലേക്ക് വലിച്ചകറ്റപ്പെടുന്ന ഭീകരദൃശ്യം . സംഗീതം അതിന്റെ വശ്യതയ്ക്കൊപ്പം ഭയാനകവുമായി തീർന്നിരിക്കുന്നു . വിക്രം ഭട്ടിന്റെ റാസ് പരമ്പരയിലെ നാലാമത് ചിത്രമാണ് പ്രേക്ഷകരെ സംഗീതം കൊണ്ട് ഭയപ്പെടുത്താനെത്തുന്നത് .


ഐഫോൺ XS അടക്കമുള്ള പുതിയ ഐഫോണുകൾ മികച്ച വിൽപ്പന രേഖപ്പെടുത്തുകയാണ് . അപ്പോൾ തന്നെയാണ് അടുത്ത ഐഫോൺ സംബന്ധിച്ച അഭ്യൂഹങ്ങളും പരക്കുന്നത് . 5ജി കണക്ടിവിറ്റിയോടെയായിരിക്കും അടുത്ത ഐഫോൺ എത്തുക എന്നതാണ് പുതിയ റിപ്പോർട്ട് . ആപ്പിളിന് 5ജി മോഡം നിർമിച്ചു നൽകുന്നത് പ്രമുഖ ചിപ് നിർമാതാക്കളായ ഇൻറെൽ ആയിരിക്കും എന്നാണ് റിപ്പോർട്ട് . അടുത്ത വർഷം പകുതിയോടെ ഇന്റെലിൻറെ XMM 8160 എന്ന 5ജി മോഡമാണ് ഫോൺ നിർമ്മാതാക്കൾക്കു കൈമാറുക . ആപ്പിൾ ഐഫോൺ ഈ മോഡം ഉപയോഗിച്ച് കമ്പനിയുടെ ആദ്യ 5ജി ഫോൺ പുറത്തിറക്കാനുള്ള ശ്രമത്തിലാണ് . ഐഫോണിൽ ഇൻറർനെറ്റ് ഓഫ് തിങ്സ് ഉൾപ്പെടെയുള്ള സാങ്കേതികവിദ്യകൾ 5ജിയുടെ ആദ്യ ഉപയോക്താക്കൾക്ക് അനായാസം കൈകാര്യം ചെയ്യാൻ വഴിയൊരുക്കി സ്മാർട്ഫോൺ ഇന്നൊവേഷനിൽ സമാനകളില്ലാത്ത സ്ഥാപനമായി തലയുയർത്തി നിൽക്കുക എന്നതാണ് ആപ്പിളിന്റെ ലക്ഷ്യം . എന്നാൽ , ആദ്യ 5ജി സ്മാർട്ഫോൺ വൺ പ്ലസ് 7 ആയിരിക്കുമെന്നും ഷവോമി മി മിക്സ് 3 ആയിരിക്കും എന്നും വിവിധ റിപ്പോർട്ടുകളുണ്ട് .


രൂപയുടെ മൂല്യം ഇടിഞ്ഞു . ഢോളറുമായുള്ള വിനിമയനിരക്കിൽ 32 പൈസ കുറഞ്ഞ് 71.17 പൈസയായി . ശക്തികാന്ത ദാസിനെ റിസർവ് ബാങ്ക് ഓഫ് ഇന്ത്യ ഗവർണറായി നിയമിച്ചതിനു ശേഷമുള്ള ആദ്യ വ്യാപാരത്തിലാണ് ഈ കുറവ് . റിസർവ് ബാങ്കിന്റെ സ്വതന്ത്രപദവിയുമായി ബന്ധപ്പെട്ട് ഉണ്ടായ തർക്കങ്ങളെ തുടർന്ന് ഊർജിത് പട്ടേൽ രാജി വച്ച ഒഴിവിലേക്ക് ചൊവ്വാഴ്ച്ചയാണ് ശക്തികാന്ത് ദാസ് നിയമിതനായത് . ഇന്റർ ബാങ്ക് ഫോറിൻ എക്സ്ചേഞ്ച്ൽ യുഎസ് ഡോളറിന് 72.10 രൂപയാണ് വിനിമയ നിരക്ക് . തുടർന്നാണ് 72.17 ആയത് . ചൊവ്വാഴ്ച്ച 53 പൈസ കുറഞ്ഞിരുന്നു . ക്രൂഡ് ഓയിൽ വില വർധിക്കുന്നതിനാൽ ആണ് രൂപയുടെ മൂല്യത്തിൽ കുറവു വരുന്നതെന്ന് കണക്കാക്കുന്നു . ഊർജിത് പട്ടേലിന്റെ രാജിയെ തുടർന്ന് രൂപയുടെ വിനിമയ മൂല്യം 111 പൈസ കുറഞ്ഞിരുന്നു . കറൻസിക്ക് ഡോളറുമായി ഉള്ള വിനിമയ നിരക്ക് പെട്ടെന്ന് കുറയാൻ കാരണമായത് പട്ടേൽ രാജി വച്ചതിനാലാണ് .


ആൻഡ്രോയ്ഡ് പ്ലേ സ്റ്റോ റി ൽ പു തി യ മാ ൽ വെ റി ൻറെ സാ ന്നി ധ്യം സ്ഥി രീ ക രി ച്ചു . പ്ലേ സ്റ്റോ റി ലെ എ ണ്ണൂ റി ല ധി കം ആ പ്ലി ക്കേ ഷ നു ക ളി ൽ സേ വ്യ ർ എ ന്ന മാ ൽ വെറി ൻറെ സാ ന്നി ധ്യ മു ണ്ടെ ന്നാ ണു ക ണ്ടെ ത്തൽ . ട്രെ ൻ ഡ് ലാ ബ്സ് ഇ ൻറ ലി ജ ൻ സാ ണ് ഇ ത്ത വ ണ മാ ൽ വെർ സാ ന്നി ധ്യം ക ണ്ടെ ത്തി യി രി ക്കു ന്ന ത് . ഫോ ട്ടോ മാ നി പ്പു ലേ റ്റ ർ , വാ ൾ പേ പ്പ ർ , റിം ഗ്ടോ ൺ ചേ ഞ്ച ർ തു ട ങ്ങി യ ആ പ്ലി ക്കേ ഷ നുക ളി ലാ ണ് സേ വ്യ റി ൻറെ സാ ന്നി ധ്യം ക ണ്ടെ ത്തി യി രി ക്കു ന്ന ത് . ര ണ്ടു വ ർ ഷ ത്തി ല ധി ക മാ യി സേ വ്യ ർ മാ ൽ വെ ർ പ്ലേ സ്റ്റോ റി ലു ണ്ടെ ന്നാ ണ് ട്രെ ൻ ഡ് ലാ ബ്സ് പ റ യു ന്ന ത് . ഈ മാ ൽ വെ റി ൻറെ സാ ന്നി ധ്യ മു ള്ള ആ പ്ലി ക്കേ ഷ നു ക ൾ ഡൌ ൺ ലോ ഡ് ചെ യ്യു ക വ ഴി ആ ൻ ഡ്രോ യി ഡ് ഉ പ ക ര ണ ത്തി ൽ ക യ റ്റി പ്പ റ്റി കൂ ടു ത ൽ മാ ൽ വെറു ക ളെ ഡൌ ൺ ലോ ഡ് ചെ യ്യാ ൻ സേ വ്യ റി നു ക ഴി യും . പെ ട്ടെ ന്നു തി രി ച്ച റി യ പ്പെ ടാത്ത ത ര ത്തി ലാ ണ് സേ വ്യ റി നെ വി ക സി പ്പി ച്ചി രി ക്കു ന്ന ത് . അ താ ണ് ക ണ്ടെ ത്താ ൻ ഇ ത്ര വൈ കി യ തും .


ലത മങ്കേഷ്കേറിന്റെ എക്കാലത്തെയും ഹിറ്റ് ഗാനങ്ങളിൽ ഒന്നാണ് ചൽതേ ചൽതേ . പുതിയ ഒരു ബോളിവുഡ് ചിത്രത്തിനു വേണ്ടി ചൽതേ ചൽതേ വീണ്ടും പുതിയ രൂപത്തിൽ ആലപിച്ചിരിക്കുകയാണ് പാക്കിസ്ഥാൻ ഗായകൻ അതിഫ് അസ്ലാം . ഗാനം പുതിയ രൂപത്തിൽ പാടിയതിനെതിരെ രൂക്ഷമായി വിമർശിച്ച് രംഗത്ത് എത്തിയിരിക്കുകയാണ് ലത മങ്കേഷ്കർ . ചൽതേ ചൽതേ എന്ന ഗാനത്തിന് ഒരു പൂർണരൂപമുണ്ട് . ഭാഗ്യവശാൽ അതിഫ് പാടിയത് കേട്ടിട്ടില്ല . അത് കേൾക്കാൻ ആഗ്രഹവുമില്ല . പഴയ ഗാനങ്ങൾ റീമിക്സ് ചെയ്യുന്ന പ്രവണത സങ്കടപ്പെടുത്തുന്നു . എല്ലാവരും ഇഷ്ടപ്പെടുന്ന , ആസ്വദിക്കുന്ന ഗാനം വേറൊരു രൂപത്തിലേക്ക് മാറ്റുന്നതിൽ എന്ത് സർഗ്ഗാത്മകതയാണ് ഉള്ളത് . റീമിക്സിൽ വരികൾ പോലും മാറ്റുന്നതായിട്ടാണ് കേട്ടിട്ടുള്ളത് . ആരുടെ സമ്മതത്തോടെയാണ് ഇതൊക്കെ ചെയ്യുന്നത് . കവികളും സംഗീതസംവിധായകരും അവർ ചെയ്യേണ്ടത് ഭംഗിയോടെ ചെയ്തുവച്ചതാണ് . അവരുടെ സർഗ്ഗാത്മകത റീമിക്സ് ചെയ്ത് മോശമാക്കാൻ ആർക്കും അനുവാദമില്ല - ലത മങ്കേഷ്കർ പറഞ്ഞു .


പാക്കിസ്ഥാനെതിരെ ഇറങ്ങുമ്പോൾ ചരിത്രനേട്ടത്തിലേക്ക് കേവലം ഒരു വിക്കറ്റ് അകലം മാത്രമായിരുന്നു സ്റ്റെയിനിന് ഉണ്ടായിരുന്നത് . ത് . 108 ടെസ്റ്റുകളിൽ നിന്നാണ് പൊള്ളോക്ക് നേട്ടത്തിലെത്തിയതെങ്കിൽ സ്റ്റെയിനിന് കേവലം 89 ടെസ്റ്റുകളെ വേണ്ടിവന്നുള്ളു . വിക്കറ്റ് വേട്ടയുടെ കാര്യത്തിൽ ലോകത്തെ പതിനൊന്നാമൻ കൂടിയാണ് സ്റ്റെയിൻ . 133 മത്സരങ്ങളിൽ നിന്ന് 800 വിക്കറ്റ് വീഴ്ത്തിയിട്ടുള്ള മുത്തയ്യ മുരളീധരനാണ് പട്ടികയിൽ ഒന്നാമൻ . നിലവിൽ കളിക്കുന്ന താരങ്ങളുടെ കാര്യം പരിശോധിച്ചാൽ ഇംഗ്ലിഷ് പേസർമാരായ ആൻഡേഴ്സണും ബ്രോഡും മാത്രമാണ് സ്റ്റെയിന് മുന്നിലുള്ളത് . ദക്ഷിണാഫ്രിക്കക്കെതിരായ ആദ്യ ടെസ്റ്റിൽ ടോസ് നേടി ആദ്യം ബാറ്റ് ചെയ്ത പാക്കിസ്ഥാൻ 181 റൺസിന് ഓൾ ഔട്ടായി . ഡുവാനെ ഒലിവറിന്റെ ആറ് വിക്കറ്റ് പ്രകടനമാണ് പാക്കിസ്ഥാനെ തകർത്തത് . 37 റൺസ് വഴങ്ങിയാണ് ഒലിവർ ആറു വിക്കറ്റെടുത്തത് . കാഗിസോ റബാദ മൂന്ന് വിക്കറ്റെടുത്തപ്പോൾ സ്റ്റെയിൻ ഒരു വിക്കറ്റെടുത്തു .


മൂന്നു ദിവസങ്ങളിലും വൈകീട്ട് 4,6,8 സമയങ്ങളിലായാണ് ഫ്ലാഷ് സെയിൽ നടക്കുക . തെരഞ്ഞെടുക്കപ്പെട്ടവർക്ക് വൺ പ്ലസ് ലക്കി ഡ്രോയിലൂടെ ഒരു മിസ്റ്ററി ബോക്സ് സമ്മാനമായി നൽകും . മൂന്നു മണിക്കൂറിനുള്ളിൽ ചെക്കൌട്ട് ചെയ്തു കഴിഞ്ഞാൽ ഈ ബോക്സിനുള്ളിൽ എന്താണെന്ന് അറിയാം . ഈ ഓഫറിനായി ഉപഭോക്താക്കൾ വൺ പ്ലസ് സ്റ്റോറിൽ ആദ്യം രജിസ്റ്റർ ചെയ്യണം . വൺ പ്ലസ് ഐഡി ക്രിയേറ്റ് ചെയ്യണം . ബില്ലിങ് , പേയ്മെൻറ് വിവരങ്ങൾ നൽകണം . ഫോൺ നമ്പർ വെരിഫൈ ചെയ്ത ശേഷം # OnePlusDiwaliDash എന്ന ഹാഷ്ടാഗ് നൽകി സോഷ്യൽ മീഡിയയിൽ ഷെയർ ചെയ്യുന്നതോടെ ദീപവലി ഡാഷ് സെയിലിനായുള്ള ഫോർ - സ്റ്റെപ് രജിസ്ട്രേഷൻ നടപടികൾ പൂർത്തിയായി . നിലവിലുള്ള ഉപഭോക്താക്കൾക്കും വൺ പ്ലസിന്റെ വക കൈനിറയെ സമ്മാനങ്ങളുണ്ട് . എല്ലാവർക്കും 250 രൂപയുടെ കൂപ്പൺ ഫ്രീയായി ലഭിക്കും . ദീപവലി സെയിലിൽ രജിസ്റ്റർ ചെയ്യുകയും ഐഎംഇഐ നമ്പർ നൽകുകയും വേണം .


സിനിമാ മേഖലയിലുള്ളവർ തങ്ങൾ നേരിട്ട ദുരനുഭവം തുറന്ന് പറഞ്ഞ് രംഗത്തെത്തുന്നത് ഇതാദ്യമല്ല . എന്നാൽ ഹാസ്യ രംഗങ്ങളിലൂടെ ആരാധകരെ സൃഷ്ടിച്ച ഡയ്സി ഇറാനിയാണ് അറുപത് വർഷങ്ങൾക്ക് മുമ്പ് തൻറെ ആറാം വയസ്സിൽ നേരിടേണ്ടിവന്ന ലൈംഗികാതിക്രമം തുറന്ന് പറഞ്ഞിരിക്കുന്നത് . ഒരു ദേശീയ മാധ്യമത്തിന് നൽകിയ അഭിമുഖത്തിലാണ് ഇക്കാര്യം ഡെയ്സി വ്യക്താമാക്കിയത് . തനിക്കൊപ്പം സിനിമാ ചിത്രീകരണത്തിന് വരുമായിരുന്ന ബന്ധു തന്നെ ശാരീരികമായി പീഡിപ്പിക്കുകയും പുറത്ത് പറയരുതെന്ന് ആവശ്യപ്പെട്ട ബെൽറ്റുപയോഗിച്ച് ക്രൂരമായി മർദ്ദിക്കുകയും ചെയ്തതെന്ന് ഡെയ്സി പറയുന്നു . 1957 ൽ ഹം പാഞ്ചി ഏക് ദാൽ കെ എന്ന ചിത്രത്തിൽ ബാലതാരമായി അഭിനയിക്കാൻ മദ്രാസിലെത്തിയപ്പോഴായിരുന്നു ഹോട്ടൽ മുറിയിൽ വച്ച് ബന്ധുവായ നാസർ തന്നെ ആക്രമിച്ചത് . നാ , ർ ഇപ്പോൾ ജീവനോടെയില്ല എന്നാൽ ആ വേദന ഇന്നും മറക്കാനാകുന്നില്ലെന്നും മനസ്സിൽനിന്ന് ബെൽറ്റുമായി തന്നെ മർദ്ദിക്കുന്ന അയാളുടെ ചിത്രം മായുന്നില്ലെന്നും ഡെയ്സി പറയുന്നു . പുറത്ത് പറഞ്ഞാൽ തന്നെ കൊല്ലുമെന്ന് അയാൾ ഭീഷണിപ്പെടുത്തി . താൻ ഒന്നും പുറത്ത് പറഞ്ഞില്ല . തൊട്ടടുത്ത ദിവസം ഒന്നും സംഭവിക്കാത്തതുപോലെ സ്റ്റുഡിയോയിൽ എത്തി . ചിത്രീകരണം പൂർത്തിയാക്കി . പിന്നീട് ഏറെ വർഷങ്ങൾക്ക് ശേഷമാണ് ഇക്കാര്യം താൻ അമ്മയോടുപോലും പറഞ്ഞതെന്നും ഡെയ്സി ഓർക്കുന്നു . പിന്നീട് 15ാം വയസ്സിൽ ഉണ്ടായ മറ്റൊരു അനുഭവവും ഡെയ്സി തുറന്നു പറഞ്ഞു . നിർമ്മാതാവ് മല്ലിക് ചന്ദ് കൌച്ചറിനെതിരെയാണ് ഡെയ്സിയുടെ ആരോപണം . അദ്ദേഹത്തിൻറെ പുതിയ ചിത്രമായ മേരെ ഹുസൂർ ദെന്നിൽ അഭിനയിക്കാൻ ഓഫീസിൽ എത്തിയതായിരുന്നു താൻ . മാറ് ഉണ്ടെന്ന് തോന്നിപ്പിക്കാൻ സ്പോഞ്ച് പാഡുള്ള ബ്ലൌസ് ധരിച്ച് സാരിയുടുത്താണ് അമ്മതന്നെ അദ്ദേഹത്തിനടുത്തേക്ക് പറഞ്ഞു വിട്ടത് .


റിസർവ് ബാങ്ക് രണ്ടായിരം രൂപ നോട്ടിന്റെ അച്ചടി നിർത്തിയതായി സൂചന . ഉയർന്ന മൂല്യമുള്ള നോട്ടുകളുടെ ഇടപാട് നിയന്ത്രിക്കുന്നതിന്റെ ഭാഗമായാണ് നടപടി . അച്ചടി പൂർത്തിയായ 200 രൂപ നോട്ടുകൾ അടുത്ത മാസം പുറത്തിറക്കിക്കാനും ആർബിഐയ്ക്ക് പദ്ധതിയുണ്ട് . കഴിഞ്ഞ നവംബർ എട്ടിലെ നോട്ടസാധുവാക്കലിന് ശേഷം വിപണിയിൽ എത്തിയ രണ്ടായിരം രൂപ നോട്ടിന്റെ അച്ചടി റിസർവ് ബാങ്ക് അവസാനിപ്പിച്ചെന്ന സൂചനകളാണ് പുറത്ത് വരുന്നത് . രണ്ടായിരം രൂപ നോട്ടിന്റെ പ്രചാരത്തിൽ കുറവുണ്ടായതായി ബാങ്കുകളും എടിഎം സേവന ദാതാക്കളും അടുത്തിടെ പരാതിപ്പെട്ടിരുന്നു . ഉയർന്ന മൂല്യമുള്ള നോട്ടുകളുടെ ഇടപാട് നിയന്ത്രിക്കുന്നതിന്റെ ഭാഗമായാണ് ആർബിഐ നടപടി . നോട്ടസാധുവാക്കലിന് ശേഷം കഴിഞ്ഞ എട്ട് മാസത്തിനുള്ളിൽ 7.4 ലക്ഷം കോടി രൂപയുടെ രണ്ടായിരം രൂപ നോട്ടുകൾ ആർബിഐ അച്ചടിച്ചു . നവംബർ എട്ടിന് നോട്ടസാധുവാക്കൽ പ്രഖ്യാപിക്കുന്പോൾ 6.3 ലക്ഷം കോടി രൂപയുടെ ആയിരം രൂപ നോട്ടുകളാണ് പ്രചാരത്തിലിരുന്നത് . ഒറ്റയടിക്ക് രണ്ടായിരം രൂപ നോട്ട് വിപണിയിലെത്തിയപ്പോൾ ചില്ലറ ലഭിക്കാൻ ആളുകൾക്ക് കടുത്ത ബുദ്ധിമുട്ട് നേരിട്ടിരുന്നു . പിൻവലിച്ചതിന് തത്തുല്യമായി അഞ്ഞൂറ് രൂപ നോട്ടുകൾ പുറത്തിറക്കാനും റിസർവ് ബാങ്കിനായില്ല . ഈ സാഹചര്യത്തിലാണ് കുറഞ്ഞ മൂല്യമുള്ള 200 രൂപ നോട്ടുകൾ ആർബിഐ പുറത്തിറക്കുന്നത് . കഴിഞ്ഞ ജൂണിൽ അച്ചടി തുടങ്ങിയ 200 രൂപ നോട്ടുകൾ അടുത്ത മാസം അവതരിപ്പിച്ചേക്കും . ആദ്യഘട്ടത്തിൽ ബാങ്കുകൾ മുഖേനയാകും 200 രൂപ നോട്ടിന്റെ വിതരണം . എടിഎമ്മിലൂടെ വിതരണം ചെയ്യണമെങ്കിൽ രാജ്യത്തെ രണ്ട് ലക്ഷത്തോളം എടിഎം മെഷീനുകൾ പുനഃക്രമീകരിക്കേണ്ടി വരും .


ഫിഫയുടെ മികച്ച ഫുട്ബോൾ താരത്തിനുള്ള പുരസ്കാരത്തിനായുളള അന്തിമ പട്ടിക പുറത്ത് . യൂവേഫയുടെ മികച്ച താരത്തിനുള്ള പുരസ്കാരത്തിനായി മത്സരിച്ച ക്രിസ്റ്റ്യാനോ റൊണാൾഡോ , ലൂക്കാ മോഡ്രിച്ച് , മുഹമ്മദ് സലാ എന്നിവർ തമ്മിലാണ് കലാശപ്പോര് . എന്നാൽ ബാഴ്സലോണയുടെ അർജൻറീനൻ സൂപ്പർതാരം ലിയോണൽ മെസി അന്തിമ പട്ടികയിലില്ല എന്നത് ശ്രദ്ധേയമാണ് . ഫിഫ പുരസ്കാരത്തിന് 2006ന് ശേഷം ഇതാദ്യമാണ് മെസി അവസാന മൂന്നിൽ ഇടംപിടിക്കാതെ പോകുന്നത് . ക്രൊയേഷ്യയെ ലോകകപ്പ് ഫൈനലിലെത്തിച്ച നായകൻ മോഡ്രിച്ചായിരുന്നു യൂറോപ്പിലെ മികച്ച താരം . ലോകകപ്പിലെ മികച്ച താരത്തിനുള്ള പുരസ്കാരവും നേടിയത് ക്രൊയേഷ്യൻ നായകൻറെ മാറ്റുകൂട്ടുന്നു . ലിവർപൂളിനെ ചാമ്പ്യൻസ് ലീഗ് ഫൈനലിലെത്തിച്ച പ്രകടനമാണ് സലായെ അന്തിമ പട്ടികയിലെത്തിച്ചത് . കഴിഞ്ഞ സീസണിൽ ലിവർപൂൾ കുപ്പായത്തിൽ 44 ഗോളുകൾ സലാ അടിച്ചുകൂട്ടി . ചാമ്പ്യൻസ് ലീഗിൽ ടോപ് സ്കോററായി റയൽ മാഡ്രിഡിന് തുടർച്ചയായ മൂന്നാം കിരീടം നേടിക്കൊടുത്ത പ്രകടനമാണ് റോണോയെ അവസാന മൂന്നിലെത്തിച്ചത് . മികച്ച ഗോളിക്കായുള്ള അന്തിമ പട്ടികയിൽ ലോകകപ്പിൽ തിളങ്ങിയ ബെൽജിയത്തിൻറെ തിബൌട്ട് , ഫ്രാൻസിൻറെ ലോറിസ് , ഡെൻമാർക്കിൻറെ കാസ്പർ എന്നിവരാണുള്ളത് . തിബൌട്ടിനായിരുന്നു ലോകകപ്പിലെ മികച്ച ഗോൾകീപ്പർക്കുള്ള ഗോൾഡൻ ഗ്ലൌ . മികച്ച പരിശീലനുള്ള പുരസ്കാരത്തിന് ക്ലബ് തലത്തിൽനിന്ന് റയൽ മാഡ്രിഡ് മുൻ പരിശീലകൻ സിനദീൻ സിദാൻ മാത്രമാണുള്ളത് . ഫ്രാൻസിന് ലോകകപ്പ് നേടിക്കൊടുത്ത ദിദിയർ ദെഷാം , ക്രൊയേഷ്യയെ ഫൈനലിലെത്തിച്ച ഡാലിച്ച് എന്നിവരാണ് മറ്റ് രണ്ടുപേർ . സെപ്റ്റംബർ 24ന് പുരസ്കാരം പ്രഖ്യാപിക്കും .


ടെന്നീസ് കോർട്ടിലെ ഇന്ത്യൻ റാണിയാണ് സാനിയ മിർസ . വനിതകളിൽ ഉയർന്ന റാങ്കിംഗിലെത്തിയ ഇന്ത്യൻ താരമാണ് ഈ ഹൈദരാബാദുകാരി . പാക്കിസ്ഥാൻ ക്രിക്കറ്റ് താരം ഷെയ്ബ് മാലിക്കിൻറെ ജീവിതസഖിയായ സാനിയ വിവാഹ ശേഷവും കോർട്ടിൽ തുടർന്നു . ടെന്നീസ് കോർട്ടിന് പുറത്ത് ക്രിക്കറ്റ് മൈതാനങ്ങളിൽ പോലും പലപ്പൊഴും കാണിയായി സാനിയയെ ആരാധകർക്ക് കാണാനായി . ടെന്നീസിനൊപ്പം ക്രിക്കറ്റിനെയും സ്നേഹിക്കുന്നയാളാണ് സാനിയ മിർസ . ക്രിക്കറ്റിനെ കുറിച്ചുള്ള തൻറെ ഇഷ്ടങ്ങൾ തുറന്നുപറഞ്ഞിരിക്കുകയാണ് സാനിയ മിർസയിപ്പോൾ . പ്രിയ ഇന്ത്യൻ ക്രിക്കറ്റ് താരങ്ങൾ ആരൊക്കെയെന്ന് ചോദിച്ച് ട്വിറ്ററിൽ ഒരു ആരാധകൻ രംഗത്തെത്തിയതോടെയാണ് സാനിയയുടെ ഇഷ്ടം പുറത്തായത് . ഇന്ത്യൻ നായകൻ വിരാട് കോലിയും മുൻ നായകൻ എംഎസ് ധോണിയുമാണ് സാനിയയുടെ പ്രിയതാരങ്ങൾ . മറുപടി വന്നതോടെ പ്രിയ ശ്രീലങ്കൻ ക്രിക്കറ്റ് താരത്തെ കുറിച്ച് ചോദിച്ച് മറ്റൊരു ആരാധകനും രംഗത്തെത്തി . ശ്രീലങ്കയുടെ ഇതിഹാസം വിക്കറ്റ് കീപ്പർ ബാറ്റ്സ്മാനായ കുമാർ സംഗക്കാരയാണ് പ്രിയ താരമെന്നായിരുന്നു സാനിയയുടെ മറുപടി . എന്നാൽ കോലിയെ ഒറ്റവാക്കിൽ നിർവചിക്കാൻ മറ്റൊരു ആരാധകൻ ആവശ്യപ്പെട്ടതോടെ ടെന്നീസ് റാണി കുരുക്കിലായി . വാക്കുകൾ കിട്ടാതെ വന്ന സാനിയ ഒടുവിൽ ചാമ്പ്യൻ എന്ന് വിശേഷിപ്പിച്ച് അവസാനിപ്പിക്കുകയായിരുന്നു .


ഇതരഭാഷാ സിനിമകൾക്ക് , വിശേഷിച്ച് തമിഴ് സിനിമകളുടെ പ്രധാന മാർക്കറ്റുകളിലൊന്നാണ് കേരളമിപ്പോൾ . അടുത്തിടെ ശ്രദ്ധിക്കപ്പെട്ട തമിഴ് ചിത്രങ്ങളെല്ലാം കേരളത്തിലും മുദ്ര പതിപ്പിച്ചിരുന്നു . മികച്ച ബോക്സ്ഓഫീസ് കളക്ഷനും ( സർക്കാർ , 96 , രാക്ഷസൻ ) നിരൂപകപ്രീതിയും ( വട ചെന്നൈ , പരിയേറും പെരുമാൾ ) ആ ചിത്രങ്ങൾ കേരളത്തിലും നേടി . കോളിവുഡിൽ നിന്നുള്ള താരചിത്രങ്ങളുടെ വിതരണാവകാശത്തിനായി കുറച്ചുകാലമായി കിടമത്സരം തന്നെയുണ്ട് . വൻ തുകകൾക്കാണ് പല ബിഗ് ബജറ്റ് ചിത്രങ്ങളും കേരളത്തിൽ വിതരണത്തിനായി എടുക്കപ്പെടുന്നത് . എന്നാൽ ഇത്രകാലവുമുള്ള കണക്കെടുത്താൽ ഏറ്റവും കൂടുതൽ തുക കേരള റൈറ്റ്സ് ഇനത്തിൽ വാങ്ങിയെടുത്തത് ഒരു തെലുങ്ക് ചിത്രമായിരുന്നു . സാക്ഷാൽ ബാഹുബലി 2 . എന്നാൽ അതിനേക്കാൾ വലിയ തുക ഒരു ബിഗ് ബജറ്റ് തമിഴ് താരചിത്രത്തിന് കേരള റൈറ്റ്സ് ഇനത്തിൽ ലഭിച്ചിരിക്കുകയാണ് . ഷങ്കറിൻറെ രജനീകാന്ത് ചിത്രം 2.0യ്ക്കാണ് കേരളത്തിൽ റെക്കോർഡ് തുക ലഭിച്ചിരിക്കുന്നത് . സോഷ്യൽ മീഡിയയിൽ ഇന്ന് പ്രചരിച്ചത് ചിത്രത്തിൻറെ കേരള റൈറ്റ്സ് 14.5 കോടി രൂപയ്ക്കാണ് വിറ്റുപോയത് എന്നാണ് . മലയാളത്തിലെ ആദ്യ 100 കോടി ചിത്രമായ പുലിമുരുകൻ ഉൾപ്പെടെയുള്ള സിനിമയുടെ നിർമ്മാതാക്കളായ മുളകുപാടം ഫിലിംസ് ആണ് വിതരണാവകാശം വാങ്ങിയത് എന്നും . തൻറെ കമ്പനി 2.0യുടെ കേരള റൈറ്റ്സ് വാങ്ങി എന്നത് ശരിയാണെന്നും എന്നാൽ പ്രചരിക്കുന്ന തുകയിൽ വ്യത്യാസമുണ്ടെന്നും മുളകുപാടം ഫിലിംസിൻറെ സാരഥിയായ ടോമിച്ചൻ മുളകുപാടം ഏഷ്യാനെറ്റ് ന്യൂസ് ഓൺലൈനിനോട് വ്യക്തമാക്കി . " ഇന്നാണ് ഇതുസംബന്ധിച്ച് എഗ്രിമെൻറ് ആയത് . 14 . 5 കോടി ഒന്നുമല്ല , അതിനേക്കാൾ മുകളിലാണ് കൊടുത്തിരിക്കുന്നത് . 15 കോടിക്ക് മുകളിലാണ് കൊടുത്തിരിക്കുന്നത് . " ഇതുവരെ ഒരു മറുഭാഷാ സിനിമയ്ക്കും ലഭിക്കാത്ത തുക എന്തുകൊണ്ട് മുടക്കി എന്ന ചോദ്യത്തിന് ടോമിച്ചൻറെ പ്രതികരണം ഇങ്ങനെ . . " 600 കോടി മുതൽമുടക്കുള്ള പടമല്ലേ ? എന്തെങ്കിലുമൊക്കെ ഉണ്ടാവില്ലേ സിനിമയിൽ ? നമ്മൾ സിനിമ നിർമ്മിക്കുന്ന ആളുകളല്ലേ ? " കേരളത്തിൽ വമ്പൻ റിലീസ് ആണ് ആലോചിക്കുന്നതെന്നും 450 തീയേറ്ററുകളിൽ ചിത്രം എത്തിക്കുമെന്നും പറയുന്നു ടോമിച്ചൻ മുളകുപാടം . 2010ൽ പുറത്തെത്തി വൻവിജയം നേടിയ എന്തിരന്റെ രണ്ടാംഭാഗമാണ് 2.0 . സയൻസ് ഫിക്ഷൻ ആക്ഷൻ ഡ്രാമാ ചിത്രം ഈ മാസം 29ന് തീയേറ്ററുകളിലെത്തും . രജനിക്കൊപ്പം അക്ഷയ്കുമാർ , അമി ജാക്സൺ , ആദിൽ ഹുസൈൻ , സുധാൻഷു പാണ്ഡേ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു .


മലയാളത്തിലെ യുവ നടൻമാരിൽ ശ്രദ്ധേയ സാന്നിധ്യമാണ് സൌബിൻ ഷഹീർ . ചെറിയ വേഷങ്ങളിൽ നിന്ന് സുഡാനിയിലൂടെ നായകനായും സൌബിൻ കൈയ്യടി നേടിയിരുന്നു . സോഷ്യൽ മീഡിയയിലും സജീവ സാന്നിധ്യമാണ് താരം . ഹർത്താൽ ദിനത്തിൽ സൌബിൻ പങ്കുവച്ച വീഡിയോ ഇപ്പോൾ ഇൻസ്റ്റഗ്രാമിൽ വൈറലാണ് . കൊച്ചി നഗരത്തിലൂടെ കൈവിട്ട് സൈക്കിൾ സവാരി നടത്തുന്ന വീഡിയോ ആണ് യുവ നടൻ പങ്കുവച്ചത് . മുഖം കാണിക്കാതെയുള്ള വീഡിയോയിൽ നിഴലിലൂടെയാണ് സൌബിൻ പ്രത്യക്ഷപ്പെടുന്നത് . ഹർത്താൽ ദിനത്തിലെ സൈക്കിൾ സവാരിയെ അഭിനന്ദിച്ച് നിരവധിപേർ രംഗത്തെത്തിയിട്ടുണ്ട് . ഒപ്പം തന്നെ കൈവിട്ട കളി വേണ്ടെന്ന് പറയുന്നവരുമുണ്ട് . നേരത്തെയും സൈക്കിൾ സവാരിയിലെ പ്രാഗത്ഭ്യം സൌബിൻ കാട്ടിയിട്ടുണ്ട് .


പേസിനും ഭൂപതിക്കും സാനിയയ്ക്കും പിന്നാലെ ബൊപ്പണ്ണയും ഗ്രാൻസ്ലാം കിരീടം നേട്ടത്തിന്റെ നിറവിൽ . ഇന്ത്യൻ താരം രോഹൻ ബൊപ്പണ്ണ ഉൾപ്പെട്ട സഖ്യത്തിന് ഫ്രഞ്ച് ഓപ്പൺ മിക്സഡ് ഡബിൾസ് കിരീടം . ബൊപ്പണ്ണയും കനേഡിയൻ പങ്കാളി ഗാബ്രിയേല ഡാർബോവ്സ്കിയും ചേർന്ന സഖ്യമാണ് മിക്സഡ് ഡബിൾസ് കിരീടം നേടിയത് . ആവേശകരമായ ഫൈനലിൽ ടൂർണമെന്റിലെ ഏഴാം സീഡായിരുന്ന ബൊപ്പണ്ണ - ഡാർബോവ്സ്കി സഖ്യം സീഡ് ചെയ്യപ്പെടാത്ത ഗ്രോനെഫെൽഡ് - ഫറാ സഖ്യത്തെയാണ് തോൽപ്പിച്ചത് . സ്കോർ 2 - 6,6 - 2,12 - 10 . ആദ്യം സെറ്റിൽ നിലംപരിശായെങ്കിലും രണ്ടാം സെറ്റിൽ ബൊപ്പണ്ണ സഖ്യം ഗംഭീരമായി തിരിച്ചുവന്നു . പൊരിഞ്ഞ പോരാട്ടത്തിനൊടുവിൽ മൂന്നാം സെറ്റും കിരീടവും നേടി ബൊപ്പണ്ണ സഖ്യം ചരിത്രമെഴുതുകയായിരുന്നു . ബൊപ്പണ്ണയുടെ കരിയറിൽ ഇത് രണ്ടാം തവണയാണ് ഗ്രാൻസ്ലാം ഫൈനൽ കളിക്കുന്നത് . ഗ്രാൻസ്ലാം കിരീടം നേടുന്ന നാലാമത്തെ ഇന്ത്യൻ താരമാണ് ബൊപ്പണ്ണ . നേരത്തെ ലിയാൻഡർ പേസ് , മഹേഷ് ഭൂപതി , സാനിയ മിർസ തുടങ്ങിയവർ ഡബിൾസിലും മിക്സഡ് ഡബിൾസിലുമായി നിരവധി ഗ്രാൻസ്ലാം കിരീടങ്ങൾ നേടിയിട്ടുണ്ട് . ഫ്രഞ്ച് ഓപ്പൺ കിരീടം നേടിയ ബൊപ്പണ്ണയെ സാനിയ മിർസ ട്വിറ്ററിലൂടെ അഭിനന്ദിച്ചു .


' പന്ത് ചുരണ്ടൽ ' വിവാദത്തിൽ താരങ്ങൾക്കെതിരെ ഓസ്ട്രേലിയയിൽ പ്രതിഷേധം ശക്തമാകുന്നു . ഓസ്ട്രേലിയൻ ക്രിക്കറ്റിനെ അപമാനിച്ച സ്മിത്തിനും വാർണർക്കും ആജീവനാന്ത വിലക്ക് ഏർപ്പെടുത്തണമെന്നാണ് ആരാധകരുടെ ആവശ്യം . സംഭവത്തിൽ ക്രിക്കറ്റ് ഓസ്ട്രേലിയ സ്മിത്തിനെയും വാർണറെയും ഒരു വർഷത്തേക്ക് വിലക്കുമെന്നാണ് ഒടുവിലത്തെ സൂചനകൾ . പ്രതിഷേധം കൂടുതൽ കരുത്താർജിക്കുന്നതിനിടെ സ്വന്തം താരങ്ങളെ ട്രോളുന്ന മ്യൂസിക് വീഡിയോ പുറത്തുവിട്ടിരിക്കുകയാണ് ഓസീസ് ദേശീയ റേഡിയോയായ ട്രിപ്പിൾ ജെ . ട്രോൾ വീഡിയോ സമൂഹമാധ്യമങ്ങളിൽ ഇതിനകം ശ്രദ്ധേയമായിക്കഴിഞ്ഞു . ദക്ഷിണാഫ്രിക്കയ്ക്കെതിരായ കേപ്ടൌൺ ടെസ്റ്റിൽ യുവതാരം കാമറോൺ ബാൻക്രോഫ്റ്റ് പന്ത് ചുരുണ്ടിയതാണ് വിവാദത്തിന് തിരികൊളുത്തിയത് . ഇത് തത്സമയം സ്റ്റേഡിയത്തിലെ ബിഗ് സ്ക്രീനിൽ തെളിഞ്ഞതോടെ അംപയർമാർ ഇടപെടുകയായിരുന്നു . തുടർന്ന് ഐസിസി സ്മിത്തിനെ ഒരു ടെസ്റ്റിൽ നിന്ന് വിലക്കും മാച്ച് ഫീയുടെ 100 ശതമാനം പിഴ ചുമത്തുകയും ചെയ്തിരുന്നു . എന്നാൽ ബാൻക്രോഫ്റ്റിനും സഹനായകൻ വാർണർക്കുമെതിരെ ഐസിസിയുടെ നടപടിയുണ്ടായിരുന്നില്ല . ഓസീസ് നായകസ്ഥാനം രാജിവെച്ച സ്മിത്തിനെ ഐപിഎൽ ടീം രാജസ്ഥാൻ റോയൽസ് നായക സ്ഥാനത്തുനിന്ന് പുറത്താക്കുകയും ചെയ്തിരുന്നു .


ബി . ഉണ്ണികൃഷ്ണൻ സംവിധാനം ചെയ്യുന്ന ' കോടതിസമക്ഷം ബാലൻ വക്കീൽ ' എന്ന ചിത്രത്തിന് ശേഷം ദിലീപ് അഭിനയിക്കുക ഒരു ബിഗ് ബജറ്റ് ചിത്രത്തിലെന്ന് റിപ്പോർട്ട് . നിവിൻ പോളി നായകനായ സൂപ്പർ ഹിറ്റ് ചിത്രം ' ഒരു വടക്കൻ സെൽഫി ' യുടെ സംവിധായകൻ ജി . പ്രജിത്താണ് ചിത്രം സംവിധാനം ചെയ്യുക . സജീവ് പാഴൂരിന്റെ തിരക്കഥയിൽ ബിജു മേനോൻ നായകനാവുന്ന ചിത്രം സംവിധാനം ചെയ്തതിന് ശേഷമാവും പ്രജിത്ത് ദിലീപ് ചിത്രത്തിലേക്ക് കടക്കുക . തോട്ടുംപുറം ഫിലിംസിന്റെ ബാനറിൽ എബി തോട്ടുംപുറം നിർമ്മിക്കുന്ന ചിത്രത്തിന് തിരക്കഥയൊരുക്കുന്നത് അഭിലാഷ് പിള്ള , ടി എൻ സുരാജ് എന്നിവർ ചേർന്നാണ് . ഈ പ്രോജക്ടിനെക്കുറിച്ച് മറ്റ് വിവരങ്ങൾ അറിവായിട്ടില്ല . അതേസമയം ദിലീപിനെ നായകനാക്കി ബി ഉണ്ണികൃഷ്ണൻ സംവിധാനം ചെയ്യുന്ന കോടതിസമക്ഷം ബാലൻ വക്കീലിന്റെ ചിത്രീകരണം പുരോഗമിക്കുകയാണ് . ആലപ്പുഴയും എറണാകുളവുമാണ് പ്രധാന ലൊക്കേഷനുകൾ . ഉണ്ണികൃഷ്ണൻ ചിത്രത്തിൽ ആദ്യമായാണ് ദിലീപ് എത്തുന്നത് . മോഹൻലാൽ നായകനായ വില്ലന് ശേഷമെത്തുന്ന ബി . ഉണ്ണികൃഷ്ണൻ ചിത്രമാണ് ഇത് . റാഫി രചന നിർവ്വഹിച്ച് ഛായാഗ്രാഹകൻ രാമചന്ദ്രബാബു ആദ്യമായി സംവിധാനം ചെയ്യുന്ന പ്രൊഫസർ ഡിങ്കനാണ് ദിലീപിന് പൂർത്തിയാക്കേണ്ട മറ്റൊരു പ്രോജക്ട് . നാദിർഷ ഉൾപ്പെടെയുള്ളവരുടെ ചില ചിത്രങ്ങളുടെ ചർച്ചകളും ദിലീപുമായി ബന്ധപ്പെട്ട് നടക്കുന്നുവെന്നാണ് അറിവ് .


ഏകദിന റാങ്കിംഗിൽ ഇന്ത്യയുടെ സ്ഥാനം നിർണയിക്കുക ദക്ഷിണാഫ്രിക്കയ്ക്കെതിരായ ഏകദിന പരമ്പരയാണ് . നിലവിൽ ആതിഥേയരായ ദക്ഷിണാഫ്രിക്ക ഒന്നാം സ്ഥാനത്തും ഇന്ത്യ രണ്ടാമതുമാണ് . പരമ്പരയിൽ മികച്ച വിജയം നേടിയാൽ ഇന്ത്യയ്ക്ക് ഒന്നാം സ്ഥാനത്തെത്താം . എന്നാൽ ആറ് ഏകദിനങ്ങളുടെ പരമ്പരയിൽ 4 - 2ൻറേയോ അതിനേക്കാൾ മികച്ച വിജയമോ ഇന്ത്യയ്ക്കാവശ്യമാണ് . ദക്ഷിണാഫ്രിക്കയ്ക്കെതിരായ ടെസ്റ്റ് പരമ്പര 2 - 1ന് കൈവിട്ട ഇന്ത്യയ്ക്ക് ഏകദിന പരമ്പരയിൽ 4 - 2ന് വിജയിക്കുക അത്ര എളുപ്പമല്ല . പരാജയപ്പെട്ടാൽ ദക്ഷിണാഫ്രിക്കയ്ക്കും ഇംഗ്ലണ്ടിനും പുറകിൽ മൂന്നാം സ്ഥാനത്തേയ്ക്ക് ഇന്ത്യ പിന്തള്ളപ്പെടും . അതേസമയം ഒന്നാം സ്ഥാനം നിലനിർത്താൻ ദക്ഷിണാഫ്രിക്കയ്ക്ക് പരമ്പര സമനിലയായാൽ മതി . നിലവിൽ ഒന്നാം സ്ഥാനത്തുള്ള ദക്ഷിണാഫ്രിക്കയ്ക്ക് 6,386 പോയിൻറും 120 റേറ്റിംഗുമാണുള്ളത് . എന്നാൽ ഇന്ത്യക്ക് 6,680 പോയിൻറുണ്ടെങ്കിലും 119 റേറ്റിംഗ് മാത്രമേയുള്ളൂ .


ഷവോമി എംഐ മിക്സ് 2 ഇന്ത്യയിൽ . ദില്ലിയിൽ നടക്കുന്ന ചടങ്ങിലാണ് ഷവോമി ഈ ഫോൺ എത്തുന്നത് . ചൈനയിലാണ് കഴിഞ്ഞ മാസം ഈ ഫോൺ ആദ്യമായി അവതരിപ്പിച്ചത് . ബെസൽ ലെസ് എഡ്ജ് ടു എഡ്ജ് ഡിസ്പ്ലേയാണ് ഈ ഫോണിൻറെ പ്രധാന പ്രത്യേകത . എംഐ 5ന് ശേഷം ഇന്ത്യയിൽ ഈ വർഷം ഷവോമി അവതരിപ്പിക്കുന്ന പ്രീമിയം ഗാഡ്ജറ്റാണ് ഇത് . എംഐ മിക്സിൻറെ പിൻഗാമിയാണ് എംഐ മിക്സ് 2.5.99 ഇഞ്ച് സ്ക്രീൻ വലിപ്പത്തിലാണ് ഫോൺ എത്തുന്നത് . സ്നാപ് ഡ്രാഗൺ 835 പ്രോസ്സസറാണ് ഫോണിൽ ഉള്ളത് . ആൻഡ്രോയ്ഡ് 7.1 ഓപ്പറേറ്റിംഗ് സിസ്റ്റത്തിലാണ് ഫോൺ പ്രവർത്തിക്കുക . 3400 എംഎഎച്ചാണ് ഫോണിൻറെ ബാറ്ററി ശേഷി . 12എംപിയാണ് ഫോണിൻറെ പിന്നിലെ ക്യാമറ . പിന്നിൽ ഫിംഗർ പ്രിൻറ് സ്കാനറും നൽകിയിട്ടുണ്ട് . 5 എംപിയാണ് ഫോണിൻറെ മുന്നിലെ സെൽഫി ക്യാമറ . സ്റ്റോറേജിൻറെ അടിസ്ഥാനത്തിൽ മൂന്ന് പതിപ്പുകളാണ് എംഐ മിക്സ് 2 എത്തുന്നത് . എല്ലാ പതിപ്പിലും റാം ശേഷി 6ജിബിയാണ് . 33 , 000 രൂപയാണ് 64ജിബി പതിപ്പിന് വില . 36 , 000 രൂപ വിലയാണ് 128 ജിബി പതിപ്പിൻറെ വില . 40 , 000 രൂപയാണ് 256 ജിബി പതിപ്പിൻറെ വില .


ഇപ്പോൾ ഫിറ്റ്നസ് ചലഞ്ച് ആണ് സാമൂഹ്യ മാധ്യമങ്ങളിൽ തരംഗമായിരിക്കുന്നത് . ഭർത്താവും നടനുമായ നാഗചൈതന്യയുടെ ഫിറ്റ്നസ് ചലഞ്ച് സ്വീകരിച്ചിരിക്കുകയാണ് നടി സാമന്ത . പുൾ അപ് ചെയ്യുന്ന വീഡിയോ ഷെയർ ചെയ്താണ് സാമന്ത വെല്ലുവിളി സ്വീകരിച്ചിരിക്കുന്നത് . മുമ്പ് പുൾ അപ് ചെയ്യാൻ ട്രെയിനർ പറയുമ്പോൾ താൻ മടിപിടിച്ചിരിക്കലായിരുന്നുവെന്ന് സാമന്ത പറയുന്നു . തലവേദനയാണെന്നോ പല്ലുവേദന ആണെന്നോ പറഞ്ഞ് ഒഴിവാക്കാറാണ് പതിവ് . അവസാനം ഞാൻ അത് ചെയ്യാൻ തീരുമാനിക്കുകയും ചെയ്യുകയും ചെയ്തു . ഫിറ്റ്നെസ് ആണെന്നത് അച്ചടമുണ്ടായിരിക്കുക എന്നതുകൂടിയാണ് - സാമന്ത പറയുന്നു . ശിൽപ റെഡ്ഡിയെയും രാകുൽപ്രീത് സംഗിനെയും സാമന്ത ചലഞ്ച് ചെയ്യുകയും ചെയ്തു .


വാട്സാപ്പിലെ ഫാമിലി ഗ്രൂപ്പിൽ ചിത്രങ്ങൾ ഇട്ടതിൻറെ പേരിൽ യുവാവിനെ കൊലപ്പെടുത്തി . ഹരിയാനയിലെ സോനിപ്പത്തിലാണു സംഭവം . ലവ് എന്ന ഇരുപതുകാരനെയാണ് കൊലപ്പെടുത്തിയത് . ലവിന്റെ സഹോദരൻ അജയ്യുടെ ചിത്രങ്ങൾ ഗ്രൂപ്പിൽ പോസ്റ്റ് ചെയ്തതിനെ തുടർന്നുള്ള തർക്കമാണു കൊലപാതകത്തിൽ കലാശിച്ചത് . അത്താഴത്തിനു ശേഷമെടുത്ത ചില ചിത്രങ്ങൾ അറിയാതെ വാട്സാപ്പിൽ പങ്കുവയ്ക്കപ്പെടുകയായിരുന്നെന്നു അജയ് എഎൻഐയോട് പറയുന്നു . ചിത്രങ്ങൾ കണ്ടതിനു പിന്നാലെ ശിഖ കോളനിവാസിയും ഗ്രൂപ്പ് അംഗവുമായ ദിനേഷ് ഇരുവരെയും വീട്ടിലേക്കുവിളിപ്പിച്ചു . വീട്ടിൽവച്ച് വാക്കുതർക്കമുണ്ടായി . ഇരുമ്പുവടികൊണ്ടും ഇഷ്ടിക കൊണ്ടും ലവിനെയും അജയ്യെയും മർദിച്ചു . ലവ് സംഭവസ്ഥലത്തുതന്നെ മരിച്ചു . അജയ് പരുക്കുകളോടെ ആശുപത്രിയിലാണ് . ദിനേഷിനും കുടുംബത്തിനുമെതിരെ പരാതി റജിസ്റ്റർ ചെയ്തു . ദിനേഷ് ഒളിവിലാണ് .


നടൻ ഉണ്ണി മുകുന്ദൻ ബലാത്സംഗം ചെയ്യാൻ ശ്രമിച്ചെന്ന് തിരക്കഥാകൃത്തായ യുവതി . ഉണ്ണി തനിക്കെതിരെ നൽകിയത് കള്ളക്കേസെന്നും ഫിലിം സ്കൂൾ പഠന ശേഷം തിരക്കഥാ രചനാ ശ്രമങ്ങളിൽ സജീവമായ എറണാകുളം സ്വദേശിയായ യുവതി ഏഷ്യാനെറ്റ് ന്യൂസ് ഓൺലൈനിനോട് പറഞ്ഞു . തന്നെ ലൈംഗിക പീഡന കേസിൽപ്പെടുത്തുമെന്ന് ഭീഷണിപ്പെടുത്തിയ യുവതി അടക്കം നാലു പേർക്ക് എതിരെ ഉണ്ണി മുകുന്ദൻ പൊലീസിൽ പരാതി നൽകിയ സാഹചര്യത്തിലാണ് യുവതിയുടെ വെളിപ്പെടുത്തൽ . നാല് മാസം മുമ്പ് താൻ നൽകിയ കേസിൽ കാക്കനാട് കോടതിയിൽ നിന്നും ജാമ്യത്തിൽ ഇറങ്ങിയ ശേഷമാണ് ഉണ്ണി വ്യാജ പരാതിയുമായി രംഗത്ത് വന്നതും തന്നെ അപകീർത്തിപ്പെടുത്താൻ മാധ്യമങ്ങളെ ഉപയോഗിച്ച് തുടങ്ങിയതെന്നും അവർ പറഞ്ഞു . പീഡനക്കേസിൽ ഉൾപ്പെടുത്തുമെന്ന് പറഞ്ഞ് തിരക്കഥാകൃത്തായ യുവതി ലക്ഷങ്ങൾ തട്ടാൻ ശ്രമിച്ചെന്നാണ് നടൻ ഉണ്ണിമുകുന്ദൻറെ പരാതി . ഒറ്റപ്പാലം പോലീസ് സ്റ്റേഷനിൽ ഉണ്ണിമുകുന്ദൻ നൽകിയ പരാതി ഇപ്പോൾ ചേരാനെല്ലൂർ പൊലീസാണ് പരിഗണിക്കുന്നത് . ഉണ്ണിമുകുന്ദൻറെ പരാതിയിൽ ഭീഷണിപ്പെടുത്തൽ അടക്കമുള്ള കുറ്റങ്ങൾ ചുമത്തി ഐപിസി 385,506 വകുപ്പുകൾ പ്രകാരമാണ് പോലീസ് കേസ് എടുത്തിരിക്കുന്നത് . അന്ന് നടന്നത് . . . ഉണ്ണിമുകുന്ദനെ കണ്ട് കഥ പറയാൻ വേണ്ടി ഞാൻ ഓഗസ്റ്റ് 23ന് സമയം വാങ്ങിയിരുന്നു . ഇടപ്പള്ളിയിലെ വീട്ടിലേക്ക് വരാനായിരുന്നു ഉണ്ണിമുകുന്ദൻ ആവശ്യപ്പെട്ടത് . തിരക്കഥാകൃത്തായ സുഹൃത്ത് വഴി ഫോൺ വിളിച്ചാണ് കാണാൻ സമയം വാങ്ങിയത് . വൈകിട്ട് മൂന്നരയോടെ ഇടപ്പള്ളിയിലെ വീട്ടിൽ ഉണ്ണിയെ കാണാൻ എത്തി . മലയാള സിനിമയിൽ ഇത്രയും വിശ്വസ് തനായ പയ്യൻ ഇല്ലെന്ന സുഹൃത്തി ൻറെ ഉറപ്പിലാണ് ഉണ്ണിമുകുന്ദൻറെ ഇടപ്പള്ളിയിലെ വീട്ടിൽ ഞാൻ തനിച്ച് പോയത് . കഥ കേൾക്കാൻ അയാൾക്ക് താൽപര്യമില്ലായിരുന്നു . സ് ക്രിപ് റ്റ് കൊണ്ടുവരാൻ പറഞ്ഞു . അത് കൊണ്ടുവരാം എന്ന് പറഞ്ഞ് പോകാൻ എഴുന്നേറ്റ എന്നെ അയാൾ കയറിപ്പിടിച്ചു . ഇയാളുടെ പ്രവൃത്തി കണ്ട് ഞാൻ ഞെട്ടിപ്പോയി . വേണ്ട എന്ന് പറഞ്ഞ് പ്രതിരോധിച്ചപ്പോൾ അയാളുടെ മുഖത്ത് ചിരിയായിരുന്നു . ആദ്യം പ്രതിരോധിച്ചാലും പിന്നീട് സമ്മതിക്കുമെന്നാണ് അയാൾ കരുതിയത് . അതോടെ ഞാൻ ബഹളം വെച്ചു . അപ്പോഴാണ് അയാൾക്ക് ഇത് കളിയല്ല , കാര്യമാണെന്ന് മനസിലായത് . അതോടെ അയാൾ കൈവിട്ടു . പോകുന്നോ എന്ന് ചോദിച്ചു . ഞാൻ പോകുന്നുവെന്ന് പറഞ്ഞു . കഥ കേൾക്കാൻ അയാൾ തയാറാകാത്തതിനാൽ പത്ത് മിനിറ്റ് സമയമേ ഞാൻ അവിടെ ഉണ്ടായിരുന്നുള്ളൂ . ഇക്കാര്യങ്ങളെല്ലാം കാക്കനാട് ജുഡീഷ്യൽ മജിസ് ട്രേറ്റ് കോടതിയിൽ നൽകിയ രഹസ്യമൊഴിയിൽ പറഞ്ഞിട്ടുണ്ട് . 354 , 354 ( ബി ) വകുപ്പുകൾ പ്രകാരമാണ് കേസ് . സുഹൃത്തിനെ വിളിച്ച് ഉടൻ തന്നെ ഞാൻ ലുലുവിലെത്തി . എന്നെ കണ്ട പ്പോൾ ത ന്നെ സുഹൃത്തിന് എന്തോ പ്രശ് നം ഉണ്ടെന്ന് മനസിലായി . പ്രശ് നം പറഞ്ഞപ്പോൾ അവനെ പോയി അടിക്കണോ അ തോ പൊലീസിൽ പോകണോ എന്ന് അവൻ ചോദിച്ചു . ഞാൻ ആകെ ഷോക്കിലായിരുന്നു . പ്രശ് നമാകുമെന്ന് മനസിലാക്കിയ ഉണ്ണി എന്നെ ഫോണിൽ വിളിച്ചു . ഞാൻ ഫോൺ സ്വിച്ച് ഒാഫ് ചെയ് തു . സുഹൃത്തി ൻറെ ഫോണിൽ വിളിച്ച് അയാൾ ഭീഷണി മുഴക്കി . പൊതുജനം അറിഞ്ഞാൽ ഇത് എന്നെയും ബാധിക്കുമെന്ന് കണ്ട് പൊലീസിൽ പരാതി നൽകിയില്ല . സെപ് റ്റംബർ 15ന് ഉള്ളിൽ കാക്കനാട് മജിസ് ട്രേറ്റ് കോടതിയിൽ എത്തി പരാതി നൽകി . കോടതി കെട്ടിടം മാറുന്നതിനാൽ രഹസ്യമൊഴിയെടുക്കാൻ ഒരു മാസം സമയമെടുക്കും എന്നാണ് കോടതിയിലുള്ളവർ പറഞ്ഞത് . പരസ്യ മൊഴിയാണെങ്കിൽ ഉടൻ നൽകാനാകുമെന്നും പറഞ്ഞു . എന്നാൽ രഹസ്യമൊഴി നൽകാനാണ് ഞാൻ തീരുമാനിച്ചത് . ഇതേതുടർന്ന് ഒക് ടോബർ ഏഴിന് കോടതിയിൽ എത്തി രഹസ്യമൊഴിയും നൽകി . പരാതിയുമായി മുന്നോട്ടുപോകുന്നതിൽ എ ൻറെ രക്ഷിതാക്കൾ എതിരായതിനാൽ രഹസ്യമൊഴി മതിയെന്ന് തീരുമാനിക്കുകയായിരുന്നു . സുഹൃത്തിനൊപ്പം പോയാണ് രഹസ്യമൊഴി നൽകിയത് . ഐഡൻറിറ്റി തിരിച്ചറിയുമെന്ന് ഭയന്നാണ് പൊലീസിനെ സമീപിക്കാതിരുന്നത് . പരാതി സ്വീകരിച്ച കോടതി ഡിസംബർ എട്ടിന് ഉണ്ണി മുകുന്ദനോട് ഹാജരാകാൻ പറഞ്ഞു . മഹാരാജാസ് കോളജിനടുത്തുള്ള ജില്ലാ കോടതിയിൽ എത്തിയ ഉണ്ണിയെ രണ്ടാൾ ജാമ്യത്തിലാണ് കോടതി വിട്ടയച്ചത് . പൊലീസ് സ്റ്റേഷനിൽ പരാതി നൽകിയിരുന്നെങ്കിൽ ഉണ്ണി മുകുന്ദൻ ഇപ്പോൾ അകത്ത് കിടക്കുമായിരുന്നു . ഒരാളെയും തകർക്കാനല്ല , എനിക്ക് നീതി കിട്ടണം . കേസിൽ ജനുവരി ആറിന് വിചാരണ തുടങ്ങും . ഒരാളോടും ഭാവിയിൽ ഉണ്ണിമുകുന്ദൻ ഇങ്ങനെ പെരുമാറരുതെന്നും പരാതിക്കാരി ഏഷ്യനെറ്റ് ന്യൂസ് ഓൺലൈനിനോട് പറഞ്ഞു . കേസ് ഒതുക്കാൻ ഉണ്ണി മുകുന്ദൻ ഇടനിലക്കാരെ വിട്ടു പീഡനത്തിനെതിരെ പരാതിയുമായി ഞാൻ കോടതിയെ സമീപിച്ച തോടെ അനുരഞ് ജനത്തിനായി ഉണ്ണി മുകുന്ദൻ പലവഴികളും ഉപയോഗിച്ചു . സുഹൃത്തുക്കളും അല്ലാത്തവരെയും ഉപയോഗിച്ച് അയാൾ എന്നെ സ്വാധീനിക്കാൻ ശ്രമിച്ചു . എന്നാൽ അതിനൊന്നും ഞാൻ വഴങ്ങിയില്ല . അതോടെയാണ് ഇയാൾ എനിക്കെതിരെ കള്ളക്കേസ് നൽകിയത് . എൻറെ കേസ് സത്യമുള്ളതാണ് . ഭാവിയിൽ ഒരാളോടും അവൻ ഇങ്ങനെ പെരുമാറരുതെന്നും യുവതി ഏഷ്യാനെറ്റ് ന്യൂസ് ഓൺലൈനോട് പറഞ്ഞു .


ഏകദിന പരമ്പരയിലെ ആദ്യ മത്സരത്തിൽ ഇന്ത്യക്കെതിരെ ടോസ് നേടിയ ദക്ഷിണാഫ്രിക്ക ബാറ്റിംഗ് തെരഞ്ഞെടുത്തു . രണ്ട് സ്പിന്നർമാരുമായാണ് ഇന്ത്യ ദക്ഷിണാഫ്രിക്കയ്ക്കെതിരെ ഇറങ്ങുന്നത് . യുസ്വേന്ദ്ര ചഹലും കുൽദീപ് യാദവും സ്പിന്നർമാരായി ഇടം നേടിയപ്പോൾ ഭുവനേശ്വർകുമാറും ജസ്പ്രീത് ബൂമ്രയുമാണ് പേസ് ബൌളർമാരായുള്ളത് . ഓൾ റൌണ്ടറായി ഹർദ്ദീക് പാണ്ഡ്യയും ടീമിലുണ്ട് . ശീഖർ ധവാനും രോഹിത് ശർമയുമാണ് ഓപ്പണർമാർ . അജിങ്ക്യാ രഹാനെയും അന്തിമ ഇലവനിലെത്തി . ദക്ഷിണാഫ്രിക്ക ഏയ്ഡൻ മാക്രത്തെ അന്തിമ ഇലവനിൽ ഉൾപ്പെടുത്തി . ആറ് മത്സരങ്ങളാണ് പരമ്പരയിലുള്ളത് . ഡർബനിൽ ദക്ഷിണാഫ്രിക്കയെ കീഴടക്കാൻ ഇതുവരെ ഇന്ത്യക്കായിട്ടില്ല .


നടൻ അലൻസിയറിനെതിരെ നടി ദിവ്യ ഗോപിനാഥ് ഉയർത്തിയ ലൈം ഗിക ആരോപണങ്ങൾക്ക് പിന്നാലെ നിരവധി പുതിയ വെളിപ്പെടുത്തലുകളാണ് പുറത്തുവരുന്നത് . മൺസൂൺ മാംഗോസ് എന്ന ചിത്രത്തിന്റെ ഷൂട്ടിങ്ങിനിടെ അമേരിക്കയിൽ വെച്ച് കറുത്ത വർഗ്ഗക്കാരിയായ പെൺകുട്ടിയെ കടന്നുപിടിച്ചെന്നും വഴങ്ങിത്തരണമെന്ന് ആവശ്യപ്പെട്ടെന്നുമാണ് ഇയാൾക്കെതിരെ പുറത്തുവന്ന ഏറ്റവും ഒടുവിലെത്തെ ആരോപണം . ഷിജു എന്നയാളാണ് ഈ പോസ്റ്റ് ഇട്ടിരിക്കുന്നത് . പോസ്റ്റിൽ പറഞ്ഞ കാര്യങ്ങൾ വാസ്തവമാണെന്നും ഇത് നിഷേധിച്ച് അലൻസിയർ രംഗത്തു വരുന്ന പക്ഷം കൂടുതൽ കാര്യങ്ങൾ തെളിവ് സഹിതം വെളിപ്പെടുത്താം എന്നും ഇയാൾ ഏഷ്യാനെറ്റ് ന്യൂസ് ഓൺലൈനിനോട് പറഞ്ഞു . ഫേസ്ബുക് പോസ്റ്റിന്റെ പൂർണ്ണരൂപം ; അലൻസിയറെ പോലെ മുതിർന്ന കലാകാരനും ബഹുമാനിതനും സാമൂഹ്യ ചിന്തകളുമുള്ള ഒരാളിൽ നിന്നും പ്രതീക്ഷിച്ചതല്ല , സ്ത്രീകൾക്കെതിരായ കടന്നുകയറ്റങ്ങൾ . ഞാൻ സ്റ്റീവ് ലോപ്പസ് എന്ന സിനിമയിലെ ഒരു ചെറിയ വേഷത്തിലാണ് ഇയാൾ പ്രേക്ഷകർക്ക് മുൻപിൽ പ്രത്യക്ഷപ്പെടുന്നത് . അമേരിക്കയിൽ പൂർണമായും ചിത്രീകരിച്ച മൺസൂൺ മംഗോസ് എന്ന ചിത്രത്തിലേക്ക് സ്റ്റീവ്ലോപെസ് ഇറങ്ങുന്നതിന് മുൻപുതന്നെ ഇയാൾ എങ്ങനെയോ തെരഞ്ഞെടുക്കപ്പെട്ടു . ഇവിടുന്ന് അമേരിക്കയിലേക്ക് പുറപ്പെടുമ്പോൾ ബാക്കി ക്രൂവിനുമുമ്പിൽ തികച്ചും മാന്യനും , വിനീതനുമായി പെരുമാറിയ ഇയാൾ , അവിടെ ചെന്നപ്പോൾ തന്റെ തനിസ്വഭാവം കാണിച്ചുതുടങ്ങി . പൂർണമായും മദ്യത്തിനടിമയായിരുന്ന ഇയാൾ രാവിലെതന്നെ അവിടെ പരിചയപ്പെടുന്ന മലയാളികളുടെ വകയായി കിട്ടുന്ന ഓസ് മദ്യം പരമാവധി വലിച്ചുകയറ്റുമായിരുന്നു . തുടർന്ന് തെറിപ്പാട്ടും ചവിട്ടുനാടകവും പതിവും . എല്ലാത്തരത്തിലും ഇയാളെ കൊണ്ട് പൊറുതിമുട്ടിയ പ്രൊഡക്ഷൻ ടീം എങ്ങേനെയും ഇയാളുടെ റോളുത്തീർത്തു നാട്ടിലേക്ക് കയറ്റിവിടാൻ തീരുമാനിച്ചു . ഇവിടുന്നു കയറുമ്പോൾ , പ്രതിഫലത്തേക്കാൾ ഇത്തരം അവസരങ്ങൾക്കു വിലകല്പിക്കുന്ന ആളാണ് താനെന്നും , അതുകൊണ്ടു ഈ വേഷം തന്നെ ഭാഗ്യമായി കരുതുന്നു എന്ന് പറഞ്ഞ ഇയാൾ അവിടെ ചെന്നതിനുശേഷം കാണിച്ച നന്ദികേടാണ് മലയാളികളെ അന്യനാട്ടിൽ വിദേശീയരുടെ മുൻപിൽ തൊലിയുരിച്ചത് . ഇവിടുന്നു ഷൂട്ടിങ്ങിനായി പോയ ഫഹദ് ഫാസിൽ , ടോവിനോ തോമസ് , വിനയ്ഫോർട്ട് തുടങ്ങിയ താരങ്ങളുൾപ്പെടെ മൊത്തം ക്രൂവിനെ നാണം കെടുത്തിയ ഈ ആഭാസൻ ചെയ്ത വൃത്തികേട് ജനം അറിയട്ടെ . അമേരിക്കയിൽ ഷൂട്ടിങ്ങിനുള്ള ടെക്നിക്കൽ ക്രൂ മുഴുവരും അമേരിക്കക്കാരായിരുന്നു . ഇവിടുന്നു പോയിട്ടുള്ള എല്ലാവരുമായി സെറ്റിൽ നല്ല ബന്ധം പുലർത്തിയിരുന്ന അവർ , ഒരിക്കലും ഒരു വിവേചനവും ഇന്ത്യക്കാരോട് ജോലിക്കിടയിൽ കാണിച്ചിരുന്നില്ല . ഷൂട്ടിംഗ് ഇല്ലാത്ത ശനി , ഞായർ ദിവസങ്ങളിൽ അവർ പലരും മലയാളികൾ താമസിക്കുന്ന സ്ഥലത്തുവരികയും , മലയാളികളുടെ തനതായ രുചിക്കൂട്ടുകൾ ആസ്വദിക്കുകയും ചെയ്തിരുന്നു ( അവിടെ ജോലിചെയ്ത കോട്ടയംകാരൻ കൂക് പറഞ്ഞറിഞ്ഞതാണിത് ) . ലൊക്കേഷനിലേക്കുള്ള മലയാളി ഫുഡ് ( ചോറും കറികളും മാത്രം ഇഷ്ടപ്പെടുന്നവരും കൂട്ടത്തിലുണ്ടായിരുന്നു ) എന്നും കൊണ്ടുപോകാൻ നിയോഗിക്കപ്പെട്ടിരുന്നത് 22 വയസ്സോളം പ്രായം ഉണ്ടായിരുന്ന ഒരു കറുത്തവർഗക്കാരി പെൺകുട്ടിയായിരുന്നു . പിതാവ് ഒരു ആക്സിഡന്റിൽ മരണപ്പെട്ട അവൾ ഇതുപോലുള്ള പാർട്ട് ടൈം ജോലിചെയ്തായിരുന്നു പഠിത്തം തുടർന്നിരുന്നത് . അപ്പോഴേക്കും ഒരുവിധം എല്ലാവരെയും വെറുപ്പിച്ചിരുന്ന അലെൻസിറിനെ നാട്ടിലേക്കു പാക്കുചെയ്യുന്ന ദിവസം എത്തി . ഉച്ചക്കുള്ള ഭക്ഷണം എടുക്കാൻ ചെന്ന മേല്പറഞ്ഞ പെൺകുട്ടിയോട് പോകുംവഴി ഏറെ അകലെയല്ലാത്ത എയർപോർട്ടിൽ അലെൻസിയറെ ഡ്രോപ് ചെയ്യണമെന്ന് പ്രൊഡക്ഷൻ ഹെഡ് ആയ വെള്ളക്കാരി ലിസ ഖെർവനിസ് ചുമതലപ്പെടുത്തിയിരുന്നു . ഫുഡും എടുത്തു , ഒപ്പം പിതാവിനേക്കാൾ പ്രായവും ഉള്ള അലെൻസിയറിന്റെ പെട്ടി വാഹനത്തിൽ കയറ്റുവാൻ സഹായിക്കുകയും ചെയ്ത ആ നല്ല പെൺകുട്ടി കാറിന്റെ ഫ്രൻഡ് സീറ്റിൽ ലോകഫ്റോഡ് ആയ ഈ ആഭാസനെയും കയറ്റി എയപോർട്ടിലേക്കു യാത്രയായി . അന്ന് ഷൂട്ടിങ് ഏകദേശം ഉച്ചയായപ്പോൾ പ്രൊഡക്ഷൻ കോർഡിനേറ്റർ വന്നു ക്യാമെറാമാനോടെന്തോ പറയുകയും ഷൂട്ടിങ് ക്രൂവിലെ അമേരിക്കൻ ടീം എല്ലാവരും കൂടി മാറിനിന്നെന്തോ സംസാരിക്കുവാനും തുടങ്ങി . അവർ ഷൂട്ടിംഗ് തുടരുന്നില്ലെന്നു മാത്രമല്ല , ഇനിയും ഈ സിനിമ ക്രൂ ആയി തുടരുവാൻ താല്പര്യം ഇല്ല എന്നുപറയുന്നതുവരെ കാര്യങ്ങൾ എത്തി . പിന്നീട് ചീഫ് കോർഡിനേറ്റര് അലൻ സ്മിത്ത് പറയുമ്പോളാണ് കാര്യങ്ങൾ എല്ലാവർക്കും എത്ര ഭീകരമാണെന്നു മനസ്സിലാകുന്നത് . എയർ പോർട്ടിലെ പാർക്കിംഗ് ലോട്ടിൽ എത്തിയ ഉടൻ ആട്ടിൻതോലിട്ട അലെൻസിയർ ആ പാവം പെൺകുട്ടിയെ കടന്നു പിടിച്ചു , ഞെട്ടിത്തരിച്ചു പോയ ആ കുട്ടിയോടു ഞാൻകണ്ട നീലച്ചിത്രത്തിലെ നായിക നീയല്ലേ എനിക്കാനൊന്നു വഴങ്ങിത്തരണം എന്നീ പിശാച് അലറി . നില വീണ്ടെടുത്ത പെൺകുട്ടി വയസ്സന്റെ ചെവിക്കല്ല് നോക്കി അഞ്ചാറു പൊട്ടിച്ചു . തുടർന്ന് പോലീസിനെ വിളിക്കാൻ കാറിന്റെ വെളിയിൽ ഇറങ്ങി . എമെർജൻസിപോലീസിനെ വിളിക്കാൻ മൊബൈൽ എടുത്തു ഡയല് ചെയ്യുമ്പോഴാണ് പണിപാളി എന്ന് മനസ്സിലാക്കി അറിയാത്ത ഭാഷയിൽ ചതിക്കരുത് എന്ന് നിലവിളി തുടങ്ങിയ അലെൻസിയറിനെ പോലും ഞെട്ടിച്ചുകൊണ്ട് . . . . ഫോണിൽ മറ്റെങ്ങോ നിന്നും ഒരു കാൾ ഇൻകമിങ് ആയിവന്നത് . . . ഭക്ഷണം എപ്പോൾ എത്തുമെന്നറിയാൻ വിളിച്ച ലിസ ആയിരുന്നു മറുതലക്കൽ . നടന്ന സംഭവങ്ങൾ മുഴുവനും കേട്ട് പകച്ച ലിസ പോലീസിനെ വിളിക്കാൻ അല്പം വരട്ടെ . . ഞാൻ ഇപ്പോൾ തന്നെ ചീഫുമായി ആലോചിച്ചിട്ട് മാത്രം വിളിച്ചാൽ മതി എന്നും ആജ്ഞാപിച്ചു . തുടർന്ന് നടന്ന സംഭവങ്ങൾ ആണ് ഷൂട്ടിംഗ് നിർത്തിവച്ചതും മറ്റും . എല്ലാ ഇന്ത്യക്കാരുടെയും തൊലി ഉരിയിക്കുന്നതായിരുന്നു പിന്നീടങ്ങോട്ട് നടന്നകാര്യങ്ങൾ . അത്രനാൾ തോളിൽ കയ്യിട്ടുരുന്ന പല വെള്ളക്കാരും , പ്രത്യേകിച്ച് വനിതകൾ പേടിയോടെ മാത്രം ഇന്ത്യക്കാരെ സമീപിക്കാൻ തുടങ്ങി . ഒരുവിധത്തിൽ അലെൻസിയറെ കയറ്റിവിട്ടു . ഒരുതെറ്റും ചെയ്യാത്ത പ്രൊഡ്യൂസർ അത്യാവശ്യം നല്ലൊരുതുക ആ പെൺകുട്ടിക്കായി കോമ്പൻസേഷൻ കൊടുക്കേണ്ടിവന്നു . ( നിയമനടിപടിക്കായി ആ കുട്ടി പോയിരുന്നെങ്കിൽ പ്രോഡ്യൂസർസും അവിടെ തൂങ്ങും . ഈ സാഹചര്യത്തിൽ ഇവിടെ തുടരാൻ കഴിയാത്തതുകൊണ്ട് ജോലി നിർത്തുന്നതുകൊണ്ടുള്ള ബുദ്ധിമുട്ടൊഴിവാക്കുവാനുള്ള തുക മാത്രമേ അവൾ വാങ്ങാൻ കൂട്ടാക്കിയുള്ളു ) . ഇതിലൊക്കെ ദയനീയം അവിടെ തുടർന്ന ബാക്കിയുള്ളവരുടെ കാര്യത്തിലായിരുന്നു . മേലിൽ ഒരിന്ത്യക്കാരന്റെ ഭാഗത്തുനിന്നും ഇങ്ങനൊരു ആക്രമണമോ , അതിരുവിട്ട പെരുമാറ്റമോ ഉണ്ടാകില്ല . നിങ്ങള്കണ്ട ഏതെങ്കിലും രതിപ്പടത്തിലെ നായികമാർ അല്ല ഇവിടെ മാന്യമായി ജോലിചെയ്യുന്ന അമേരിക്കൻ സ്ത്രീകൾ എന്ന് തുടങ്ങിവളരെ ഏറെ നിബന്ധനകൾ അടങ്ങിയ ഒരു എഗ്രിമെന്റ് പ്രൊഡ്യൂസർ ഒപ്പിടേണ്ടിവന്നു . ഇങ്ങനൊരു അധമനെ സിനിമയിൽ ഉൾപ്പെടുത്തിയതിന്റെ വലിയ പിഴ . ഈ എഗ്രിമെന്റ് ഷൂട്ടിംഗ് ക്രൂ താമസിക്കുന്നിടത്തും ലൊക്കേഷനിൽ പലയിടത്തുമായി അവർ പതിച്ചു . തിരിച്ചു പോരുന്നതുവരെ ഇവിടുന്നു പോയമൊത്തം ടീം അംഗങ്ങളും ഈ ഒട്ടിച്ച നോട്ടീസിന്റെ മുന്പിൽകൂടി നാണം കെട്ടു നടക്കേണ്ടിവന്നു . മേല്പറഞ്ഞ അമേരിക്കൻ സംഭവത്തിൽ എന്തെങ്കിലും സത്യമില്ലായ്കയോ , വളച്ചുകെട്ടൊ ഉണ്ടെങ്കിൽ എല്ലാം സഹിച്ച ഫഹദ് ഫാസിലോ , ടോവിനോ തോമസോ , വിനയ് ഫോർട്ടു , ഫിലിം പ്രൊഡ്യൂസർ തമ്പി ആന്റണി എന്നിവർ പ്രതികരിക്കട്ടെ , അല്ലെൻസിയർ നിയമനടപടിക്കൊരുങ്ങട്ടെ . . അപ്പോൾ കൂടുതൽ തെളിവുകളുമായി ഞങ്ങൾ രംഗത്തുവരാം . ഏതെങ്കിലും ഷോയ്ക്കുവേണ്ടിയോ , ഷൂട്ടിങ്ങിനുവേണ്ടിയോ താനിനി അമേരിക്കയിലേക്കൊന്നു വന്നു കാണിക്കൂ . . അപ്പോൾ കാണാം താൻ കാണിച്ച ചെറ്റത്തരത്തിനു ഇവിടുള്ളവർ എങ്ങനെ പ്രതികരിക്കും എന്നുള്ളത് . ഇപ്പോഴിതാ me too വിവാദത്തിലും ഈ ഞരമ്പിന്റെ പേര് ഒരു സ്ത്രീ വിളിച്ചു പറഞ്ഞിരിക്കുന്നു . ( ഇനീം പലരും പലതും ഈ തെമ്മാടിയെപ്പറ്റി വെളിപ്പെടുത്തിയേക്കാം ) സത്യാവസ്ഥ മാത്രം പുറത്തറിയിക്കാൻ ഇത്തരം ഒരു പോസ്റ്റിടേണ്ടിവന്ന ഒരു അമേരിക്കൻ മലയാളി ( പേര് മനപ്പൂർവം വെക്കുന്നില്ല )


മേഴ്സലിന്റെ തകർപ്പൻ വിജയത്തിന് ശേഷം എ ആർ മുരുഗദോസും വിജയ്യും ഒന്നിക്കുന്ന ചിത്രമാണ് സർക്കാർ . ചിത്രത്തിന്റെ ഓഡിയോ ലോഞ്ച് ഒക്ടോബർ 2ന് നടക്കുമെന്ന് അണിയറപ്രവർത്തകർ അഫിയിച്ചു . വലിയ ചടങ്ങായി ഓഡിയോ ലോഞ്ച് നടത്താനാണ് തീരുമാനിച്ചിരിക്കുന്നത് . എന്നാൽ എവിടെവച്ചായിരിക്കും ഓഡിയോ ലോഞ്ച് എന്നത് അറിയിച്ചിട്ടില്ല . സാമൂഹ്യ സന്ദേശമുള്ള ഒരു കൊമേഴ്സ്യൽ എന്റർടെയ്നറായിരിക്കും ചിത്രമെന്നാണ് റിപ്പോർട്ട് . ലാസ് വെഗസിൽ വെച്ചുള്ള ഗാനരംഗത്തിന്റെ ചിത്രീകരണത്തിന് ശേഷം അടുത്തിടെയായിരുന്നു വിജയ് തിരിച്ചെത്തിയത് . ചിത്രത്തിന്റെ ഗാനരംഗത്തിന്റെ 20 സെക്കൻഡ് ഭാഗം ലീക്കായതും വാർത്തയായിരുന്നു . നിരവധി വിദേശ ഡാൻസർമാരും ആ രംഗത്തുണ്ടായിരുന്നു . അവർ വിജയ്യുടെ ഒപ്പം നിന്ന് പകർത്തിയ ചിത്രങ്ങൾ ഓൺലൈനിൽ വൈറലായിരുന്നു . വിജയ്ക്കു പുറമേ വരലക്ഷ്മി ശരത് കുമാറാണ് ചിത്രത്തിൽ ഒരു പ്രധാന കഥാപാത്രത്തെ അവതരിപ്പിക്കുന്നത് . എ ആർ റഹ്മാൻ സംഗീതസംവിധാനം നിർവഹിക്കുന്നു .


വാഹനാപകടത്തിൽ മരിച്ച വിജയ് ആരാധകന് ആദരമൊരുക്കി തലസ്ഥാനത്ത് കൂട്ടായ്മ . വിജയ് ആരാധകന്റെ ജീവിത കഥ പറഞ്ഞ പോക്കിരി സൈമൺ സിനിമയുടെ അണിയറ പ്രവർത്തകരാണ് തിരുവനന്തപുരം സ്വദേശി ശ്രീനാഥിന്റെ ഓർമ്മകളുമായി ഒത്തുകൂടിയത് . വിജയുടെ അച്ഛനും ചടങ്ങിനെത്തി . തെന്നിന്ത്യന് സൂപ്പർതാരം വിജയ്യുടെ ആരാധകരുടെ കഥപറഞ്ഞ ചിത്രമാണ് ജിജോ ആൻറണി സംവിധാനം ചെയ്ത് സണ്ണിവെയ്നും ശരതും മുഖ്യകഥാപാത്രങ്ങളെ അവതരിപ്പിച്ച പോക്കിരി സൈമൺ , ചിത്രത്തിൽ ശരത് അവതരിപ്പിച്ച ലവ്ടുഡേ ഗണേശ് എന്ന വിജയ് ആരാധകന്റെ കഥാപാത്രത്തിന് പ്രചോദനമായത് തിരുവനന്തപുരം സ്വദേശിയായ ശ്രീനാഥിൻറെ ജീവിതമായിരുന്നു . എന്നാൽ സിനിമയുടെ ആരവങ്ങൾ തീയേറ്റർ വിട്ട്മാറുന്നതിന് മുമ്പേ ശ്രീനാഥ് വിടപറഞ്ഞു . വാഹനാപകടത്തിൽ ശ്രീനാഥ് മരണപ്പെട്ടതോടെ അനാഥമായ കുടുംബത്തിന് കൈതാങ്ങാകുകയാണ് സിനിമയുടെ അണിയറപ്രവർത്തകർ . കുടുംബത്തിന് ധനസഹായം നൽകാൻ സാക്ഷാൽ വിജയുടെ അച്ഛൻ തന്നെ എത്തി . ആരാധകരെ എന്നും കൂട്ടുകാരനെന്ന് വിശേഷിപ്പിച്ച് കൂടെ നിർത്തുന്ന വിജയ്ക്ക് വേണ്ടിയാണ് ചടങ്ങിനെത്തിയത് എന്ന് അച്ഛൻ ചന്ദ്രശേഖർ പറഞ്ഞു . തമിഴ് നാട്ടിൽ വിജയ്ക്ക് ആരാധകർ ഉണ്ടാകുന്നതിൽ അത്ഭുതമില്ല എന്നാൽ കേരളത്തിൽ ഇത്രയും സ്നേഹമുള്ള ആരാധകർ ഉണ്ടെന്നറിയുന്നതിൽ അതിയായ സന്തോഷമുണ്ടെന്നും അദ്ദേഹം കൂട്ടിച്ചേർത്തു .


ഫിംഗർ പ്രിന്റ് സ്കാനറുകൾ ഉപയോഗിച്ചുകൊണ്ടുള്ള സുരക്ഷാ സംവിധാനങ്ങൾ ഇന്ന് സാധാരണമാണ് . സ്കൂളുകളിൽ , കോളേജുകളിൽ , ചെറുതും വലുതുമായുള്ള വാണിജ്യ വ്യവസായ സ്ഥാപനങ്ങളിൽ എന്നു വേണ്ട മൊബൈൽ ഫോണിലും , ഇലക്ട്രോണിക് ഉത്പന്നങ്ങളിലും എല്ലായിടത്തും ഏറ്റവും സുരക്ഷിതമെന്നും സൌകര്യപ്രദമെന്നും വിശ്വസിക്കപ്പെടുന്ന ബയോമെട്രിക് ഓതൻറിക്കേഷൻ സംവിധാനങ്ങൾ വ്യാപകമാണ് . ബയോമെട്രിക് വിവരങ്ങൾ ഉൾക്കൊള്ളിച്ചുകൊണ്ടുള്ള ആധാർ കൂടി വന്നതോടുകൂടി കാര്യങ്ങൾ ഒരു പടി കൂടി മുന്നോട്ട് പോയി . ആധാർ നമ്പരും വിരലടയാളവും മാത്രം നൽകി പണം കൈമാറാൻ കഴിയുന്ന ആധാർ പേ സംവിധാനമൊക്കെ ഇപ്പോൾ നിലവിൽ വന്നിരിക്കുകയാണല്ലോ . ഈ സാഹചര്യത്തിൽ വിരലടയാളം ഉപയോഗിച്ചുകൊണ്ടുള്ള ഓതന്റിക്കേഷൻ സംവിധാനങ്ങൾ എത്രമാത്രം സുരക്ഷിതമാണെന്നുള്ള ചോദ്യങ്ങൾ ഉയരുന്നു . ഇത്തരത്തിൽ ഒരു ഹാക്കിംഗാണ് സുജിത്ത് കുമാർ തൻറെ ഫേസ്ബുക്ക് അക്കൌണ്ടിൽ നടത്തിയിരിക്കുന്നത് . ഒരു ഗ്ലൂഗണ്ണും ഇത്തിരി പശയും ഉണ്ടെങ്കിൽ ഈ ഹാക്കിംഗ് നടത്താം എന്നാണ് ഈ പോസ്റ്റിലൂടെ പറയുന്നത് . ഈ പോസ്റ്റ് ഇവിടെ കാണാം . .


തപാൽ വകുപ്പിന് കീഴിലുള്ള ഇന്ത്യ പോസ്റ്റ് പേയ്മെന്റ്സ് ബാങ്ക് സംവിധാനം ഇന്ന് പ്രധാനമന്ത്രി നരേന്ദ്രമോദി ഉദ്ഘാടനം ചെയ്യും . രാജ്യത്തെ 1.55 ലക്ഷം പോസ്റ്റ് ഓഫീസുകൾ വഴി ഗ്രാമ - നഗര വ്യത്യാസമില്ലാതെ ബാങ്കിങ് സേവനങ്ങൾ എത്തിക്കാനുള്ള വിപുലമായ പദ്ധതിയാണ് തയ്യാറാക്കിയിരിക്കുന്നത് . രാജ്യത്ത് മറ്റൊരു ബാങ്കിനുമില്ലാത്തത്ര ശാഖകൾ തുറക്കുക വഴി ബാങ്കിങ് ചരിത്രത്തിൽ പുതിയൊരു അധ്യായമാണ് പോസ്റ്റൽ പേയ്മെന്റ് ബാങ്കുകൾ എഴുതിച്ചേർക്കാൻ പോകുന്നത് . ഉദ്ഘാടന ദിവസമായ ഇന്നുതന്നെ 650 ശാഖകളും 3250 ആക്സസ് പോയിന്റുകളും പ്രവർത്തിച്ചുതുടങ്ങും . കേരളത്തിൽ 14 ശാഖകൾ ഇന്നുമുതൽ പ്രവർത്തിച്ചുതുടങ്ങും . ഈ വർഷം ഡിസംബർ 31ന് മുൻപ് രാജ്യത്തെ എല്ലാ പോസ്റ്റ് ഓഫീസുകളും പേയ്മെന്റ്സ് ബാങ്ക് ശാഖകൾ കൂടിയായി മാറും . പൂർണ്ണമായും കേന്ദ്ര സർക്കാറിന്റെ ഉടമസ്ഥതയിലുള്ളതാണ് ഇന്ത്യ പോസ്റ്റ് പേയ്മെന്റ്സ് ബാങ്ക് . 2017 ജനുവരി 30 മുതൽ റാഞ്ചിയിലും റായ്പൂരിലും രണ്ട് ശാഖകൾ പരീക്ഷണാടിസ്ഥാനത്തിൽ പ്രവർത്തിക്കുന്നുണ്ട് . ബാങ്ക് അക്കൌണ്ടുകൾക്ക് പുറമെ എടിഎം , മൊബൈൽ ബാങ്കിങ് , എസ്എംഎസ് , ഐവിആർഎസ് സംവിധാനങ്ങളെല്ലാം ഉണ്ടാകും . രാജ്യത്ത് ഇപ്പോഴുള്ള 17 കോടിയോളം പോസ്റ്റൽ സേവിങ്സ് അക്കൌണ്ടുകളെ പേയ്മെന്റ് ബാങ്കുമായി ബന്ധിപ്പിക്കാനുള്ള അനുമതി ലഭിച്ചിട്ടുണ്ട് . സേവിങ്സ് ബാങ്ക് അക്കൌണ്ടുകൾക്ക് നാല് ശതമാനം പലിശയാണ് ലഭിക്കുന്നത് . വ്യക്തികളിൽ നിന്നും ചെറുകിട ബിസിനസ് സംരഭങ്ങളിൽ നിന്നും ഒരു ലക്ഷം രൂപ വരെയുള്ള നിക്ഷേപങ്ങൾ സ്വീകരിക്കും . എന്നാൽ വായ്പ നൽകാനുള്ള അനുമതിയില്ല . എന്നാൽ മറ്റ് ധനകാര്യ സ്ഥാപനങ്ങളുമായി സഹകരിച്ച് വായ്പകൾ ലഭ്യമാക്കുമെന്നാണ് അറിയിച്ചിരിക്കുന്നത് . സേവിങ്ക് അക്കൌണ്ടുകൾ പുറമെ , കറണ്ട് അക്കൌണ്ടുകൾ , മണി ട്രാൻസ്ഫർ , ഡയറക്ട് ബെനഫിറ്റ് ട്രാൻസ്ഫർ , ബിൽ പേയ്മെന്റുകൾ തുടങ്ങിയവയെല്ലാം പേയ്മെന്റ് ബാങ്ക് അക്കൌണ്ടുകൾ ഉപയോഗിച്ച് ചെയ്യാനാവും . 10 വയസിന് മുകളിൽ പ്രായമുള്ളവർക്ക് സേവിങ്സ് അക്കൌണ്ട് തുടങ്ങാം . 100 രൂപ ആദ്യ നിക്ഷേപമായി വേണം . മിനിമം ബാലൻസ് വേണ്ട , . പരമാവധി ഒരു ലക്ഷം രൂപ വരെ ഈ അക്കൌണ്ടിൽ സൂക്ഷിക്കാം . ബയോമെട്രിക് സാങ്കേതിക വിദ്യ അടിസ്ഥാനപ്പെടുത്തി നിർമ്മിച്ചിരിക്കുന്ന ക്യു . ആർ കാർഡ് സൌജന്യമായി ലഭിക്കും . ഇത് ഉപയോഗിച്ച് ഫണ്ട് ട്രാൻസ്ഫർ , ബിൽ പേയ്മെന്റ് , ഷോപ്പിങ് എന്നിവ നടത്താം . ബയോമെട്രിക് സാങ്കേതിക വിദ്യ ഉപയോഗിക്കുന്നതിനാൽ ഈ കാർഡുകൾ നഷ്ടപ്പെട്ടാലും അക്കൌണ്ടിലെ പണം നഷ്ടമാവില്ല . ഇവയടക്കം സേവനങ്ങളുടെ വിപുലമായ നിരയും പോസ്റ്റ് ഓഫീസ് പേയ്മെന്റ്സ് ബാങ്ക് അവതരിപ്പിക്കുന്നുണ്ട് .


തീർത്ഥാടക ആവശ്യങ്ങൾക്കുളള ചാർട്ടേഡ് വിമാനങ്ങളിലെ യാത്ര നിരക്കിൻറെ GST അഞ്ച് ശതമാനത്തിലേക്ക് താഴ്ത്തിയത് ഹജ്ജ് യാത്രക്കാർക്ക് ആശ്വാസമാകും . 18 ശതമാനം ജിഎസ്ടിയായിരുന്നു നേരത്തെ ഇതിന് ചുമത്തിയിരുന്നത് . ഇതോടെ GSTനികുതി നിരക്കിൽ 13 ശതമാനത്തിൻറെ കുറവാണ് തീർത്ഥാടകർക്ക് ലഭിക്കുന്നത് . കഴിഞ്ഞ തവണ രാജ്യത്തെ വിവിധ ഹജ്ജ് പുറപ്പെടൽ കേന്ദ്രങ്ങളിൽ നിന്നുളള ശരാശരി വിമാന ടിക്കറ്റ് ഏകദേശം 65,000 രൂപയോളമായിരുന്നു . അതിനോട് 18 ശതമാനം GST കൂടി വരുമ്പോൾ നിരക്കിനോടൊപ്പം അധികമായി 11,700 രൂപ അധികമായി നൽകണമായിരുന്നു . എന്നാൽ , നിരക്ക് അഞ്ച് ശതമാനമാകുമ്പോൾ വിമാന ടിക്കറ്റിന് ജിഎസ്ടിയായി 3,250 രൂപ നൽകിയാൽ മതി . അതായത് കഴിഞ്ഞ പ്രാവശ്യത്തെ നിരക്ക് വച്ച് കണക്ക് കൂട്ടിമ്പോൾ 8,450 രൂപയുടെ ലാഭം ഇതിലൂടെ ലഭിക്കും . ഹജ്ജ് കമ്മിറ്റിക്ക് കീഴിൽ 1.25 ലക്ഷം തീർത്ഥാടകരാണ് ഇന്ത്യയിൽ നിന്ന് ഹജ്ജ് യാത്ര നടത്തുന്നത് . ഹജ്ജ് സബ്സിഡി ഇല്ലാതാക്കുകയും 18 ശതമാനം GST ഉൾപ്പെടുത്തുകയും ചെയ്തതോടെ കഴിഞ്ഞ വർഷം ടിക്കറ്റ് നിരക്കിൽ വലിയ വർദ്ധന ഉണ്ടായിരുന്നു . ദില്ലിയിൽ ചേർന്ന ജിഎസ്ടി കൌൺസിൽ യോഗമാണ് തീരുമാനമെടുത്തത് .


പ്രത്യേക മതത്തിൽപ്പെട്ട പ്രതിനിധിയെ തനിക്ക് സേവനം നൽകാൻ എയർടെല്ലിനോട് ആവശ്യപ്പെട്ട് യുവതി . നിലവിലെ കസ്റ്റമർ കെയർ പ്രതിനിധി മുസ്ലിം ആണ് . ഇവരെ മാറ്റി മറ്റൊരു പ്രതിനിധിയെ വിട്ടു നൽകണമെന്നാണ് എയർടെൽ ഉപയോക്താവായ യുവതി ആവശ്യപ്പെട്ടത് . ഇത് കമ്പനി അംഗീകരിച്ചു എന്നതാണ് ഇതിലെ കൌതുകരമായ കാര്യം . ട്വിറ്ററിൽ നടന്ന ഈ വിചിത്ര സംഭാഷണം വൈറലായതോടെ എയർടെൽ ഇന്ത്യയ്ക്കെതിരെ വൻ പ്രതിഷേധമാണ് സോഷ്യൽ മീഡിയയിൽ അരങ്ങേറിയത് . സംഭവം ഇങ്ങനെ , പൂജ സിങ് എന്ന ഉപയോക്താവാണ് തനിക്ക് ഹിന്ദു പ്രതിനിധിയുടെ സേവനം വേണമെന്ന് എയർടെൽ അധികൃതരെ ട്വീറ്റ് വഴി അറിയിച്ചത് . എയർടെൽ ഡിടിഎച്ച് ഉപയോക്താവായ പൂജ സിങ് ഈ വിഷയം ഓൺലൈൻ വഴി പരാതിപ്പെട്ടതോടെയാണ് പുറംലോകം അറിഞ്ഞത് . ഇതിനുള്ള മറുപടി എയർടെൽ നൽകിയിതും ട്വീറ്റിലൂടെയാണ് . നിലവിലെ കസ്റ്റമർ കെയർ പ്രതിനിധിയുടെ സേവനത്തെ വിമർശിച്ചാണ് ആദ്യം ട്വീറ്റ് ചെയ്തത് . പൂജയുടെ ഈ ട്വീറ്റിന് മറുപടി നൽകിയത് ശുഹൈബ് എന്ന എയർടെൽ പ്രതിനിധിയാണ് . ശുഹൈബിൻറെ ട്വീറ്റിനോടു പൂജ പ്രതികരിച്ചത് ഇങ്ങനെ ‘ശുഹൈബ് , നിങ്ങൾ മുസ്ലിം ആണ് . നിങ്ങളുടെ ധാർമികതയിൽ എനിക്ക് വിശ്വാസമില്ല . എൻറെ പരാതി പരിഹരിക്കാൻ ഹിന്ദു പ്രതിനിധിയെ ചുമതലപ്പെടുത്താൻ അപേക്ഷിക്കുന്നു . ’ ഈ ട്വീറ്റിന് മറുപടിയായി എയർടെൽ അറിയിച്ചത് ഇങ്ങനെ , നിങ്ങളുടെ ആവശ്യപ്രകാരം ഗഗൻജോത് എന്ന പ്രതിനിധിയെ പരാതി പരിഹരിക്കാൻ നിർദ്ദേശിച്ചിരിക്കുന്നു .


ഐപിഎൽ സീസൺ കഴിഞ്ഞതോടെ ഇന്ത്യൻ താരങ്ങളെല്ലാം അവധിക്കാലം ആഘോഷിക്കുകയാണ് . കടുപ്പമേറിയ സീസൺ മുന്നിലുള്ളതിനാൽ സുഹൃത്തുക്കൾക്കൊപ്പവും കുടുംബത്തിനൊപ്പവും പരമാവധി സമയം ചെവഴിക്കാൻ ശ്രമിക്കുകയാണ് എല്ലാവരും . എന്നാൽ , ഇതിനിടെ ഇന്നലെ മുംബെെയിലെ ഒരു ഭക്ഷണശാലയിൽ ബോളിവുഡ് താരം നിഥി അഗർവാളുമൊത്ത് എത്തിയ ഇന്ത്യൻ താരം കെ . എൽ . രാഹുലിൻറെ ചിത്രങ്ങളാണ് സാമൂഹ്യ മാധ്യമങ്ങളിൽ തരംഗമാകുന്നത് . രാഹുലിൻറെ ഇൻസ്റ്റാഗ്രാമിലെ ഫാൻ പേജിൽ ഇരുവരുമൊത്തുള്ള ചിത്രം ഷെയർ ചെയ്യുകയും ചെയ്തു . കഴിഞ്ഞ വർഷം പുറത്തിറങ്ങിയ മുന്ന മെെക്കൽ എന്ന ചിത്രത്തിലൂടെയാണ് നിഥി ശ്രദ്ധേയയായത് . ഇക്കഴിഞ്ഞ ഐപിഎൽ സീസണിൽ മിന്നുന്ന പ്രകടനമാണ് കിംഗ്സ് ഇലവൻ പഞ്ചാബിൻറെ ഓപ്പണറായി രാഹുൽ കാഴ്ചവെച്ചത് . 14 മത്സരങ്ങളിൽ 54.91 ശരാശരിയിൽ 659 റൺസ് കർണാടക സ്വദേശിയായ രാഹുൽ അടിച്ചു കൂട്ടി . ടൂർണമെൻറിലെ ആദ്യ മത്സരത്തിൽ ഡെൽഹി ഡെയർഡെവിൾസിനെതിരെ ഐപിഎല്ലിലെ വേഗമേറിയ അർധ സെഞ്ച്വറിയും രാഹുൽ കുറിച്ചു . 16 പന്തിൽ 51 റൺസ് നേടിയായിരുന്നു വെടിക്കെട്ട് . ഐപിഎല്ലിന് ശേഷമുള്ള ഇടവേള കഴിഞ്ഞ് ചരിത്രമാകാൻ പോകുന്ന അഫ്ഗാനിസ്ഥാനെതിരെയുള്ള ടെസ്റ്റ് മത്സരത്തിലാണ് രാഹുൽ ഇനി ഇന്ത്യക്കായി പാഡണിയുക . ജൂൺ 14 മുതൽ ബംഗളൂരു ചിന്നസ്വാമി സ്റ്റേഡിയത്തിലാണ് മത്സരം .


5ജി സാങ്കേതിക വിദ്യയിലേക്ക് കാലെടുത്തു വയ്ക്കുകയാണ് സമാർട്ഫോണുകൾ . ഈ ചുവടു മാറ്റം പരമാവധി പ്രയോജനപ്പെടുത്താൻ ഒരുങ്ങുകയാണ് ഷവോമി . ചൈനയിൽ നടന്ന ചടങ്ങിൽ ഷവോമി 5ജി ഫോൺ പുറത്തിറക്കി . ഷവോമി എംഐ മിക്സ് 3 എന്നാണ് പുതിയ സമാർട്ഫോണിന് പേരിട്ടിരിക്കുന്നത് . രണ്ട് പിൻ ക്യാമറയും രണ്ട് മുൻ ക്യാമറയും ഫോണിനുണ്ട് . 10 ജിബി റാമും 5 ജി സൌകര്യങ്ങളുളള എംഐ മിക്സ് 3 പാലസ് മ്യൂസിയം സ്പെഷ്യൽ എഡിഷനും പുറത്തിറക്കി . 5 ജിബി എംഐ മിക്സ് 3 2019ന്റെ ആദ്യം മുതൽ വിപണിയിൽ ലഭ്യമാകുമെന്നാണ് കമ്പനി പറയുന്നത് . ഷവോമി എംഐ മിക്സ് 3 6ജിബി റാം 128 ജിബി സ്റ്റോറേജ് സൌകര്യമുളള ഫോണിന് 3299 യുവാനാണ് ചൈനയിലെ വില , ഇന്ത്യൻ വിപണിയിൽ ഏതാണ്ട് 34,700 രൂപ വില വരും . 8ജിബി റാം 128 സ്റ്റോറേജ് മോഡലിന് 3599 യുവാനാണ് വില , ഇന്ത്യൻ വിപണിയിൽ 37,900 രൂപയും . 8ജിബി റാം 256 ജിബി സ്റ്റോറേജിന് 3999 യുവാൻ ( 42,200ഇന്ത്യൻ രൂപ ) , 10ജിബി റാം 256 ജിബി സ്റ്റോറേജ് മോഡലിന് 4999 യുവാൻ ഏതാണ്ട് 52,700 രൂപയുമായിരിക്കും വില . ഷവോമി എംഐ മിക്സ് 3ക്ക് 6.39 ഇഞ്ച് എഎംഒഎൽഇഡി ഡിസ്പ്ലേയാണുള്ളത് . 12എംപി + 12എംപി സെൻസർ ഇരട്ട പിൻ ക്യാമറയാണുള്ളത് . 960 ഫ്രെയിംസ് പെർ സെക്കൻഡ് സ്ലോ മോഷൻ ക്യാമറയും ആർട്ടിഫിഷ്യൽ ഇന്റലിജൻസ് എന്നീ സൌകര്യങ്ങളുണ്ട് . 24 എംപി പ്രൈമറി ലെൻസും 2എംപി സെക്കന്ററി ലെൻസ് മുൻ ക്യാമറയും ഉണ്ട് . ക്യുവൽകോം സ്നാപ്ഡ്രാഗൺ 845 പ്രോസ്സസറാണ് ഷവോമി എംഐ മിക്സ് 3ക്ക് കരുത്തേകുന്നത് . 10 വാട്ട് വയർലെസ്സ് ചാർജിങ് പാഡും ഷവോമി പുറത്തിറക്കിയിട്ടുണ്ട് .


ഈ വർഷത്തെ ചാംപ്യൻസ് ലീഗ് ഗ്രൂപ്പ്ഘട്ടത്തിൽ തീപ്പാറുന്ന പോരാട്ടങ്ങൾ . ബാഴ്സലോണ , മാഞ്ചസ്റ്റർ യുനൈറ്റഡ് , ലിവർപൂൾ എന്നീ ടീമുകൾക്ക് മത്സരം കടുക്കും . ബാഴ്സലോണ കളിക്കുന്ന ഗ്രൂപ്പ് ബി തീർത്തും മരണഗ്രൂപ്പെന്ന് പറയാം . എന്നാൽ നിലവിലെ ചാംപ്യന്മാരായ റയൽ മാഡ്രിഡിന് ചെറിയ എതിരാളികളേയാണ് ഗ്രൂപ്പ് ഘട്ടത്തിൽ നേരിടേണ്ടത് . ഗ്രൂപ്പ് ബിയിൽ ബാഴ്സലോണയ്ക്കും ഇംഗ്ലീഷ് പ്രീമിയർ ലീഗിലെ ടോട്ടൻഹാം , സീരി എയിൽ നിന്ന് ഇന്റർ മിലാൻ , നെതർലൻഡ്സിൽ നിന്നുള്ള പിഎസ്വി ഐന്തോവന് ടീമുകളെയാണ് നേരിടേണ്ടത് . കഴിഞ്ഞ തവണത്തെ ഫൈനലിസ്റ്റുകളായ ലിവർപൂളും മരണ ഗ്രൂപ്പിലാണ് . ഫ്രഞ്ച് ചാമ്പ്യന്മാരായ പി . എസ് . ജി , ഇറ്റാലിയൻ ടീമായ നാപോളി , റെഡ് സ്റ്റാർ ബെൽഗ്രേഡ് എന്നിവരടങ്ങുന്ന ഗ്രൂപ്പിലാണ് ലിവർപൂൾ . മാഞ്ചസ്റ്റർ യുനൈറ്റഡ് , യുവന്റസ് , വലൻസിയ , യങ് ബോയ്സ് എന്നിവർ ചേർന്ന ഗ്രൂപ്പ് എച്ചിലും മികച്ച പോരാട്ടങ്ങൾ നടക്കും . ഈ ഗ്രൂപ്പിൽ യുവന്റസും മാഞ്ചസ്റ്റർ യുണൈറ്റഡും ഒരുമിച്ച് വന്നപ്പോൾ ക്രിസ്റ്റ്യാനോ റൊണാൾഡോയ്ക്ക് തന്റെ മുൻ ക്ലബിനെതിരേ കളിക്കേണ്ട് സാഹചര്യമൊത്തു . ഇതിനു മുൻപ് രണ്ടു തവണ റൊണാൾഡോ മാഞ്ചസ്റ്റർ യുണൈറ്റഡിന്റെ നേരിട്ട സമയത്ത് രണ്ടു മത്സരത്തിലും ഗോൾ നേടിയിരുന്നു .


പ്രഭാസും അനുഷ്കയും പ്രണയത്തിലാണെന്ന് വളരെ നേരത്തേ ഗോസിപ്പുകളുണ്ടായിരുന്നു . എന്നാൽ ഇവർ ഇത് നിഷേധിച്ച് രംഗത്തെത്തി . അനുഷ്കയുടെ പേര് ചേർത്തുള്ള ഗോസിപ്പുകളിൽ തനിക്ക് ഏറെ വിഷമുണ്ടെന്നാണ് പ്രഭാസ് അന്ന് പറഞ്ഞത് . ഇതോടെ ഗോസിപ്പുകൾക്ക് ശക്തി കുറഞ്ഞുിരുന്നു . ചാറ്റ്ഷോയ്ക്കിടെ ഇതേ ചോദ്യം അനുഷ്കയോട് ഒരു പ്രേക്ഷക ചോദിച്ചത് അവതാരക പങ്കുവച്ചു . ആ ചോദ്യത്തിനു മുമ്പിൽ അനുഷ്ക ആദ്യം ഒന്നമ്പരന്നതിനുശേഷമാണ് മറുപടി നൽകിയത് . നിങ്ങളുടെ ജീവിതത്തിന്റെ വിലപ്പെട്ട സമയം എന്റെ വ്യക്തിപരമായ കാര്യത്തിനുവേണ്ടി നീക്കിവച്ചതിനു നന്ദി എന്ന പരിഹാസത്തോടെയാണ് അനുഷക തുടങ്ങിയത് . ദേവസേനയും ബാഹുബലിയും സിനിമയിലെ കഥാപാത്രങ്ങൾ മാത്രമാണ് . അതിലപ്പുറം ഒരു രസതന്ത്രം അത് അവതരിപ്പിച്ച ആളുകൾക്കില്ല . അതുകൊണ്ട് തന്നെ തീർത്തും വ്യക്തിപരമായ ഈ ചോദ്യത്തിന് മറ്റ് മറുപടിയില്ലെന്നും അനുഷ്ക പറഞ്ഞു . ബാഹുബലി ദേവസേന കെമിസ്ട്രി സ്ക്രീനിൽ വിടുന്നതാണ് നല്ലത് എന്നാണ് അനുഷ്ക പറയുന്നത് . ബാഹുബലിയിലെ അഭിനയത്തിരക്ക് കാരണം 6000 വിവാഹാലോചനകൾ വരെ പ്രഭാസ് വേണ്ടെന്നു വച്ചെന്ന് വാർത്തകൾ വന്നിരുന്നു . ബിസിനസ് പ്രമുഖൻറെ പേരക്കുട്ടിയെയാണ് വീട്ടുകാർ വധുവായി കണ്ടെത്തിയതെന്നായിരുന്നു ഇതിൽ പ്രധാനം . എന്നാൽ ഇതും പ്രഭാസ് നിഷേധിച്ചിരുന്നു . ബാഹുബലിയെ കൂടാതെ ബില്ല , മിർച്ചി എന്നീ ചിത്രങ്ങളിലും പ്രഭാസും അനുഷ്കയും ജോടികളായിട്ടുണ്ട് .


പൊതുമേഖലാ ബാങ്കുകളെ ശക്തിപ്പെടുത്തി വായ്പാ ലഭ്യത ഉദാരമാക്കുമെന്ന കേന്ദ്രസർക്കാറിന്റെ പ്രഖ്യാപനം ഓഹരി വിപണിയെ റെക്കോർഡ് ഉയരത്തിലെത്തിച്ചു . വ്യാഴാഴ്ച സെൻസെക്സും നിഫ്റ്റിയും റെക്കോർഡ് ഉയരത്തിലെത്തിയ ശേഷം താഴേക്കിറങ്ങുകയായിരുന്നു . മുംബൈ ഓഹരി സൂചിക 33151 വരെ ഉയർന്നതിനു ശേഷം 33147.13ലാണ് ക്ലോസ് ചെയ്തത് . ദേശീയ ഓഹരി സൂചിക 10350 വരെ ഉയർന്നെങ്കിലും ക്ലോസ് ചെയ്തത് 10343.80ലാണ് . ലാഭമെടുക്കാൻ നിക്ഷേപകരുണ്ടാക്കിയ വിൽപ്പന സമ്മർദ്ദമാണ് വിപണിയെ താഴേക്ക് വലിച്ചത് . പൊളാരിസ് കൺസൾട്ടിങ് , സ്റ്റീൽ അതോറിറ്റി , ഐഎഫ്സിഐ ലിമിറ്റഡ് , അദാനി പവർ തുടങ്ങിയ കമ്പനികളാണ് ഏറ്റവും കൂടുതൽ നേട്ടമുണ്ടാക്കിയത് . അതേ സമയം ജയപ്രകാശ് അസോസിയേറ്റ്സ് , ടാറ്റാ കമ്യൂണിക്കേഷൻ , യൂക്കോ ബാങ്ക് , എംഫസിസ് , കോറണ്ടൽ ഇന്റർനാഷണൽ തുടങ്ങിയ കമ്പനികൾക്ക് അത്ര നല്ല ദിവസമായിരുന്നില്ല . ബാങ്കുകളുടെ മൂലധന അടിത്തറ ശക്തിപ്പെടുത്താൻ 2.11 ലക്ഷം കോടി രൂപയാണ് മാറ്റിവെയ്ക്കുന്നത് . സർക്കാറിന്റെ പ്രഖ്യാപനം കൊണ്ട് ഏറ്റവും കൂടുതൽ മെച്ചമുണ്ടായത് സ്റ്റേറ്റ് ബാങ്ക് ഓഫ് ഇന്ത്യക്കാണ് . 330 . 10രൂപയിൽ വിൽപ്പന ആരംഭിച്ച ഓഹരി ഒരു സമയത്ത് 350.80 രൂപവരെ പോയിരുന്നു . ഒരാഴ്ച മുമ്പ് വെറും 246 രൂപ മാത്രം വിലയുണ്ടായിരുന്ന ഓഹരി വ്യാഴാഴ്ച ക്ലോസ് ചെയ്തത് 320.65 പൈസ എന്ന നിലയിലാണ് .


ഐപിഎല്ലിൽ ചെന്നൈ സൂപ്പർ കിംഗ്സിനെതിരെ കിംഗ്സ് ഇലവൻ പഞ്ചാബിന് ബാറ്റിംഗ് . ടോസ് നേടിയ ചെന്നൈ സൂപ്പർ കിംഗ്സ് കിംഗ്സ് ഇലവനെ ബാറ്റിംഗിനയക്കുകയായിരുന്നു . പഞ്ചാബ് നിരയിൽ വെസ്റ്റിൻഡീസിൻറെ വെടിക്കെട്ട് ബാറ്റ്സ്മാൻ ക്രിസ് ഗെയ്ൽ സ്ഥാനം പിടിച്ചു എന്നതാണ് ശ്രദ്ധേയം . അക്ഷർ പട്ടേലിന് പകരം ബരിന്ദർ സ്രാനും ടീമിലെത്തി . അതേസമയം പരിക്കേറ്റ സുരേഷ് റെയ്നയ്ക്ക് പകരം മുരളി വിജയ്യെ ടീമിലുൾപ്പെടുത്തിയാണ് ചെന്നൈ സൂപ്പർ കിംഗ്സ് കളിക്കുന്നത് . ഡൽഹിക്കെതിരായ ജയത്തോടെ സീസൺ തുടങ്ങിയ പഞ്ചാബ് കഴിഞ്ഞ ദിവസം ബാംഗ്ലൂരിനോട് തോറ്റിരുന്നു . എന്നാൽ ആദ്യ രണ്ട് മത്സരങ്ങളിലും അവസാന ഓവറിൽ ജയിച്ച ചെന്നൈ മൂന്നാം ജയമാണ് നോട്ടമിടുന്നത് . പരിക്കേറ്റ സുരേഷ് റെയ്നയുടെ അഭാവം ചെന്നൈക്ക് തിരിച്ചടിയാകും . ഒടുവിൽ റിപ്പോർട്ട് ലഭിക്കുമ്പോൾ ആറ് ഓവറിൽ വിക്കറ്റ് നഷ്ടപ്പെടാതെ 75 റൺസെന്ന നിലയിലാണ് കിംഗ്സ് ഇലവൻ . 46 റൺസെടുത്ത് ഗെയ്ലും 28 റൺസുമായി രാഹുലുമാണ് ക്രീസിൽ .


സുരക്ഷ ഉറപ്പാക്കാൻ ചേർന്ന ആപ്പിളിന്റെ സുരക്ഷാവിഭാഗം ജീവനക്കാരുടെ രഹസ്യയോഗത്തിലെ ശബ്ദരേഖയും വിഡിയോയും ചോർന്നു . ‘ദി ഔട്ട്ലൈൻ’ എന്ന ഓൺലൈൻ പോർട്ടലാണ് ഇവ പ്രസിദ്ധീകരിച്ചത് . ആപ്പിൾ ഉൽപന്ന ഭാഗങ്ങൾ എങ്ങനെയാണ് ജീവനക്കാർ കമ്പനിയിൽനിന്നു കടത്തുന്നതെന്നു സുരക്ഷാവിഭാഗം മേധാവി ഡേവിഡ് റൈസ് വിവരിക്കുന്നതാണു ചോർന്നതിലെ പ്രധാനഭാഗം . ജീവനക്കാർ അടിവസ്ത്രത്തിനുള്ളിൽവച്ചു കടത്തിയത് എണ്ണായിരത്തിലധികം ഐഫോൺ കെയ്സുകളാണത്രേ . ഉൽപന്നങ്ങളുടെ ചെറുഭാഗങ്ങൾ ടോയ്ലറ്റിൽ ഫ്ലഷ് ചെയ്ത ശേഷം അഴുക്കുചാലിൽനിന്ന് അവ വീണ്ടെടുക്കുന്നവർ വരെയുണ്ട് . വിപണിയിലിറങ്ങും മുൻപേ ഇവ പുറത്തെത്തിച്ചാൽ വൻ ഡിമാൻഡാണെന്നതാണു കാരണം . ഇവ പലതും ചൈനയിലെ പ്രമുഖ ഇലക്ട്രോണിക് വിപണികളിലാണ് എത്തുക . വൻതുക ലഭിക്കുമെന്ന വാഗ്ദാനത്തിൽ മയങ്ങിയാണു പല ജീവനക്കാരും ഇതിനു വഴങ്ങുന്നതെന്നും സുരക്ഷാ വിഭാഗം തലവൻ ഡേവിഡ് റൈസ് പറയുന്നു . വിവരങ്ങൾ ചോരുന്നതു തടയാൻ യുഎസ് രഹസ്യാന്വേഷണ വിഭാഗങ്ങളുടെ സഹായം വരെ ആപ്പിൾ തേടിയിട്ടുണ്ട്


തമിഴ്നാട്ടുകാരനായ അരുണാചലം മുരുഗാനന്ദത്തിന്റെ കഥയാണ് പാഡ്മാൻ എന്ന ചിത്രമായി മാറിയത് . അക്ഷയ് കുമാറായിരുന്നു ചിത്രത്തിൽ പാഡ്മാനായി എത്തിയത് . സൂപ്പർ ഹിറ്റായ ചിത്രം തമിഴിലേക്കും വരുന്നുവെന്ന് റിപ്പോർട്ടുണ്ടായിരുന്നു . ധനുഷ് നായകനാകുമെന്നും റിപ്പോർട്ട് വന്നു . ധനുഷ് തന്നെ നായകനായി വരണമെന്നാണ് അരുണാചലം മുരുഗാനന്ദവും പറയുന്നത് . ചെറിയ ചെലവിൽ സാനിറ്ററി നാപ്കിൻ നിർമ്മിച്ച വിപ്ലവം സൃഷ്ടിച്ച കഥയാണ് കോയമ്പത്തുകാരനായ അരുണാചലം മുരുഗാനന്ദത്തിന്റേത് . ബിസിനസ് എന്ന രീതിയിൽ തുടങ്ങിയതല്ല ഇതെന്ന് അരുണാചലം മുരുഗാനന്ദം പറയുന്നു . വലിയ ത്യാഗം അതിനായി സഹിച്ചിട്ടുണ്ട് . ആ കഥ രാജ്യം മുഴുവൻ അറിയണമെന്ന ആഗ്രഹമാണ് ഹിന്ദിയിൽ ചെയ്യാൻ കാരണം . അത് തമിഴിൽ കാണണമെന്ന് ആഗ്രഹമുണ്ട് - ചെന്നൈയിൽ പാഡ്മാന്റെ പ്രത്യേക പ്രദർശനത്തിന് വിദ്യാർഥികളോട് സംസാരിക്കവെ അരുണാചലം മുരുഗാനന്ദം പറഞ്ഞു .


ഫ്ലിപ്പ്കാർട്ട് ഏജൻറുമാർ ഒരു മാസത്തിനുള്ളിൽ അടിച്ചുമാറ്റിയത് 12 ഐഫോണുകൾ . ഫ്ളിപ്പ് കാർട്ടിൽ ഡെലിവിറി ഏജൻറായി ആയി ജോലി ചെയ്തിരുന്ന ചെന്നൈയിലെ ബികോം ബിരുദധാരിയായ 21 കാരൻ നവീൻ ആണ് ഈ മോഷണകഥയിലെ താരം . മൊത്തം അഞ്ച് ലക്ഷം രൂപ വരുമായിരുന്നു നവീൻ മോഷ്ടിച്ച ഐഫോണുകളുടെ വില . നവീൻറെ മോഷണ രീതി തന്നെ വ്യത്യസ്തമാണ് , ആദ്യം തൻറെ വിതരണ മേഖലയിൽ നിന്നും വ്യാജ അഡ്രസ്സുകൾ ഉണ്ടാക്കി ഫ്ളിപ്പ്കാർട്ടിൽ ഐഫോണിന് ഓർഡർ നൽകി . ഐഫോൺ ഡെലിവറി ചെയ്യാൻ ഫ്ളിപ്പ്കാർട്ട് നവീനെ നിയോഗിക്കും , ആ സമയത്ത് ഐഫോണുമായി വീട്ടിലേക്ക് ഒരൊറ്റ മുങ്ങൽ . പിന്നെ ‘വ്യാജ’ ഐഫോൺ വെയർഹൌസിലേക്ക് തിരികെ അയക്കും . എന്നിട്ട് പറയും ഐഫോൺ ഉപയോക്താക്കൾക്ക് ഇഷ്ടപ്പെട്ടില്ലെന്ന് . ഒരുമാസം കഴിഞ്ഞപ്പോഴാണ് മടങ്ങിവന്ന ഐഫോണുകൾ വ്യാജനാണെന്ന കാര്യം കമ്പനി അറിയുന്നത് . ഉടൻ തന്നെ അഭ്യന്തര അന്വേഷണം നടത്തി . ഐഫോണുകളെല്ലാം മടങ്ങിയത് ചെന്നൈ കൊറിയർ ഓഫീസ് മേഖലയിൽ നിന്നാണെന്ന കച്ചിത്തുരുമ്പ് മാത്രമേ ഫ്ളിപ്പ്കാർട്ടിന്റെ കൈവശമുണ്ടായിരുന്നുള്ളൂ . അന്വേഷണത്തിന് പൊലീസ് കൂടി രംഗത്തിറങ്ങിയപ്പോൾ നവീൻ കയ്യോടെ പിടിയിലായി . നവീൻ പിടിയിലായതിനെക്കുറിച്ച് അന്വേഷണ ഉദ്യോഗസ്ഥന്റെ പ്രതികരണം ഇങ്ങനെ . അറസ്റ്റിലായതിന് പിന്നാലെ കുറ്റസമ്മതം നടത്തിയ നവീനെ കോടതി ജുഡീഷ്യൽ കസ്റ്റഡിയിൽ വിട്ടിരിക്കുകയാണ് .


വാട്ട്സ്ആപ്പ് ഉപയോഗിക്കുന്നവർക്ക് ഏറെ ഉപകാരപ്രഥമായ ഒരു ഫീച്ചറായിരുന്നു അയച്ച സന്ദേശം ഡിലീറ്റ് ചെയ്യാം എന്നത് . ആദ്യഘട്ടം ഇത് ഒരു മണിക്കൂർ ആണെങ്കിൽ പിന്നീട് ഇതിൻറെ സമയം വർദ്ധിപ്പിച്ചു . എന്നാൽ വാട്ട്സ്ആപ്പ് വരുത്തുന്ന പുതിയ മാറ്റം അനുസരിച്ച് ഇതിൽ ചെറിയ മാറ്റം സംഭവിച്ചിരിക്കുന്നു . അതായത് ഇനി നിങ്ങൾ അയച്ച സന്ദേശം ഡിലീറ്റ് ചെയ്താലും അത് ലഭിച്ചവർക്ക് എല്ലാവരുടെയും സന്ദേശം ഡിലീറ്റ് ആകില്ല . അതായത് . നിങ്ങൾ നൂറുപേർക്ക് ഒരു സന്ദേശം അയച്ചെങ്കിൽ അതിൽ 99 പേർക്ക് അപ്പോൾ തന്നെ അത് കിട്ടി . അപ്പോൾ തന്നെ ഡിലീറ്റ് ചെയ്തു . ആ സന്ദേശം ചിലപ്പോൾ 99 പേരുടെ വാട്ട്സ്ആപ്പിലും ഡിലീറ്റ് ചെയ്തതായി കാണിക്കും . എന്നാൽ ഈ ഡിലീറ്റ് ചെയ്ത നോട്ടിഫിക്കേഷൻ 13മണിക്കൂറിനും , 8 മിനുട്ടിനും , 16 സെക്കൻറിനും ശേഷം കാണാത്ത 100മൻറെ അക്കൌണ്ടിൽ ആ സന്ദേശം ഡിലീറ്റാകാതെ കിടക്കും . അതായത് സന്ദേശം കിട്ടുമ്പോൾ മുതൽ ഇത്രയും മണിക്കൂർ ഫോൺ സ്വിച്ച് ഓഫായി കിടക്കുന്ന വ്യക്തിക്ക് ഡിലീറ്റ് ചെയ്ത സന്ദേശം കാണുവാൻ സാധിക്കും . എന്നാൽ സന്ദേശം അയച്ചയാൾക്ക് ഇത് സംബന്ധിച്ച് നോട്ടിഫിക്കേഷൻ ലഭിക്കുമോ എന്ന കാര്യം വ്യക്തമല്ല . ഇപ്പോൾ ടെസ്റ്റിംഗ് മോഡിലുള്ള ഫീച്ചർ അടുത്ത് തന്നെ പുതിയ വാട്ട്സ്ആപ്പ് അപ്ഡേഷനിൽ എല്ലാവർക്കും ലഭ്യമാകും എന്നാണ് റിപ്പോർട്ട് .


രാജ്യത്ത് പെട്രോൾ , ഡിസൽ വില സർവ്വകാല റെക്കോർഡ് ഭേദിച്ച സാഹചര്യത്തിൽ പിടിച്ച് നിൽക്കാൻ എണ്ണക്കമ്പനികളെ വിരട്ടി കേന്ദ്ര സർക്കാർ . ഇനിയും എണ്ണവില വർദ്ധിപ്പിക്കരുതെന്നും അതുകൊണ്ടുണ്ടാവുന്ന നഷ്ടം താൽക്കാലികമായി ഏറ്റെടുക്കണമെന്നും കേന്ദ്ര സർക്കാർ പൊതുമേഖലാ എണ്ണക്കമ്പനികളോട് ആവശ്യപ്പെട്ടുവെന്നാണ് റിപ്പോർട്ടുകൾ . സംസ്ഥാനങ്ങളിൽ തെരഞ്ഞെടുപ്പ് നടക്കാനിരിക്കുന്ന സാഹചര്യത്തിൽ ജനരോഷം തണുപ്പിക്കാനുള്ള നടപടിയായാണ് ഇത് വിലയിരുത്തപ്പെടുന്നത് . പൊതുമേഖലയിലുള്ള എണ്ണക്കമ്പനികളായ ഇന്ത്യൻ ഓയിൽ കോർപറേഷൻ , ഹിന്ദുസ്ഥാൻ പെട്രോളിയം , ഭാരത് പെട്രോളിയം എന്നിവയ്ക്ക് കേന്ദ്ര സർക്കാർ നിർദ്ദേശം നൽകിയെന്നാണ് റിപ്പോർട്ടുകൾ . എന്നാൽ സർക്കാർ വൃത്തങ്ങളോ എണ്ണക്കമ്പനികളോ ഇതുവരെ ഇക്കാര്യം സ്ഥിരീകരിച്ചിട്ടില്ല . സർക്കാറിൽ നിന്ന് ഇത്തരം നിർദ്ദേശം വന്നതായി അറിയില്ലെന്നായിരുന്നു കഴിഞ്ഞ ദിവസം അന്താരാഷ്ട്ര എനർജി ഫോറത്തിൽ പങ്കെടുക്കവെ ഹിന്ദുസ്ഥാൻ പെട്രോളിയം ചെയർമാൻ എം . കെ സുരാന പറഞ്ഞത് . വില കൂട്ടാൻ നിയന്ത്രണം വരുന്നതോടെ പെട്രോളിനും ഡീസലിനും ഒരു രൂപ നഷ്ടത്തിൽ വിൽക്കേണ്ടി വരുമെന്നാണ് കമ്പനികളുടെ നിലപാട് . രാജ്യത്ത് ആവശ്യമായ 80 ശതമാനത്തോളം ക്രൂഡ് ഓയിലും ഇറക്കുമതി ചെയ്യുകയാണിപ്പോൾ . രാജ്യാന്തര വിപണിയിൽ വില ബാരലിന് 70 ഡോളറിലേക്ക് എത്തിയിരിക്കുന്നു . ജി . എസ് . ടി നടപ്പാക്കിയ ശേഷം സർക്കാറിന്റെ നികുതി വരുമാനത്തിൽ ഇടിവ് വന്നതോടെ ഇന്ധന വിലയിന്മേലുള്ള എക്സൈസ് ഡ്യൂട്ടി കുറയ്ക്കാൻ സർക്കാർ തയ്യാറല്ല . ക്രൂഡ് ഓയിൽ വില ശരാശരി 50 ഡോളറിൽ നിന്നാൽ മാത്രമേ പ്രതിസന്ധിക്ക് അയവ് വരികയുള്ളൂവെന്ന് പെട്രോളിയം മന്ത്രി ധർമ്മേന്ദ്ര പ്രധാൻ പറഞ്ഞത് .


സന്തോഷ് ജോർജ് എന്ന യുവാവിൻറെ ഒരു ഫേസ്ബുക്ക് പോസ്റ്റ് വലിയ ജനപ്രീതിയാണ് ഉണ്ടാക്കിയത് . നിർധനായ യുവതിയെ വധുവാക്കാൻ ആഗ്രഹിച്ച ഈരാറ്റുപേട്ടക്കാരന്റെ പോസ്റ്റ് വൈറലായിരുന്നു . ആർസിഎസ്സി യുവാവ് , വയസ്സ് 33,160 സെന്റിമീറ്റർ ഉയരം , തരക്കേടില്ലാത്ത ജോലി , സാമ്പത്തിക ഭദ്രതയുള്ള കുടംബത്തിലെ അംഗം . മതം , ജാതി , വിദ്യാഭ്യാസം , ജോലീ തുടങ്ങിയ ഡിമാൻറുകൾ ഒന്നും തന്നെയില്ല . സ്ത്രീധനം തരാൻ ശേഷിയില്ലാത്ത സാമ്പത്തികമായി തീരെ പിന്നോക്കം നിൽക്കുന്ന കുടുംബത്തിൽ നിന്നും ആലോചന പ്രതീക്ഷിക്കുന്നു എന്നായിരുന്നു പോസ്റ്റിൻറെ ഉള്ളടക്കം . പോസ്റ്റിന് പതിനായിരകണക്കിനു പേരാണ് മറുപടി നൽകിയത് . അതിൽ നിന്ന് സന്തോഷ് ഇഷ്ടപ്പെട്ട കുട്ടിയെ തിരഞ്ഞെടുക്കുകയും ചെയ്തു . എന്നാലിപ്പോൾ ഈ വൈൽ പോസ്റ്റ് കൊണ്ട് പുതിയൊരു മാട്രിമോണി സൈറ്റ് തന്നെ ഇദ്ദേഹം സ്വന്തമായി ആരംഭിച്ചിരിക്കുകയാണ് . ഇക്കാര്യത്തെ കുറിച്ച് സന്തോഷ് തൻറെ ഫെയ്സ്ബുക്ക് പോസ്റ്റിൽ വ്യക്തമാക്കിയിരുന്നു . ഫേസ്ബുക്ക് പോസ്റ്റ് ഇങ്ങനെ അവിവാഹിതർ ഇത് വായിക്കുക , ഒരു പക്ഷേ നിങ്ങൾക്ക് ഇത് ഉപകാരപ്പെടും , വരനെ ആവശ്യമുണ്ട് എന്ന പരസ്യം പേജീൽ ഇട്ടതിനു ശേഷം രണ്ട് മാസ്സത്തിനു ശേഷമാണ് ഇപ്പോൾ വരുന്നത് , നീങ്ങൾ എന്നെയും എന്റെ fb യിലെ വിവാഹപ്പരസ്യവും ഓർമ്മീയ്ക്കുന്നുണ്ടോ ? എനിയ്ക്ക് ഒത്തീരി പ്രോപൊസൽ വന്നിരുന്നു , തീരെ സാധാരണക്കാരായ പെൺകുട്ടികളുടെ ആലോചന ആയിരുന്നു കൂടുതലും , അതോടൊപ്പം തന്നെ ഒത്തീരി യുവാക്കളും അവരുടെ മാതാപിതാക്കളും സഹോദരിമാരും എന്നെ വിളിച്ചു , " സന്തോഷ് താങ്കൾക്ക് ഒത്തീരി പ്രോപൊസൽ വന്ന് കാണുമല്ലോ , നല്ല പെൺകുട്ടികൾ ഉണ്ടെങ്കിൽ ഞങ്ങളുടെ കാര്യം ഒന്നു പറയാമോ ? പൊന്നും പണവും ഒന്നും വേണ്ട , ഞങ്ങൾക്ക് നല്ലൊരു പെണ്ണിനെ കിട്ടിയാൽ മതി " എന്നും ചോദീച്ച് , എനിയ്ക്ക് വേണമെങ്കിൽ വന്ന പ്രോപൊസലിൽ നിന്ന് ഒരു പെൺകുട്ടിയെ തീരഞ്ഞെടുത്ത് എൻറെതായ ലോകത്തിലേയ്ക്ക് ഒതുങ്ങിക്കൂടാമായിരുന്നു , പക് ഷേ എൻറെ മനസാക്ഷി അതീന് അനുവദിച്ചില്ലാ , വിവാഹത്തിന് വേണ്ടി മാറ്റി വെച്ച പണമുപയോഗിച്ചാണ് മംഗല്യ മന്ത്ര മാട്രീമോണി ആരംഭിയ്ക്കുന്നത് , ഇങ്ങനെയൊരു പ്രവർത്തി ചെയ്യുന്നത് കുറേ പേർക്ക് ജീവിതം കിട്ടുമല്ലോ എന്ന പ്രതീക്ഷയിലാണ് , നീങ്ങളുടെ ആത്മാർദ്രമായ പ്രാർത്ഥനയും അനുഗ്രഹവും സഹകരണവും പ്രതീക്ഷിയ്ക്കുന്നു , വെബ്സൈറ്റ് , ലൈസൻസ് സംബന്ധമായ കാര്യങ്ങൾ ശെരിയകാൻ താമസിച്ചു , ക്ഷമ ചോദിയ്ക്കുന്നു , , തിങ്കൾ മുതൽ വെബ്സൈറ്റ് പ്രവർത്തന ക്ഷമമാകും എന്നാണ് പറഞ്ഞിരിയ്ക്കുന്നത് , ഇല്ലെങ്കിലും എൻറെ പേജീലൂടെ നാളെ മുതൽ പ്രവർത്തീച്ച് തുടങ്ങുകയാണ് , യാതൊരുവിധ ദുശ്ശീലങ്ങൾ ഇല്ലാത്തവരെയും പ്രത്യേകിച്ച് ഒരു തുള്ളി മദ്യം പോലും കഴിയ്ക്കാത്ത യുവാക്കളെ ആണ് ആദ്യം പരീഗണിയ്ക്കുക , അല്ലാത്തവരെ നേരെ ചൊവ്വെ അന്വേഷീച്ച് കുഴപ്പക്കാർ അല്ലെങ്കിൽ മാത്രം ഹെൽപ്പ് ചെയ്യും , സ്വർണ്ണമായും പണമായും ഒന്നും പ്രതീക്ഷിയ്ക്കരുത് , നീങ്ങളെ സഹായിക്കാൻ വേണ്ടി ചാരീറ്റബിൾ ട്രസ്റ്റിന് രൂപം കൊടുത്തിട്ടുണ്ട് , പണവും സ്വർണ്ണവും പ്രതീക്ഷിയ്ക്കാതെ വിവാഹം കഴിയ്ക്കാൻ സന്നദ്ധരാകുന്ന യുവാക്കൾക്ക് വിവാഹച്ചിലവിനുള്ള പണമില്ലെങ്കിൽ ചെറിയ ഒരു തുക വാങ്ങീച്ചു കൊണ്ട് നിങ്ങളുടെ വിവാഹം നടത്താൻ എന്നാൽ കഴിയുന്ന വിധത്തിൽ സഹായിക്കും , മാട്രീമോണി സൈറ്റിലെ രജീസ്ട്രേഷനിലൂടെ കിട്ടുന്ന വരുമാനം കൊണ്ടാണ് പ്രധാനമായും ഇതീനുള്ള പണം കണ്ടെത്തുന്നത് , ഇനി യുവാക്കൾക്ക് സ്വയം വിവാഹം നടത്താൻ ഉള്ള ശേഷി ഉണ്ടെങ്കിൽ ഞാൻ ചോദിച്ച ചെറിയ തുക ചാരീറ്റബിൾ ട്രസ്റ്റിന് സംഭാവന നൽകാൻ സന്നദ്ധരായിയ്ക്കണം , ഈ പറഞ്ഞ കാര്യങ്ങൾ എല്ലാം മാട്രീമോണി സൈറ്റിൻറെ terms and conditions ൽ ചേർക്കുന്നുണ്ട് , പെൺകുട്ടികൾക്ക് രജിസ്ട്രേഷൻ തീർത്തും സൌജന്യമാണ് , ആവശ്യമെങ്കിൽ ഒരു രൂപ പോലും വാങ്ങിയ്ക്കാതെ വിവാഹം നടത്തിത്തരാൻ ഉള്ള ആത്മാർത്ഥമായ പരീശ്രമം എന്റെ ഭാഗത്തു നിന്ന് ഉണ്ടാവും , പറഞ്ഞു വരുന്നത് വിവാഹം നടത്താൻ ഉള്ള സാമ്പത്തീക ശേഷി ഇല്ല , നടത്തിത്തരാൻ ആളില്ലാ , തുടങ്ങിയ കാരണത്താൽ രജീസ്റ്റർ ചെയ്യാതെ ഇരീയ്ക്കരുത് ,


മുൻ ഇന്ത്യൻ താരം കൂടിയായ സഹീർ ഖാനെ ഇന്ത്യൻ ടീമിന്റെ ബൌളിംഗ് പരിശീലകനാക്കണമെന്ന് ബിസിസിഐ ഉപദേശക സമതി അംഗവും മുൻ ഇന്ത്യൻ നായകനുമായ സൌരവ് ഗാംഗുലി ആവശ്യപ്പെട്ടതായി റിപ്പോർട്ട് . എന്നാൽ ഗാംഗുലിയുടെ നിർദേശം ക്യാപ്റ്റൻ വിരാട് കോലി തള്ളിക്കളയുകയായിരുന്നുവെന്ന് ദേശീയ മാധ്യമം റിപ്പോർട്ട് ചെയ്ത് . സഹീറിനെ ബൌളിംഗ് പരിശീലകനാക്കി നിയമിക്കുന്നതിനോട് കോലി താൽപര്യം പ്രകടിപ്പിച്ചില്ല . നിർബന്ധമാണെങ്കിൽ സഹീറിനെ കുറച്ചുകാലത്തേക്ക് ബൌളിംഗ് കൺസൾട്ടന്റായി നിയോഗിക്കാമെന്നായിരുന്നു കോലിയുടെ നിലപാട് . ബൌളർമാർക്ക് നിലവിലെ ബൌളിംഗ് പരിശീലകനായ ഭരത് അരുണിനോടാണ് താൽപര്യമെന്ന് കോലി ഗാംഗുലിയെ അറിയിച്ചു . ഇതോടെ സഹീറിന്റെ സാധ്യകതൾ അവസാനിച്ചുവെന്നാണ് റിപ്പോർട്ട് . ഇന്ത്യൻ കോച്ചാവാനുള്ള അഭിമുഖത്തിൽ പങ്കെടുത്ത രവി ശാസ്ത്രിയോട് താങ്കൾക്ക് ഇഷ്ടമുള്ള സപ്പോർട്ട് സ്റ്റാഫിനെ വെയ്ക്കാനാവില്ലെന്ന് ഗാംഗുലി വ്യക്തമാക്കിയിരുന്നു . ശാസ്ത്രിയോട് സഹീറിനെ ബൌളിംഗ് കോച്ചാക്കണമെന്ന് ഗാംഗുലി നിർദേശിച്ചിരുന്നുവെങ്കിലും ഭരത് അരുൺ തന്നെ മതിയെന്ന് ശാസ്ത്രിയും നിലപാടെടുത്തുവെന്നാണ് റിപ്പോർട്ട് . ലണ്ടനിലുള്ള ശാസ്ത്രി സ്കൈപ്പ് വഴിയാണ് അഭിമുഖത്തിനെത്തിയത് . കഴിഞ്ഞവർഷവും സ്കൈപ്പ് വഴി അഭിമുഖത്തിൽ പങ്കെടുത്ത ശാസ്ത്രിക്കെതിരെ ഗാംഗുലി പരസ്യമായി വിമർശിച്ചിരുന്നു . ഇന്ത്യൻ കോച്ചാവാൻ ആഗ്രഹിക്കുന്നവർ നേരിട്ടെത്തിയാണ് പ്രസന്റേഷൻ അവതരിപ്പിക്കേണ്ടതെന്നായിരുന്നു ദാദയുടെ പരസ്യവിമർശനം . ഇത്തവണയും സ്കൈപ്പ് വഴി തന്നെയാണ് ശാസ്ത്രി അഭിമുഖത്തിൽ പങ്കെടുത്തത് . മറ്റൊരു അപേക്ഷകനായ വിരേന്ദർ സെവാഗ് നേരിട്ടെത്തി അഭിമുഖത്തിൽ പങ്കെടുക്കുകയും ചെയ്തു .


ആസ്യൂസിൻറെ സെൻഫോൺ പരമ്പരയിലെ മാക്സ് പ്രോ എം1 ഏപ്രിൽ 23ന് ഇറങ്ങും . ഇപ്പോൾ സ്മാർട്ട്ഫോൺ വിപണിയിലെ സംസാരമായ നോച്ച് ഡിസ്പ്ലേ ഇല്ലാതെയാണ് ഫോൺ എത്തുന്നത് . ആൻഡ്രോയ്ഡ് വൺ കരുത്തോടെ എത്തുന്ന മാക്സ് പ്രോ എം1ൻറെ ശേഷി നിർണ്ണയിക്കുന്നത് സ്നാപ്ഡ്രാഗൺ 636 പ്രോസസ്സറാണ് ഫോണിനുള്ളത് . 4ജിബിയാണ് റാം ശേഷി . എസ്ഡി 636 പ്രോസസ്സർ ഹൈ എൻറ് , പവർ എഫിഷൻറ് ആയതിനാൽ നല്ല ബാറ്ററി ലൈഫ് തന്നെ ഫോണിന് ലഭിക്കും . മൈക്രോ എസ്ഡി കാർഡ് ഉപയോഗിച്ച് ഫോണിൻറെ ശേഷി വർദ്ധിപ്പിക്കാം . എന്നാണ് വിവരം . ഡ്യൂവൽ സിം ഫോണിൽ ഉപയോഗിക്കാം . ഡ്യൂവൽ ക്യാമറ സംവിധാനത്തോടെയാണ് ഫോൺ എത്തുന്നത് . പിന്നിൽ ടോപ്പ് റൈറ്റിലാണ് ഇരട്ട ക്യാമറകൾ ക്രമീകരിച്ചിരിക്കുന്നത് . മെറ്റൽ ബാക്കിലാണ് ഫോൺ എങ്കിലും ഫോണിൻറെ സ്ക്രീനിന് താഴെയും മുകളിലും പ്ലാസ്റ്റിക്ക് കപ്പുണ്ട് . ബ്ലു , സിൽവർ നിറങ്ങളിലായിരിക്കും ഫോൺ ഇറങ്ങുക എന്നാണ് സൂചന . വില സംബന്ധിച്ച് ഇതുവരെ സൂചനകൾ ഒന്നും ഇല്ല .


ഓഹരി വിപണികളിൽ നേട്ടം . സെൻസെക്സ് നൂറ് പോയന്റോളം ഉയർന്നു . പണപ്പെരുപ്പം കുറഞ്ഞതും വ്യാവസായിക വളർച്ചയിലെ ഉണർവ്വും കണക്കിലെടുത്ത് റിസർവ് ബാങ്ക് വായ്പ പലിശ നിരക്കുകൾ കുറച്ചേക്കുമെന്ന പ്രതീക്ഷയാണ് വിപണിയിലെ നേട്ടത്തിന് അടിസ്ഥാനം . ആഗോള വിപണികളിലെ നേട്ടവും ഇന്ത്യൻ വിപണിയിൽ പ്രതിഫലിക്കുന്നുണ്ട് . മൂലധന , റിയാലിറ്റി സെക്ടറാണ് നേട്ടത്തിന് ചുക്കാൻ പിടിക്കുന്നത് . എച്ച് . ഡി . എഫ് . സി , സൺ ഫാർമ , ലൂപ്പിൻ എന്നിവയാണ് നേട്ടപ്പട്ടികയിൽ മുന്നിൽ . അതേസമയം ടാറ്റ മോട്ടോഴ്സ് , ഇൻഫോസിസ് , ടി . സി . എസ് എന്നിവ നഷ്ടം നേരിട്ടു . ഡോളറുമായുള്ള വിനിമയത്തിൽ രൂപയ്ക്ക് ചലനമില്ല . 3 പൈസയുടെ നഷ്ടത്തോടെ 64.46 രൂപയിലാണ് വിനിമയം .


ഇൻടെക്സ് തങ്ങളുടെ ബഡ്ജറ്റ് ഫോൺ അക്വ എസ്7 ഫോൺ പുറത്തിറക്കി . പത്തായിരത്തിനുള്ളിൽ വാങ്ങാൻ കഴിയുന്ന മികച്ച ഫോൺ ആണെന്നാണ് ഇൻടെക്സ് അവകാശപ്പെടുന്നത് . ഒപ്പം ജിയോ വെൽക്കം ഓഫറും ഈ ഫോണിന് ഒപ്പം ലഭിക്കും . ആൻഡ്രോയ്ഡ് മാഷ്മെലോയിൽ പ്രവർത്തിക്കുന്ന ഫോൺ . വോയിസ് എൽടിഇ സ്മാർട്ട്ഫോൺ ആണ് . വില 9,499 രൂപ . 64 ബിറ്റ് 1.3 ജിഗാഹെർട്സ് ക്വാഡ്കോർ മീഡിയ ടെക് പ്രോസസ്സറാണ് ഇതിലുള്ളത് . 3ജിബിയാണ് റാം ശേഷി . 5 ഇഞ്ച് 720 പിക്സൽ എച്ച്ഡിയാണ് ഫോണിൻറെ സ്ക്രീൻ . 16ജിബിയാണ് ഇൻബിൽട്ട് മെമ്മറി . മൈക്രോഎസ്ഡി കാർഡ് ഉപയോഗിച്ച് മെമ്മറി ശേഷി 32ജിബിയായി വർദ്ധിപ്പിക്കാം . 3 , 200 എംഎഎച്ചാണ് ബാറ്ററി ശേഷി . 13 എംപിയാണ് പിൻ ക്യാമറ . 5 എംപിയാണ് മുൻക്യാമറ . ഡ്യൂവൽ സിം ഇടുവാൻ സാധിക്കുന്ന ഫോൺ ആണ് ഇത് .


മൂന്നാം ടെസ്റ്റിനെക്കുറിച്ച് മാത്രമാണ് ഇപ്പോൾ ചിന്തിക്കുന്നതെന്നും പരമ്പര തൂത്തുവാരുന്നതിനെക്കുറിച്ച് ചിന്തിച്ച് അനാവശ്യ സമ്മർദ്ദത്തിന് അടിപ്പെടാനില്ലെന്നും റൂട്ട് പറഞ്ഞു . ലോകത്തിലെ ഒന്നാം നമ്പർ ടീമിനോടാണ് ഞങ്ങൾ കളിക്കുന്നത് . പ്രതിഭാധനരായ ഒരുപാട് താരങ്ങളുള്ള ഒരു ടീമിനെതിരെ . അതുകൊണ്ടുതന്നെ ഓരോ മത്സരവും ഞങ്ങൾക്ക് മെച്ചപ്പെടാനുള്ള പുതിയ പാഠങ്ങളാണ് . പരമ്പരയിൽ 2 - 0ന് മുന്നിലെത്തിയെന്നത് സന്തോഷം നൽകുന്ന കാര്യമാണ് . എന്നാൽ നോട്ടിംഗ്ഹാമിൽ വിജയിക്കുന്നതിനെക്കുറിച്ച് മാത്രമാണ് ഇപ്പോൾ ചിന്തിക്കുന്നത് . യാഥാർത്ഥ്യബോധത്തോടെ മാത്രമെ ഇപ്പോൾ ചിന്തിക്കാനാവൂ . നോട്ടിംഗ്ഹാമിലും ലഭിക്കുന്ന അവസരങ്ങൾ മുതലെടുത്ത് ഇന്ത്യയെ സമ്മർദ്ദത്തിലാക്കാനാണ് ശ്രമിക്കുക . ബെൻ സ്റ്റോക്സ് തിരിച്ചെത്തുമ്പോൾ ക്രിസ് വോക്സ് തുടരുമോ എന്ന ചോദ്യത്തിന് അത് സുഖമുള്ള തലവേദനയാമെന്ന് റൂട്ട് പറഞ്ഞു .


ഇന്ത്യൻ ഓഹരിവിപണിയിൽ വൻ ഇടിവ് . തിങ്കളാഴ്ച്ച 1625 പോയിന്റ് തകർന്ന സെൻസക്സ് 25,741 പോയിന്റിലാണ് വ്യാപാരം അവസാനിപ്പിച്ചത് . നിഫ്റ്റി 490 പോയന്റ് താഴ്ന്ന് 7,809 പോയിന്റിലെത്തി . തകർച്ചയിൽ കമ്പനികളുടെ വിപണി മൂല്യത്തിൽ ഏഴ് ലക്ഷം കോടി രൂപയുടെ ഇടിവാണുണ്ടായത് . ചൈനീസ് വിപണിയിലെ സാമ്പത്തിക തകർച്ചയും രൂപയുടെ മൂല്യം ഇടിഞ്ഞതും ഇന്ത്യൻ ഓഹരിവിപണിയെ തകർച്ചയിലേക്ക് നയിച്ചു . രൂപയുടെ മൂല്യം കുറഞ്ഞതോടെ വിദേശനിക്ഷേപകർ ഓഹരി വൻ തോതില് വിറ്റഴിച്ചതും വിപണിക്ക് തിരിച്ചടിയായി . സമീപഭാവിയിലൊന്നും തന്നെ നേരിട്ടിട്ടില്ലാത്ത വൻ തിരിച്ചടിയാണ് ഇന്ത്യൻ ഓഹരിവിപണിയിൽ കണ്ടത് . ആദ്യമണിക്കൂറിൽ തന്നെ 950 പോയന്റിന്റെ ഇടിവ് രേഖപ്പെടുത്തിയ സെൻസെക്സ് പിന്നീട് 1100 പോയന്റ് വരെ താഴ്ന്നു . 350 പോയന്റ് വരെ നിഫ്റ്റിയും താഴ്ന്നു . കൂടാതെ ഡോളറിനെതിരെ രൂപയുടെ മൂല്യം രണ്ട് വർഷത്തെ ഏറ്റവും കുറഞ്ഞനിരക്കിലേക്ക് കൂപ്പുകുത്തിയതും വിപണിക്ക് തിരിച്ചടിയായി . 303 ഓഹരികൾ മാത്രമായിരുന്നു നേട്ടത്തിൽ . എസ്ബിഐ , ഹീറോ മോട്ടോർ കോർപ് , ടാറ്റ മോട്ടോഴ്സ് , ഒഎൻജിസി , വേദാന്ത , കെയിൻ ഇന്ത്യ , ടാറ്റ സ്റ്റീൽ , ഗെയിൽ ഇന്ത്യ , പിഎൻബി , സെയിൽ തുടങ്ങിയ കമ്പനികളെല്ലാം നഷ്ടത്തിലാണ് വ്യാപാരം അവസാനിപ്പിച്ചത് .


3210 , 3310 , 2100 , എൻ 95 തുടങ്ങിയ നോക്കിയയുടെ മക്കളെ ഒന്ന് തലോടാത്തവരായി ആരുമില്ല . ഒരുകാലത്ത് വിപണിയിൽ എതിരാളികളില്ലാത്ത ഏറ്റവും കൂടുതൽ വിറ്റഴിയ്ക്കപ്പെട്ട മൊബൈൽ ഫോണായിരുന്നു നോക്കിയ 3310 . വർഷങ്ങളോളും വിപണയിൽ തിളങ്ങിയ ഫോൺ . നോക്കിയ 3310നെ കുറിച്ച് പറയാനാണെങ്കിൽ ഇനിയുമുണ്ട് . ഇപ്പോഴിതാ 3310 വിപണിയിലേക്ക് തിരിച്ചെത്തുന്നതായി നോക്കിയ പ്രഖ്യാപിച്ചിരിക്കുന്നു . ടാബ് ലെറ്റ്സും ആൻഡ്രോയിഡിന്റെയും പുതിയ വേർഷന് വേണ്ടിയുള്ള ആരാധകരുടെ കാത്തിരിപ്പിനിടയിലാണ് നോക്കിയ 3310ന്റെ തിരിച്ച് വരവ് വിപണിയെ ഞെട്ടിച്ചിരിക്കുന്നത് . പത്ത് അല്ല ഇരുപത് വർഷം കഴിഞ്ഞാൽ പോലും അനായാസം കൈകാര്യം ചെയ്യാൻ കഴിയുന്ന ഫോണാണ് നോക്കിയ 3310 എന്നാണ് ഉപയോഗിച്ചവർ പറയുന്നത് . ചാർജ് ചെയ്താൽ പിന്നെ പത്ത് ദിവസത്തേയ്ക്ക് ഫോൺ ചാർജ് ചെയ്യുന്നതിനെ കുറിച്ച് ചിന്തിക്കേണ്ടെന്നാണ് ഉപയോക്താക്കൾ പറയുന്നു . അടുത്തിടെ നോക്കിയയുടെ തിരിച്ച് വരവിനെ കുറിച്ച് വാർത്തകൾ പ്രചരിച്ചിരുന്നു . ടാബ് ലെറ്റുമായാണ് നോക്കിയയുടെ തിരിച്ച് വരവെന്നായിരുന്നു റിപ്പോർട്ട് . അഞ്ച് വർഷം മുമ്പ് വരെ മൊബൈൽ ഫോൺ വിപണിയെ നിയന്ത്രിച്ചിരുന്നത് നോക്കിയായിരുന്നു . ആൻഡ്രോയിഡിന്റെയും ആപ്പിളിന്റെയും കടന്ന് കയറ്റമാണ് നോക്കിയുടെ വിപണിയെ തകർത്തത് .


ഇല്ലായ്മകളിൽ നിന്ന് ഒരു ഫീനിക്സ് പക്ഷിയെപ്പോലെ ഉയരുന്നതാണ് ജനപ്രിയ നായകൻറെ ജീവിതം . എന്നാൽ ഇപ്പോൾ വില്ലനായി മാറുന്ന ട്വിസ്റ്റാണ് ദിലീപിൻറെ ജീവിതത്തിൽ നടന്നത് . ഗോപാലകൃഷ്ണൻ എന്ന മിമിക്രിക്കാരനായിരുന്നു ദിലീപ് . അവിടുന്നാണ് തുടക്കം . പിന്നീട് പൂക്കാലം വരവായി എന്ന ചിത്രത്തിലൂടെ കമലിൻറെ അസിസ്റ്റൻറായി സിനിമ ലോകത്തേയ്ക്ക് എത്തി . ഈ ചിത്രത്തിലാണ് , ദിലീപുമായി ബന്ധപ്പെട്ട് പിന്നീട് വിവാദ കഥകളിൽ വന്ന കാവ്യ മാധവൻ ആദ്യമായി ബാല നടിയായി അഭിനയിക്കുന്നതും . മാനത്തെക്കൊട്ടാരം , സൈന്യം , പിടക്കോഴികൂവുന്ന നൂറ്റാണ്ട് , സിന്ദൂര രേഖ തുടങ്ങിയ ചിത്രങ്ങളിൽ ചെറിയ വേഷങ്ങളിൽ അഭിനേതാവായി എത്തിയ ദിലീപ് തുടർന്നും മിമിക്രിയിൽ സജീവമായി . ഏഴരക്കൂട്ടത്തിൽ നായകന്മാരിൽ ഒരാളായി . സല്ലാപത്തിലൂടെ മഞ്ജുവിൻറെ നായകനായി എത്തിയ ദിലീപ് മലയാള സിനിമയിൽ മെല്ലെ ഇടം പിടിക്കുകയായിരുന്നു . മഞ്ജു മലയാളത്തിലെ കരുത്തുറ്റ നായികയായി അംഗീകാരങ്ങളും പ്രശംസകളും നേടി മുന്നേറി . അതിനൊപ്പം തന്നെ ദിലീപിന്റെ നായികയായി ചിത്രങ്ങളിൽ അഭിനയിച്ചു . സല്ലാപം , ഈ പുഴയും കടന്ന് , കുടമാറ്റം തുടങ്ങിയ വമ്പൻ ഹിറ്റുകൾക്കു ശേഷം മഞ്ജു വാര്യരും ദിലീപും വിവാഹിതരായത് മലയാള സിനിമയെ ഞെട്ടിച്ച വാർത്തയായിരുന്നു . തുടർന്ന് സിനിമ രംഗത്ത് നിന്ന് മഞ്ജുവിൻറെ ഇടവേളയായിരുന്നു . മഞ്ജുവിനെ വിവാഹം ചെയ്തതോടെ ദിലീപ് മലയാള സിനിമയിലെ ജനപ്രിയനടൻ എന്ന നിലയിലേക്ക് ഉയരുകയായിരുന്നു . ദിലിപിൻറെ എല്ലാ ചിത്രങ്ങൾക്കും മിനിമം ഗ്യാരൻറിയുണ്ടായി . കുട്ടികളും കുടുംബപ്രേക്ഷകരും ദിലീപ് ചിത്രത്തിനായി തിയേറ്ററുകളിലേയ്ക്ക് ഒഴുകിയെത്തി . മഞ്ജു വാര്യർ വിവാഹം കഴിച്ചു പോയതിനു പിന്നാലെ ആ താര പദവി കാവ്യ മാധവനിലായി . ചന്ദ്രനുദിക്കുന്നദിക്കു മുതൽ നിരവധി ചിത്രങ്ങളിൽ ഇരുവരും ഒന്നിച്ചെത്തുകയും അത് പ്രേക്ഷകർ ഇരുകൈയും നീട്ടി സ്വീകരിക്കുകയും ചെയ്തു . ഇതോടെ ഇരുവരും തമ്മിൽ പ്രണയത്തിലാണ് എന്നു ഗോസിപ്പുകൾ പരന്നു . പാപ്പരാസികൾ കാവ്യയ്ക്കും ദിലീപിനും പിന്നാലെയായി . എല്ലാ ഗോസിപ്പുകൾക്കും വിരമമിട്ടു കൊണ്ട് 2009 ൽ കാവ്യ വിവാഹിതായായി . എന്നാൽ ഒരു വർഷത്തിനുള്ളിൽ ആ ദാമ്പത്യം അവസാനിച്ചു . കാവ്യയുടെ ദാമ്പത്യ ജീവിതം തകർന്നത് ദിലീപിന്റെ ഇടപെടൽ മൂലമാണെന്ന തരത്തിൽ വീണ്ടും ഗോസിപ്പുകൾ പ്രചരിച്ചു . വിവാഹബന്ധം വേർപിരിഞ്ഞ കാവ്യ വീണ്ടും സിനിമയിൽ തിരിച്ചെത്തിയത് ദിലീപ് നായകനായ പാപ്പി അപ്പച്ച എന്ന ചിത്രത്തിലൂടെയായിരുന്നു . 2003ൽ സി ഐ ഡി മൂസ ഹിറ്റ് ആയതോടെ സിനിമ നിർമ്മാണ രംഗത്തും ദിലീപ് കരുത്തനായി മാറിയിരുന്നു . താരസംഘടനയായ അമ്മയ്ക്കു പണം കണ്ടെത്തുന്നതിന് വേണ്ടി ദിലീപ് നിർമ്മിച്ച ട്വന്റി ട്വന്റിയും വൻ വിജയം കണ്ടു . ഇതോടെ നിർമ്മാണ മേഖലയിൽ ജനപ്രിയ നടൻ അജയ്യനായി മാറുകയായിരുന്നു . ദിലീപ് നിർമ്മിച്ച കഥാവശേഷന് കേരള സംസ്ഥാന ഫിലിം അവാർഡ് കൂടി ലഭിച്ചതോടെ അത് പൂർണ്ണമായി . ഇതോടെ താരം ബിസിനസിൽ കൂടുതൽ ശ്രദ്ധ കേന്ദ്രീകരിക്കുകയായിരുന്നു . ഇതിൻറെ ഭാഗമായി കൊച്ചിയിൽ ദേ പുട്ട് എന്ന പേരിൽ ഹോട്ടലും ആരംഭിച്ചു . തുടർന്ന് മംഗോ ട്രീ എന്ന മറ്റൊരു റസ്റ്റോറന്റു കൂടി തുടങ്ങിയതോടെ ദിലീപ് ഒരു നല്ല ബിസിനസുകാരൻ എന്ന നിലയിലേയ്ക്ക് ഉയർന്നു . 2014 ചാലക്കുടിയിൽ ഡി സിനിമസ് എന്ന പേരിൽ മൾട്ടിപ്ലക്സ് തിയേറ്റർ ആരംഭിച്ചു . ഇതോടെ നടൻ , നിർമ്മാതാവ് എന്നതിൽ ഉപരി ദിലീപ് ഒരു വലിയ ബിസിനസ് സാമ്രജ്യത്തിന്റെ ഉടമയായി മാറി . ഇതിനു ശേഷമായിരുന്നു , മഞ്ജു വാര്യരുമായുള്ള കുടുംബ ജീവിതത്തിൽ കൂടുതൽ പൊട്ടിത്തെറികൾ ഉണ്ടായത് . 2014 ഇരുവരും വേർപിരിഞ്ഞു . തുടർന്ന് ജനപ്രിയനടൻ അഭിനയിച്ച ചിത്രങ്ങൾ പലതും വിവാദത്തിൽ പെട്ടു . പ്രതിക്ഷിച്ച വിജയം നേടാൻ കഴിഞ്ഞതുമില്ല . ഇനി ഒരു വിവാഹത്തിന് ഒരുക്കമല്ല എന്ന് ആവർത്തിച്ച് പറഞ്ഞ ദിലീപ് എല്ലാവരേയും ഞെട്ടിച്ചു കൊണ്ട് ഒരു സുപ്രഭാതത്തിൽ കാവ്യ മാധവനെ വിവാഹം കഴിച്ചു . 2017ൽ കൊച്ചിയിൽ നടി ആക്രമിക്കപ്പെട്ട സംഭവത്തെ തുടർന്നുണ്ടായ വിവാദത്തിലും ദിലീപ് പെട്ടു . ഒടുവിൽ ഗൂഢാലോചനക്കേസിൽ അറസ്റ്റിലാവുകയും ചെയ്തു .


യൂറോ കപ്പ് ജേതാക്കളായ പോർച്ചുഗൽ താരങ്ങൾക്ക് ജൻമനാട്ടിൽ ആവേശ്വജലമായ സ്വീകരണം . പതിനായിരക്കണക്കിന് ആരാധകരാണ് ടീമിനെ സ്വീകരിക്കാൻ കാത്തിരുന്നത് . യൂറോപ്പ് കീഴടക്കിയ പറങ്കിപ്പടയ്ക്ക് സ്വപ്നതുല്യമായ സ്വീകരണം . തലസ്ഥാന നഗരിയായ ലിസ്ബൺ ഫുട്ബോൾ ആരാധരെ കൊണ്ട് നിറഞ്ഞു . തുറന്ന വാഹനത്തിൽ നഗരം ചുറ്റിയ വീരനായകൻമാരെ ആവേശത്തോടെയാണ് ആരാധകർ എതിരേറ്റത് . കലാശപ്പോരാട്ടത്തിൽ ഫ്രാൻസിനെ ഏകപക്ഷീയമായ ഒരു ഗോളിന് തോൽപിച്ചാണ് ക്രിസ്റ്റ്യാനോ റൊണാൾഡോയുടെ പോർച്ചുഗൽ ആദ്യ യൂറോ കപ്പ് സ്വന്തമാക്കിയത് . ഇത്തവണത്തെ യുറോ കപ്പ് വിജയം പോർച്ചുഗൽ ഫുട്ബോളിന് അവിസ്മരണീയമായ ഒന്നാണ് . അന്താരാഷ്ട്ര തലത്തിൽ ഒരു ഫുട്ബോൾ കിരീടം പോർച്ചുഗലിന് ലഭിക്കുന്നത് ഇതാദ്യമാണ് . ഒരു അന്താരാഷ്ട്ര ഫുട്ബോൾ ചാംപ്യൻഷിപ്പിൽ ഫ്രാൻസിനെ പോർച്ചുഗൽ തോൽപ്പിക്കുന്നത് 41 വർഷങ്ങൾക്ക് ശേഷമാണ് . ഇത്തവണ യുറോ കപ്പിൽ ആദ്യ റൌണ്ടുകളിൽ കാലിടറിയെങ്കിലും ശരിയായ സമയത്ത് ഫോമിലേക്ക് തിരിച്ചെത്തിയ പറങ്കിപ്പട , സെമിയിലും ഫൈനലിലും മികച്ച പ്രകടനം തന്നെയാണ് പുറത്തെടുത്തത് . ഫൈനലിൽ ആദ്യ പകുതിയിൽ തന്നെ സൂപ്പർ താരം ക്രിസ്റ്റ്യാനോ റൊണാൾഡോയെ നഷ്ടമായെങ്കിലും പോർച്ചുഗൽ താരങ്ങൾ കാലിടറാതെ പിടിച്ചുനിന്നു . ഫ്രാൻസിന്റെ തുടരെത്തുടരെയുള്ള ആക്രമണങ്ങളെ അവർ കൂട്ടായി ചെറുത്തു . ഒടുവിൽ ലഭിച്ച അവസരം മുതലെടുത്ത് പോർച്ചുഗൽ നിറയൊഴിച്ചപ്പോൾ സ്വന്തം നാട്ടുകാരുടെ മുന്നിൽ ഫ്രഞ്ച് പട തലകുനിക്കുകയായിരുന്നു .


ബാഹുബലി രണ്ടാം ഭാഗത്ത് പ്രഭാസും അനുഷ്കയും തമ്മിലുളള ചേർച്ചയാണ് പലരെയും ആകർഷിച്ചത് . ഇതിന് പിന്നാലെ പ്രഭാസും അനുഷ്കയും തമ്മിൽ പ്രണയത്തിലാണെന്നും പ്രചരണം ഉണ്ടായിരുന്നു . റാണാ ദഗുപതിയെക്കാൾ പ്രഭാസാണ് സെക്സിയെന്ന് അനുഷ്ക ഒരു അഭിമുഖത്തിനിടെ പറഞ്ഞതും ഈ അഭ്യൂഹത്തിന് ആക്കം കൂട്ടി . എന്നാൽ അത്തരത്തിലൊന്നും അല്ലെന്നും ഇതൊക്കെ വെറും കെട്ടുകഥകളാണെന്നും പ്രഭാസ് പറഞ്ഞു . ഇരുവരും നേരത്തേ പല ചിത്രങ്ങളിലും ഒരുമിച്ചിട്ടുണ്ട് . ഇത്തരത്തിലുളള കഥകൾ സാധാരണമാണ് . ഞാനും അനുഷ്കയും നല്ല സുഹൃത്തുക്കളാണ് . നിങ്ങൾ ഏതെങ്കിലും ഒരു നടിയോടൊത്ത് പല ചിത്രങ്ങളിൽ അഭിനയിച്ചാൽ ഇത്തരത്തിലുളള റൂമറുകൾ ഉണ്ടാവും . അത് സാധാരണമാണ് . ആദ്യമൊക്കെ ഇത് കേൾക്കുമ്പോൾ സങ്കടം തോന്നിയിരുന്നു . പക്ഷെ ഇപ്പോൾ ഇതുമായി പൊരുത്തപ്പെടാൻ പഠിച്ചു പ്രഭാസ് പറഞ്ഞു . പെട്ടെന്ന് വിവാഹം കഴിക്കാനുളള പദ്ധതി തനിക്കില്ലെന്ന് അദ്ദേഹം ഹിന്ദുസ്ഥാൻ ടൈംസിനോട് പ്രതികരിച്ചു . എന്റെ സ്ത്രീ ആരാധകർ പേടിക്കേണ്ട കാര്യമില്ല . തത്കാലം വിവാഹം കഴിക്കുന്നില്ല . അതിനെ കുറിച്ച് ഇതുവരെ ചിന്തിച്ചിട്ട് പോലുമില്ല . ഇത്രയും ആരാധികമാർ ഉണ്ടെന്ന് അറിഞ്ഞതിൽ വളരെയധികം സന്തോഷം അദ്ദേഹം പറഞ്ഞു . സുജീത് സംവിധാനം ചെയ്യുന്ന സാഹോയിൽ ആണ് പ്രഭാസ് ഇപ്പോൾ അഭിനയിക്കുന്നത് . ഈ ചിത്രത്തിലും അനുഷകയാണ് നായികയാകുമെന്ന് വാർത്തകൾ ഉണ്ടായിരുന്നെങ്കിലും . പിന്നീട് അനുഷ്ക ഒഴിവാക്കപ്പെടുകയായിരുന്നു .


ടി20 ടീമിൽ നിന്ന് പുറത്തായതോടെ എംഎസ് ധോണിയുടെ ഏകദിന ഭാവിയും ചോദ്യചിഹ്നമാവുകയാണ് . ഫോമിലല്ലാത്തതാണ് ധോണിയുടെ ഏകദിന കരിയറിനെ കുറിച്ച് ആശങ്കകൾ സൃഷ്ടിക്കുന്നത് . ഫിറ്റ്നസ് നിലനിർത്തുമ്പോഴും ബാറ്റിംഗിൽ പ്രതാപകാലത്തിൻറെ നിഴലിൽ മാത്രമാണ് ഇന്ത്യ കണ്ട എക്കാലത്തെയും മികച്ച നായകനും ഫിനിഷറുമായ ' തല ' . വിൻഡീസിനെതിരായ പരമ്പരയിലും ആരാധകരെ ധോണി നിരാശപ്പെടുത്തി . ധോണിയുടെ ഫോമിനെ വിമർശിച്ച് മുൻ ഇന്ത്യൻ നായകനും മുഖ്യ സെലക്ടറുമായിരുന്ന ദിലീപ് വെങ്സർക്കാർ രംഗത്തെത്തി . ' ധോണി ഫിറ്റാണ് , എന്നാൽ ഫോമിലല്ല . എല്ലാ ഫോർമാറ്റിലും അഭ്യന്തര ക്രിക്കറ്റിലും കളിക്കാത്തതാണ് ഈ മങ്ങിയ പ്രകടനത്തിന് കാരണം . അഭ്യന്തര ക്രിക്കറ്റിൽ കളിക്കാതെ അന്താരാഷ്ട്ര മത്സരങ്ങളിൽ നേരിട്ടെത്തി മികവ് കാട്ടുക പ്രയാസമാണ് ' . ഹിന്ദുസ്ഥാൻ ടൈംസിന് നൽകിയ അഭിമുഖത്തിൽ മുൻ നായകൻ പറഞ്ഞു .


സിനിമ മേഖലയിലുണ്ടായ ദുരനുഭവം തുറന്ന് പറഞ്ഞ് ബോളിവുഡ് നടി മല്ലികാ ഷെരാവത് . കിടക്ക പങ്കിടാൻ പല നടന്മാരും ആവശ്യപ്പെട്ടു . പക്ഷേ അതിന് തയ്യാറാകാത്തത് കൊണ്ട് നിരവധി അവസരങ്ങൾ നഷ്ടമായെന്ന് മല്ലികാ പറഞ്ഞു . പല പ്രമുഖ സംവിധായകരും സഹതാരങ്ങളും കിടക്കപങ്കിടാൻ ആവശ്യപ്പെട്ടിട്ടുണ്ടെന്ന് മല്ലികാ പറഞ്ഞു . കുട്ടിയുടുപ്പ് ധരിച്ചെത്തി ചുംബന രംഗങ്ങളിൽ അഭിനയിച്ചാൽ സദാചാരമില്ലാത്തവളായാണ് മുദ്രകുത്തപ്പെടുന്നത് . അങ്ങനെ ധരിച്ച് ആണുങ്ങൾ സ്വാതന്ത്ര്യമെടുക്കും . ഇങ്ങനെ സംഭവിച്ചിട്ടുണ്ട് . സ്ക്രീനിൽ ചെയ്യുന്നതുപോലെ എന്നോട് അടുത്ത് ഇടപഴകാൻ കഴിയില്ലേ എന്നാണ് ചോദിക്കുക . ഇത്തരത്തിൽ നായകന്മാരുടെ അപ്രീതികൊണ്ട് നഷ്ടമായത് നിരവധി പ്രൊജക്ടുകളാണെന്നും മല്ലിക പറഞ്ഞു . എനിക്ക് എന്റെതായ തീരുമാനങ്ങളുണ്ട് . തെറ്റായി തോന്നുന്ന ഒന്നിനോടും വിട്ടുവിഴ്ച്ച ചെയ്യാറില്ലെന്നും അവർ പറഞ്ഞു . ഇമ്രാൻ ഹഷ്മി ചിത്രം മർഡറിലൂടെയാണ് മല്ലിക കൂടുതൽ ശ്രദ്ധേയയാകുന്നത് . ബോളിവുഡിന് നിരവധി സൂപ്പർ ഹിറ്റുകൾ മല്ലിക സമ്മാനിച്ചു . ജാക്കിച്ചാനുമൊത്തുള്ള ദി മിത്ത് ഏറെ ശ്രദ്ധേയമായി . കമൽ ഹാസ്സന്റെ ദശാവതാരത്തിലെ കഥാപാത്രം വളരെയധികം ശ്രദ്ധിക്കപ്പെട്ടു .


നടി ശ്രീറെഡ്ഡി കൊളുത്തിയ കാസ്റ്റിംഗ് കോച്ച് വിവാദം തെലുങ്ക് സിനിമ ലോകത്തെ പിടിച്ചുകുലുക്കുന്നു . മനുഷ്യാവകാശ കമ്മീഷൻ ഇടപെട്ടതോടെ സിനിമ പ്രവർത്തകാരുടെ സംഘടനയിൽ താരത്തിനെതിരെ ഏർപ്പെടുത്തിരുന്ന വിലക്കു പിൻവലിക്കേണ്ടി വന്നിരിക്കുകയാണ് . അതിനിടയിൽ തനിക്ക് പിന്തുണ പ്രഖ്യാപിച്ച സൂപ്പർതാരത്തിന് കനത്ത മറുപടി നൽകിയിരിക്കുകയാണ് ശ്രീ . സൂപ്പർതാരവും ജനത പാർട്ടി നേതാവുമായ പവൻ കല്ല്യാണാണ് ഇപ്പോൾ ശ്രീയുടെ നാവിൻറെ ചൂട് അറിഞ്ഞത് . ഈ വിഷയം ടെലിവിഷൻ ചാനലുകൾക്കു മുമ്പിൽ അതി വൈകാരികമാക്കാതെ നിയമത്തിൻറെ വഴി തേടുകയാണു ശ്രീറെഡ്ഡി ചെയ്യേണ്ടിരുന്നത് എന്നും പവൻ കല്ല്യാൺ മാധ്യമപ്രവർത്തകരുടെ ചോദ്യത്തിനു മറുപടിയായി പറഞ്ഞിരുന്നു . പിന്തുണയ്ക്കു നന്ദി പറഞ്ഞു എങ്കിലും പവൻ കല്ല്യണിനു കുറിക്കു കൊള്ളുന്ന മറുപടിയായിരുന്നു ശ്രീറെഡ്ഡി നൽകിയത് . സ്ത്രീകളുടെ കാര്യത്തിൽ ഞാൻ ഉയർത്തിയ വിഷയം പവൻ കല്ല്യാൺ സർ പിന്തുണച്ചതിൽ സന്തോഷമുണ്ട് . സ്ത്രീകൾക്കെതിരേ അതിക്രമം കാട്ടുന്നവർക്കെതിരേ നടപടി എടുക്കുന്ന കാര്യത്തിൽ ഇദ്ദേഹത്തെ പോലുള്ളവരുടെ ഇടപെട്ടാലുകൾ പെട്ടന്നു തന്നെ പരിഹാരം നൽകും . ഞാൻ ഇപ്പോൾ തന്നെ പോലീസിന് പരാതി നൽകിക്കഴിഞ്ഞു . എന്നാൽ , നടപടികളൊന്നും ഉണ്ടായിട്ടില്ല . പവൻ കല്ല്യാൺ ജി നിങ്ങൾ എന്തിനാണ് ആന്ധ്രയ്ക്കു പ്രത്യേക പദവി ലഭിക്കാനായി പ്രതിഷേധിക്കുന്നത് എന്നും ശ്രീ റെഡ്ഡി ചോദിക്കുന്നു . അതിനു പകരം പോലീസ് സ്റ്റേഷനിലോ കോടതിയിലോ പോവുകയല്ലേ വേണ്ടത് . ഞങ്ങളും താങ്കളെപ്പോലെ പോരാടുകയാണ് . തെലുഗു പെൺകുട്ടികൾക്കുവേണ്ടിയും അവരുടെ സ്വാതന്ത്ര്യത്തിനുവേണ്ടിയും കാസ്റ്റിങ് കൌച്ചിനെതിരേയും പോരാടുന്നവരോട് അൽപം മാന്യത കാട്ടൂ . നിങ്ങൾ ബലമായി വായ തുറക്കണമെന്നില്ല . ഞങ്ങൾക്ക് അത് മനസ്സിലാവും ശ്രീ റെഡ്ഡി പറഞ്ഞു .


ഇനി വീട്ടിലേക്ക് സാധനം വാങ്ങാൻ കടയിൽ കയറുമ്പോൾ സെയിൽസ്മാനെയോ ക്യാഷ് കൌണ്ടറിൽ ക്യാഷ്യറേയോ കണ്ടില്ലങ്കിൽ വിഷമിക്കേണ്ട . നിങ്ങൾ പർച്ചേയ്സിനായി കയറിയത് വാട്ട് എ സെയിൽസ് ശൃംഖലയിലെ സ്റ്റോറിലാവും . എന്താണ് ഈ വാട്ട് എ സെയിൽ ഔട്ട്ലെറ്റ് എന്നാവും നിങ്ങൾ ഇപ്പോൾ ചിന്തിക്കുന്നത് . കൊച്ചിയിലും അമേരിക്കയിലുമായി പ്രവർത്തിക്കുന്ന ഒറാൻസ് എന്ന ബിസിനസ് സംരംഭകർ അവതരിപ്പിക്കുന്ന സെയിൽസ്മാനോ ക്യാഷ്യറോ ഇല്ലാത്ത അൺമാൻഡ് സ്റ്റോറുകളാണ് വാട്ട് എ സെയിൽസ് . വാട്ട് എ സെയിൽസ് ഔട്ട്ലെറ്റുകളിൽ ഉപഭോക്താവിന് എപ്പോൾ വേണമെങ്കിലും ഷേപ്പിങ്ങ് നടത്താം . നിങ്ങളെ നിരീക്ഷിക്കുന്ന കട ഉടമയോ സാധനങ്ങൾ എടുക്കാൻ സഹായിക്കാൻ സെയിൽസ്മനോ സ്റ്റോറിൽ ഉണ്ടാവില്ല . ബിൽ അടയ്ക്കാൻ നിങ്ങൾക്ക് ക്യുവിൽ നിൽക്കുകയും വേണ്ട . പൂർണ്ണമായും മൊബൈൽ അതിഷ്ഠിതമായിട്ടാവും സ്റ്റേറുകൾ പ്രവർത്തിക്കുക . കൊച്ചി പാലാരിവട്ടത്തും , ബംഗളൂരുവിലുമാവും ആദ്യഘട്ടത്തിൽ സ്റ്റോറുകൾ തുറക്കുക . ഇന്ത്യയിൽ ആദ്യമായാണ് ഇത്തരത്തിലൊരു ഔട്ട്ലെറ്റ് തുറക്കുന്നത് .


ഇന്ത്യൻ ക്രിക്കറ്റ് ടീമിന്റെ പുതിയ കോച്ചിനുവേണ്ടി അപേക്ഷ സമർപ്പിക്കാനുള്ള സമയം ഇന്ന് അവസാനിക്കാനിരിക്കെ , ബിസിസിഐയ്ക്കുള്ളിൽ ഇതുസംബന്ധിച്ച് ആശയകുഴപ്പം . കഴിഞ്ഞതവണ , കോച്ചിനെ തെരഞ്ഞെടുക്കുന്നതുമായി ബന്ധപ്പെട്ട് രവിശാസ്ത്രിയും സൌരവ് ഗാംഗുലിയും തമ്മിലുള്ള വാഗ്വാദം വൻവിവാദമായി മാറിയിരുന്നു . ഇത്തവണയും പരിശീലകനാകാൻ രവി ശാസ്ത്രി അപേക്ഷ നൽകിയതോടെയാണ് ബിസിസിഐ ഇക്കാര്യത്തിൽ കൂടുതൽ ജാഗ്രത പുലർത്തുന്നത് . പരിശീലകനെ കണ്ടെത്തുന്നതിനുള്ള ക്രിക്കറ്റ് ഉപദേശക സമിതിയിൽ ( സിഎസി ) സച്ചിൻ , ലക്ഷ്മൺ എന്നിവർക്കൊപ്പം ഗാംഗുലിയും അംഗമാണ് . അതുകൊണ്ടുതന്നെ മൽസരാർത്ഥികൾക്കായുള്ള അഭിമുഖം ഉൾപ്പടെയുള്ള നടപടികൾ എങ്ങനെ വേണമെന്നത് സംബന്ധിച്ച് ആശയകുഴപ്പം നിലനിൽക്കുകയാണ് . പുതിയ കോച്ചിനെ തെരഞ്ഞെടുക്കുന്ന നടപടിക്രമം ജൂലൈ പത്തിന് തന്നെ പൂർത്തിയാക്കുമെന്ന് ഗാംഗുലി നേരത്തെ വ്യക്തമാക്കിയിരുന്നു . ഏറ്റവും ഒടുവിലെ റിപ്പോർട്ട് അനുസരിച്ച് ടോം മൂഡി , വീരേന്ദർ സെവാഗ് , രവി ശാസ്ത്രി എന്നിവരാണ് പ്രധാനമായും ഇന്ത്യൻ പരിശീലകനാകാൻ മൽസരരംഗത്തുള്ളത് . അപേക്ഷയോടൊപ്പം ഇവർ നൽകിയ കാഴ്ചപ്പാട് ഉൾപ്പടെ പരിഗണിച്ച് അഭിമുഖത്തിന് വിളിക്കുമെന്നാണ് പ്രതീക്ഷിക്കുന്നത് . എന്നാൽ അഭിമുഖത്തിനുള്ളവരെ ഒന്നിച്ചുവിളിക്കണോ , വെവ്വേറെ വിളിക്കണോ എന്നത് സംബന്ധിച്ച് ഇതുവരെ ധാരണയായിട്ടില്ല . ഏതായാലും ഇക്കാര്യത്തിൽ അവ്യക്തത നിലനിൽക്കുന്ന സാഹചര്യത്തിൽ പുതിയ ഇന്ത്യൻ പരിശീലകനെ നാളെ അറിയാനാകുമോയെന്ന ആകാംക്ഷയിലാണ് ആരാധകർ .


ബെഞ്ചമിൻ കൊളോലി . . , കൊസോവൻ ഫുട്ബോൾ താരത്തിന്റെ പേര് ഒരുപാട് പേർക്ക് പരിചിതമായത് ഇന്നലെ യുവേഫ യൂറോപ്പ ലീഗിനിടെ ആയിരിക്കും . എഫ്സി സൂറിച്ചിന്റെ താരമാണ് കൊളോലി . യൂറോപ്പ ലീഗിൽ ഇന്നലെ എഇകെ ലാർനക്ക എഫ്സിക്കെതിരേ നേടിയ ഗോളോടെ അല്ല അയാൾ ഓർക്കപ്പെടുക . അതിന് ശേഷം നടന്ന ആഘോഷത്തിന്റേ പേരിലാണ് . മത്സരത്തിൽ ഒരു ഗോളിനാണ് സ്വിസ് ക്ലബ് സൂറിച്ച് വിജയിച്ചത് . പെനാൽറ്റിയിലൂടെ വിജയഗോൾ നേടിയ കൊളോലി കാണികളുടെ അടുത്തേക്ക് ഓടിയടുത്തു . പരസ്യ ബോർഡുകൾ മറികടന്ന് ചാടിയ താരം ഗ്യാലറിയുടെ അടുത്തേക്ക് . എന്നാൽ ഒരു കോൺക്രീറ്റ് ചുറ്റുമതിൽ കൂടി എടുത്ത് ചാടുന്നതിനിടെയാണ് അബദ്ധം സംഭവിച്ചത് . എടുത്തുചാടിയത് ആഴമേറിയ വിടവിലേക്കായിരുന്നു . . . താരത്തിന് സംഭവിച്ച അബദ്ധം കാണാം .


മാസങ്ങൾക്ക് മുമ്പാണ് ഇർഫാൻ ഖാൻ തനിക്ക് ന്യൂറോ എൻഡോക്രെയിൻ ക്യാൻസറാണെന്ന് വെളിപ്പെടുത്തി രംഗത്തെത്തിയത് . താൻ തിരിച്ചുവരുമെന്നും ഇർഫാൻ ഖാൻ ആരാധകർക്ക് ഉറപ്പ് നൽകിയിരുന്നു . ഇപ്പോൾ ടൈംസ് ഓഫ് ഇന്ത്യയ്ക്ക് നൽകിയ അഭിമുഖത്തിൽ തൻറെ ചികിത്സാഘട്ടത്തിൽ അനുഭവിക്കുന്ന വേദനയും അതേസമയം പ്രതീക്ഷയും പങ്കുവച്ചിരിക്കുയാണ് ഇർഫാൻ ഖാൻ . താരം ഇപ്പോൾ ലണ്ടനിൽ ചികിത്സയിലാണ് . ലോകത്തെമ്പാടുമുള്ള ആരാധകർ തനിക്ക് വേണ്ടി പ്രാർത്ഥിക്കുകയും ആശംസകൾ അറിയിക്കുകയും ചെയ്യുന്നുണ്ടെന്ന് ഇർഫാൻ ഖാൻ പറയുന്നു . ' ' എനിക്ക് ന്യൂറോ എൻറോക്രൈൻ ക്യാൻസറാണെന്ന് കണ്ടെത്തി കഴിഞ്ഞു . ഇത് എൻറെ നിഘണ്ടുവിലെ പുതിയ വാക്കാണ് . വളരെ അപൂർവ്വമായ രോഗമാണിതെന്ന് തിരിച്ചറിയുന്നു . ഇപ്പോൾ ഞാൻ തുടർച്ചയായ ചികിത്സയിലാണ് ' ' ' ' ഞാൻ വ്യത്യസ്തമായ ഒരു കളിയിലായിരുന്നു . ഒരു അതിവേഗ ട്രെയിനിൽ സഞ്ചരിക്കുകയായിരുന്നു . സ്വപ്നങ്ങളും പദ്ധതികളും ലക്ഷ്യങ്ങളുമെല്ലാം ഉണ്ടായിരുന്നു . പെട്ടന്ന് ആരോ വന്ന് തോളിൽ തട്ടി . നിങ്ങളുടെ ലക്ഷ്യ സ്ഥലം എത്താറായെന്നും ഇറങ്ങണമെന്നും ആവശ്യപ്പെട്ടു . ഞാൻ ആശങ്കയിലായിരുന്നു . എൻറെ ലക്ഷ്യസ്ഥാനം എത്താറായില്ലെന്ന് ഞാൻ അവരോട് പറഞ്ഞു . . . ' ' ചികിത്സയുടെ ഒരു ഘട്ടത്തിൽ അർദ്ധ ആബോധാവസ്ഥയിൽ താൻ മകനോട് പറഞ്ഞ വാക്കുകൾ ഓർത്തെടുക്കുന്നു ഇർഫാൻ . ' ' പേടിയും അസ്വസ്ഥതയും തന്നെ ഭരിക്കരുതെന്നും ദുഃഖത്തിലാഴ്ത്തരുതെന്നുമായിരുന്നു എൻറെ നിർബന്ധം . എന്നാൽ അസുഖത്തിൻറെ വേദനയിൽ ഒരു പ്രോത്സാഹനവും പ്രവർത്തിക്കില്ല . ഈ ലോകം മുഴുവൻ ഒറ്റ കാര്യത്തിൽ കേന്ദ്രീകരിക്കപ്പെടും ; അതാണ് വേദന . ദൈവത്തേക്കാൾ ബൃഹത്താണ് വേദനയെന്ന് തോന്നിപ്പോകും " ചികിത്സയുടെ വിവിധ ഘട്ടങ്ങളിലൂടെ കടന്നുപോകവെ നേരിട്ട മാനസ്സിക സംഘർഷങ്ങളും അദ്ദേഹം തുറന്ന് പറയുന്നു . ' ' ഈ ആശുപത്രിയിൽ ഒരു കോമ വാർഡുണ്ട് . എൻറെ മുറിയുടെ ബാൽകണിയിൽ നിൽക്കുമ്പോൾ അതിൻറെ പ്രത്യേകത എന്നെ ഞെട്ടിക്കുന്നു . മരണത്തിൻറെയും ജീവിതത്തിൻറെയും കളികൾക്കിടയിൽ ഒറ്റ റോഡാണുള്ളത് . ഒരു വശത്ത് ഒരു ആശുപത്രിയും മറുവശത്ത് ഒരു സ്റ്റേഡിയവും . ഏതിൻറെയെങ്കിലും ഭാഗമാണെന്ന് ഒരിക്കലും ആർക്കും അവകാശപ്പെടാനാകില്ല എന്നത് എന്നെ ആഴത്തിൽ സ്പർശിച്ചു .


ടെസ്റ്റ് പരമ്പരക്ക് പിന്നാലെ ശ്രീലങ്കക്കെതിരായ ഏകദിന പരമ്പരയും ഇന്ത്യക്ക് . വിശാഖപട്ടണത്ത് നടന്ന മൂന്നാം ഏകദിനം എട്ട് വിക്കറ്റിന് വിജയിച്ചതോടെ ഇന്ത്യ 2 - 1ന് പരമ്പര സ്വന്തമാക്കി . ശ്രീലങ്കയുർത്തിയ 216 റൺസ് വിജയലക്ഷ്യം ഇന്ത്യ 31.2 ഓവറിൽ രണ്ട് വിക്കറ്റ് മാത്രം നഷ്ടപ്പെടുത്തി മറികടന്നു . ഇന്ത്യക്കായി ഓപ്പണർ ശിഖർ ധവാൻ സെഞ്ചുറിയും ( 100 * ) ശ്രേയസ് അയ്യർ അർദ്ധ സെഞ്ചുറിയും ( 65 ) നേടി . ഏകദിനത്തിൽ ധവാൻറെ 12 - ാം സെഞ്ചുറിയും അയ്യരുടെ തുടർച്ചയായ രണ്ടാം അർദ്ധ ശതകവുമാണിത് . ഇന്ത്യയുടെ തുടർച്ചയായ എട്ടാം പരമ്പര വിജയമാണിത് . ഏഴ് റൺസെടുത്ത രോഹിത് ശർമ്മയെ അഖില ധനൻജയയും 65 റണ്ണെടുത്ത ശ്രേയസ് അയ്യരെ തിസാര പെരേരയും പുറത്താക്കി . മൂന്നാം വിക്കറ്റിൽ പുറത്താകാതെ 26 റൺസുമായി ദിനേശ് കാർത്തിക്ക് ധവാന് ഉറച്ച പിന്തുണ നൽകി . 10 ഓവറിൽ 42 റൺസ് വഴങ്ങി മൂന്ന് വിക്കറ്റ് വീഴ്ത്തിയ കുൽദീപ് യാദവാണ് മത്സരത്തിലെ താരം രണ്ടാം ഏകദിനത്തിലെ ഇരട്ട സെഞ്ചുറി വീരൻ രോഹിത് ശർമ്മയെ തുടക്കത്തിലെ ഇന്ത്യക്ക് നഷ്ടമായി . എഴ് റൺസെടുത്ത രോഹിതിനെ ധനൻജയ പുറത്താക്കി . എന്നാൽ രണ്ടാം വിക്കറ്റിൽ ധവാൻ - അയ്യർ സഖ്യം 135 റൺസ് കൂട്ടിച്ചേർത്തു . സ്കോർ 149ൽ നിൽക്കേ അർദ്ധ സെഞ്ചുറിയുമായി അയ്യർ മടങ്ങുമ്പോൾ ഇന്ത്യ വിജയമുറപ്പിച്ചിരുന്നു . പിന്നാലെ ധവാനൊപ്പം കാർത്തിക് ചേർന്നതോടെ വിജയം അനായാസം ഇന്ത്യയുടെ കൈകളിലായി .


ഒരു പൈസക്ക് ഇന്റർനെറ്റോ . . ? അതെ അതു തന്നെ . . മിഥ്യയല്ല , സത്യമാണ് . ഒരു വർഷത്തേക്ക് വെറും 44 രൂപക്ക് പൊന്നോണം ഓഫർ നൽകുന്ന ബിഎസ്എൻഎൽ ഓഫർ ഒരു എംബിക്ക് ഈടാക്കുന്നത് വെറും ഒരു പൈസ . അപ്പോൾ ഓഫർ കിടിലം തന്നെ എന്നു പറയാതിരിക്കാൻ വയ്യ . ഉത്സവ സീസണുകളിൽ മികച്ച ഓഫറുകളുമായി കമ്പനികൾ രംഗത്തെത്താറുണ്ട് . ഈ വർഷത്തെ ഓണത്തിന് ഏറ്റവും മികച്ച ഓഫറാണ് ബിഎസ്എൻഎൽ അവതരിപ്പിച്ചിരിക്കുന്നത് . നിങ്ങൾ തിരഞ്ഞെടുക്കുന്ന സുഹൃത്തുക്കളെയും കുടുംബാംഗങ്ങളെയും കുറഞ്ഞ നിരക്കിൽ കോൾ ചെയ്യാനും സാധിക്കും . ഡാറ്റക്കും കോളിനും കുറഞ്ഞ ചാർജ്ജ് മാത്രം ഈടാക്കുന്നതു കൊണ്ടാണ് ബിഎസ്എൻഎലിന്റെ പൊന്നോണം ഓഫർ അത്യാകർഷകമാകുന്നത് .


ഏഷ്യൻ കപ്പ് ഫുട്ബോളിൽ തകർപ്പൻ തുടക്കവുമായി ഇന്ത്യ പന്തടിച്ചത് ചരിത്രത്തിലേക്ക് . ചാമ്പ്യൻഷിപ്പിൽ 55 വർഷങ്ങൾക്ക് ശേഷമാണ് ഇന്ത്യ വിജയിക്കുന്നത് . 1964ലായിരുന്നു ഇതിന് മുൻപ് ഇന്ത്യയുടെ ജയം . ഏഷ്യൻ കപ്പ് ചരിത്രത്തിൽ ഇന്ത്യയുടെ ഏറ്റവും മികച്ച വിജയമാണ് തായ്ലൻഡിനെതിരെ പിറന്നത് . സുനിൽ ഛേത്രി ഇരട്ട ഗോളുമായി താണ്ഡവമാടിയ മത്സരത്തിൽ 4 - 1നായിരുന്നു തായ്ലൻഡിനെതിരെ ഇന്ത്യയുടെ ജയം . 27 , 46 മിനുറ്റുകളിലായിരുന്നു ഛേത്രിയുടെ ഗോളുകൾ . 68 - ാം മിനുറ്റിൽ അനിരുദ്ധ് ഥാപ്പയും 80 - ാം മിനുറ്റിൽ ജെജെ ലാൽപെഖുലയും ഇന്ത്യയുടെ ഗോൾ പട്ടിക പൂർത്തിയാക്കി . മുപ്പത്തിമൂന്നാം മിനുറ്റിൽ തായ്ലൻഡിൻറെ ഏക ഗോൾ തേരാസിൽ മടക്കി . മത്സരത്തിൽ ഇരട്ട ഗോൾ നേടിയ സുനിൽ ഛേത്രിയും ചരിത്രത്തിലേക്ക് നടന്നുകയറി . നിലവിൽ കളിക്കുന്ന താരങ്ങളിൽ അന്താരാഷ്ട്ര മത്സരങ്ങളിൽ കൂടുതൽ ഗോൾ നേടുന്ന രണ്ടാമത്തെ താരമെന്ന നേട്ടത്തിലെത്തി ഛേത്രി . അർജൻറീനൻ ഇതിഹാസം ലിയോണൽ മെസിയെയാണ് പിന്തള്ളിയത് . ഛേത്രിക്ക് 67 ഗോളുകളും മെസിക്ക് 65 ഗോളുകളുമാണുള്ളത് . മുന്നിലുള്ള പോർച്ചുഗീസ് താരം ക്രിസ്റ്റ്യാനോ റൊണാൾഡോയ്ക്ക് 85 ഗോളുകളുണ്ട് .


ഉത്തർപ്രദേശിലെ കാസ്ഗഞ്ച് ജില്ലയിലെ നഗരിയാ ഗ്രാമത്തിലെ ആകാശത്ത് പറക്കുംതളിക കണ്ടതായി അവകാശപ്പെടുന്ന ഫോട്ടോകൾ കഴിഞ്ഞ ദിനങ്ങളിൽ സോഷ്യൽ മീഡിയയിൽ വൈറലായി മാറിയിരുന്നു . ഒരു ഗ്രാമവാസി പകർത്തിയ പറക്കുംതളികയുടെ ദൃശ്യങ്ങളാണ് ഇപ്പോൾ സോഷ്യൽ മീഡിയയിൽ വൈറലായി മാറിയത് . വിവരമറിഞ്ഞതോടെ ജില്ലാ മജിസ്ട്രേറ്റ് പ്രശ്നത്തിൽ ഇടപ്പെട്ടു . സോഷ്യൽമീഡിയയിൽ പ്രചരിക്കുന്ന ചിത്രങ്ങൾ കൂടുതൽ വിലയിരുത്തലുകൾക്കായി കാലാവസ്ഥാ നിരീക്ഷണവകുപ്പിന് കൈമാറിയിട്ടുണ്ട് . കഴിഞ്ഞ ഡിസംബറിൽ ഉത്തർ പ്രദേശിലെ ഗോരഖ്പൂരിൽ ഇത്തരത്തിൽ പറക്കുംതളിക ദൃശ്യമായതായി റിപ്പോർട്ടുണ്ടായിരുന്നു . അന്ന് റിങ്കു എന്ന ഗ്രാമീണനാണ് പറക്കും തളികയുടെ ഫോട്ടോ എടുത്തതായി അവകാശപ്പെട്ടത് . പുതിയ ചിത്രം വ്യാജമാണോ , സത്യമാണോ എന്ന് വൻ ചർച്ചയും സോഷ്യൽ മീഡിയയിൽ അരങ്ങുതകർക്കുകയാണ് . കഴിഞ്ഞ ഡിസംബറിൽ കാൺപൂരിലും ലക്നൌവിലും സമീപ പ്രദേശങ്ങളിലും പറക്കുംതളിക കണ്ടെന്ന വാർത്തകൾ പ്രചരിച്ചിരുന്നു . എന്നാൽ പറക്കുംതളികയുടെതെന്ന് പറഞ്ഞ് സൃഷ്ടിച്ച ഈ ഫോട്ടോകൾ സ്മാർട്ട്ഫോൺ ആപ്പുകൊണ്ട് ഉണ്ടാക്കിയതാണെന്നാണ് പ്രധാന ആരോപണം . ഈ പറക്കുതളികയുടെ വീഡിയോകൾ എന്തുകൊണ്ട് ഫോട്ടോയെടുത്ത വ്യക്തിയെടുത്തില്ലെന്ന ചോദ്യവും ഉയരുന്നുണ്ട് .


2018 ൽ ഇന്ത്യൻ ഇൻറർനെറ്റ് ലോകത്ത് നടന്ന ഏറ്റവും വലിയ സംഗതികളിൽ ഒന്നാണ് പോൺ സൈറ്റുകളുടെ നിരോധനം . ഉത്തരാഖണ്ഡ് ഹൈക്കോടതിയുടെ ഉത്തരവിനെത്തുടർന്ന് 827 പോൺസൈറ്റുകൾ ഇന്ത്യയിൽ നിരോധിക്കാൻ കേന്ദ്ര ടെലികോം മന്ത്രാലയം ടെലികോം സേവനദാതാക്കളോട് ആവശ്യപ്പെടുകയായിരുന്നു . ഇതേത്തുടർന്ന് ഇന്ത്യയിൽ ഓൺലൈൻ പോണിന് ഏതാണ്ട് വിലങ്ങുവീണ അവസ്ഥയിലാണ് . എന്നാൽ ഈ നിരോധിത സൈറ്റുകൾ കാണുന്ന വ്യക്തികൾക്ക് എന്തെങ്കിലും നിയമനടപടി നേരിടേണ്ടി വരുമോ . . . . ? ഈ ചോദ്യത്തിന് ഇതാ ചില ഉത്തരങ്ങൾ . നിലവിൽ പോൺ സൈറ്റുകൾക്ക് നിരോധനം ഉണ്ടെങ്കിലും അടുത്തിടെ പുറത്തുവന്ന പല അന്താരാഷ്ട്ര പോൺ സൈറ്റുകളുടെ വാർഷിക ഡാറ്റ പ്രകാരം ഇന്ത്യയിലെ പോൺ കാഴ്ചക്കാരുടെ എണ്ണത്തിൽ വലിയ മാറ്റം ഇല്ല . എന്താണ് അതിന് കാരണം . വെർച്വൽ പ്രോട്ടോക്കോൾ നെറ്റ്വർക്കുകൾ ( വിപിഎൻ ) അല്ലെങ്കിൽ പ്രോക്സികൾ ഉപയോഗിച്ച് ഈ വെബ്സൈറ്റുകൾ നിരോധിച്ച സേവനദാതാവിന്റെ സർവീസിലൂടെ സന്ദർശിക്കുന്നത് തന്നെ . ഇത് ശരിക്കും നിയമവിരുദ്ധമായ നടപടിയാണ് . ഇതിന് ശിക്ഷയുണ്ടോ ? എന്നാൽ സുപ്രധാനമായ കാര്യം ഇന്നും ഇന്ത്യൻ നിയമപ്രകാരം നിങ്ങൾ വീട്ടിലിരുന്ന് പോൺ കണ്ടാൽ അതിന് ശിക്ഷ നൽകുന്ന നിയമം ഇല്ലെന്നാണ് . എന്നാൽ , നിങ്ങൾ ഇത് കാണുന്നില്ലെന്നത് ഉറുപ്പ് വരുത്തേണ്ടത് നിങ്ങളുടെ ഇൻറർനെറ്റ് സേവനദാതാക്കളുടെ ഉത്തരവാദിത്വമാണ് . അതായത് നേരിട്ട് ഉപയോക്താക്കൾ ഇതിൽ കുറ്റക്കാരല്ല . നിരോധിക്കപ്പെട്ട പോൺ സൈറ്റുകൾ അവർക്കു വേണമെങ്കിൽ , സാധിക്കുമെങ്കിൽ സന്ദർശിക്കുന്നത് കുറ്റകരമല്ല . എന്നാൽ , ഇത്തരം അശ്ലീല ഉള്ളടക്കം ഇന്റർനെറ്റ് കണക്ഷനിൽ ലഭ്യമാണെന്ന് ഇൻഫർമേഷൻ ടെക്നോളജി ആക്ട് 2000 സെക്ഷൻ 25 പ്രകാരം സേവനദാതാവിന്റെ ലൈസൻസ് ക്യാൻസൽ ചെയ്യാൻ ടെലികോം മന്ത്രാലയത്തിന് അനുവാദമുണ്ട് . എന്നാൽ പോൺ സൈബർ കഫെയിലും മറ്റും പോൺ കാണുന്നതും ഐടി ആക്ട് പ്രകാരം കുറ്റകരമാണ് . 2011ൽ ടെലികോം മന്ത്രാലയം പുറത്തിറക്കിയ നിയമാവലി പ്രകാരം പോൺ പൊതു സ്ഥലത്ത് കാണുന്നത് കുറ്റകരമാണ് . സൈബർ കഫെകൾ ഇതിന്റെ പരിധിയിൽ വരും . ബ്ലോക്കു ചെയ്യപ്പെട്ട വെബ്സൈറ്റുകൾ സൈബർ കഫെയിലിരുന്ന് ബ്രൌസുചെയ്താൽ അത് തടവ് കിട്ടാവുന്ന തെറ്റാണ് . അത് കൊണ്ട് പോൺ കാണുന്നവൻ രക്ഷപ്പെടുമെന്ന് കരുതരുത് . ഇന്ത്യയുടെ ഐടി ആക്ട് പ്രകാരം കുട്ടികളുടെ പോൺ പ്രസിദ്ധീകരിച്ചാലും , പ്രചരിപ്പിച്ചാലും അഞ്ചുവർഷം വരെ ജയിൽ ശിക്ഷയും . പത്തു ലക്ഷം രൂപ വരെ പിഴയും ലഭിക്കാവുന്ന ശിക്ഷയാണ് . ഇത് രണ്ടാമതൊരിക്കൽ കൂടെ ആവർത്തിച്ചാൽ തടവ് ഏഴു വർഷമായി വർധിക്കും . പിഴ പത്തു ലക്ഷം രൂപ വീണ്ടും ഒടുക്കുകയും ചെയ്യണം . ചൈൽഡ് പോണോഗ്രാഫി പ്രസിദ്ധികരിക്കുന്നതും കാണുന്നതും ഗൌരവമുള്ള കുറ്റമായാണ് നിയമം കാണുന്നത് .


ഇപിഎഫ് ആനുകൂല്യം ഇനി മുതൽ വിദേശത്ത് ജോലി ചെയ്യുന്നവർക്കും ലഭ്യമാകും . ജോലി ചെയ്യുന്ന രാജ്യത്തെ സോഷ്യൽ സെക്യൂരിറ്റി പദ്ധതികളിൽ ഭാഗമാകാത്തവർക്കാണ് രാജ്യത്തെ ഇപിഎഫിൽ ഭാഗമാകാൻ സാധിക്കുക . കുറച്ച് കാലത്തേയ്ക്ക് വിദേശത്ത് ജോലിയ്ക്ക് പോവുന്നവർക്കാണ് പദ്ധതി ഏറെ പ്രയോജനകരമാകുക . ദില്ലിയിൽ നടന്ന ദേശീയ സെമിനാറിൽ ഇപിഎഫ് സെൻട്രൽ ഫണ്ട് കമ്മീഷണറായ വി പി ജോയിയാണ് ഇക്കാര്യം വിശദമാക്കിയത് . പദ്ധതിയിൽ ഭാഗമാവുന്നതിന് ഏറെ നൂലാമാലകളും ഇല്ലെന്ന് അദ്ദേഹം വിശദമാക്കി . പതിനെട്ട് രാജ്യങ്ങളിൽ ജോലി ചെയ്യുന്നവർക്ക് പദ്ധതിയുടെ പ്രയോജനം ലഭ്യമാകുന്നതിന് ധാരണയായതായും വി പി ജോയി പറഞ്ഞു . ഓൺലൈനിൽ ലഭ്യമായ ഒരുപേജ് മാത്രമുള്ള അപേക്ഷ പൂരിപ്പിച്ച് നൽകുന്നത് മാത്രമാണ് പദ്ധതിയിൽ ഭാഗമാകുന്നതിന് വേണ്ടി ചെയ്യേണ്ടത് . ബെൽജിയം , ജർമനി , സ്വിറ്റ്സർലന്റ് , ഫ്രാൻസ് , ഡെൻമാർക്ക് , കൊറിയ , നെതർലൻറ് , ഹംഗറി , ഫിൻലന്റ് , സ്വീഡൻ , ചെക് റിപ്പബ്ലിക് , നോർവെ , ആസ്ട്രിയ , കാനഡ , ആസ്ട്രേലിയ , ജപ്പാൻ , പോർച്ചുഗൽ തുടങ്ങിയ രാജ്യങ്ങളിൽ ജോലി ചെയ്യുന്ന ഇന്ത്യക്കാർക്കാണ് പ്രാഥമിക ഘട്ടത്തിൽ പദ്ധതിയുടെ പ്രയോജനം ലഭിക്കുക . ലോകത്തിലെ തന്നെ ഏറ്റവും വലിയ സാമൂഹ്യ സുരക്ഷ പദ്ധതി നടത്തിപ്പുകാരാണ് ഇപിഎഫ്ഒ . 9 . 26 ലക്ഷം സ്ഥാപനങ്ങളിലായി നാലര ലക്ഷത്തിലധികം ജീവനക്കാർക്കാണ് ഇപിഎഫിന്റെ സേവനം ലഭിക്കുന്നത് . അറുപത് ലക്ഷത്തിലധികം ആളുകൾക്ക് മാസംതോറും ഇപിഎഫ് പെൻഷനും നൽകുന്നുണ്ട് .


കർണ്ണാടക നിയമസഭ തെരഞ്ഞെടുപ്പ് നടന്ന പത്തൊമ്പത് ദിവസം എണ്ണവില കൂടാതെയിരിക്കുക , അതിന് ശേഷം വലിയ തോതിൽ കൂടുക , ഒടുവിൽ റിക്കോർഡുകൾ ഭേദിച്ച് അത് മുന്നേറുക . ഇന്ത്യ മുഴുവനും ഇപ്പോഴുളള പ്രധാന ചർച്ച വിഷയമാണിത് . പെട്രോൾ വില തിരുവനന്തപുരത്ത് ലിറ്ററിന് 80 രൂപയ്ക്ക് മുകളിലാണിപ്പോൾ . ഡീസൽ വില 75 അടുത്തെത്തി നിൽക്കുന്നു . " ഞങ്ങൾക്ക് സർക്കാർ ദിവസവും പെട്രോളിയം ഉൽപ്പന്നങ്ങളുടെ വില നിർണ്ണയിക്കാനുളള അനുവാദം നൽകിയിട്ടുണ്ട് . തെരഞ്ഞെടുപ്പ് ദിനങ്ങളിൽ എണ്ണവില അന്താരാഷ്ട്ര തലത്തിൽ ഉയരുന്നതിനനുസരിച്ച് ഉയർത്തേണ്ട എന്നത് ഞങ്ങളുടെ ആദ്യന്തര തീരുമാനമായിരുന്നു . വില കുറയുമെന്ന് തന്നെ ഞങ്ങൾ കരുതി പക്ഷേ കുറഞ്ഞില്ല " . കർണ്ണാടക തെരഞ്ഞെടുപ്പ് കഴിയും വരെ രാജ്യത്തെ പെട്രോളിയം വില ഉയർത്തരുതെന്ന് കേന്ദ്ര സർക്കാർ നിർദ്ദേശം നൽകിയിരുന്നോയെന്ന ചോദ്യത്തിന് ഇന്ത്യൻ ഓയിൽ കോർപ്പറേഷൻ ചെയർമാൻ സഞ്ജീവ് സിംഗിൻറെ മറുപടി ഇതായിരുന്നു . കർണ്ണാടക തെരഞ്ഞെടുപ്പ് കെട്ടിക്കയറിയ നാളുകളിലും അതിന് ശേഷവും അന്താരാഷ്ട്ര വിപണിയിൽ എണ്ണവില പടിപടിയായി ഉയരുകയായിരുന്നു . ക്രൂഡിൻറെ വില ഇന്ന് ബാരലിന് 80 ഡോളറിന് മുകളിലാണ് . രണ്ടാം യുപിഎ സർക്കാരിൻറെ കാലത്ത് ബാരലിന് 100 ഡോളറിന് മുകളിലേക്ക് വില ഉയർന്നപ്പോഴും പെട്രോൾ വില 75ന് അടുത്ത് നിന്നിരുന്നു . മൻമോഹൻ സിംഗ് സർക്കാർ ഭരണത്തിലിരിക്കേ ഒരു ഘട്ടത്തിൽ ക്രൂഡിൻറെ വില ബാരലിന് 150 ഡോളറിനടുത്ത് എത്തിയിരുന്ന സമയത്ത് പോലും ഇന്ത്യയിൽ ഇത്രയും ഉയർന്ന എണ്ണവില അനുഭവപ്പെട്ടിരുന്നില്ല . യുപിഎ സർക്കാരിൻറെ കാലത്ത് പെട്രോളിയം ഉൽപ്പന്നങ്ങൾക്ക് സബ്സിഡി നൽകിയിരുന്നതിനാലാണ് ഇത് സാധ്യമായിരുന്നത് . എൻഡിഎ സർക്കാർ കേന്ദ്രത്തിൽ അധികാരത്തിലെത്തിയതോടെ വില നിയന്ത്രണ സംവിധാനം പൂർണ്ണമായും പെട്രോളിയം കമ്പനികൾക്ക് കൈമാറി . 2017 ജൂൺ 16 മുതൽ ഇന്ധന വില ദിവസവും മാറിക്കൊണ്ടിരിക്കുകയാണ് . അതിനാൽ തന്നെ ജനങ്ങൾ തങ്ങളുടെ പോക്കറ്റിൽ നിന്ന് പണം ചേർന്നു പോകുന്നത് അറിയുന്നില്ല . എൻഡിഎ സർക്കാർ അധികാരത്തിലെത്തിയതിന് ശേഷം പെട്രോളിൻറെ എക്സൈസ് ഡ്യൂട്ടി വർദ്ധിപ്പിച്ചത് ലിറ്ററിന് 9.48 രൂപയിൽ നിന്ന് 21.48 രൂപയിലേക്കാണ് . ഡീസലിന് അത് ലിറ്ററിന് 3.56 രൂപയിൽ നിന്ന് നാല് തവണയോളം വർദ്ധിപ്പിച്ച് 17.33 രൂപയിലെത്തിച്ചു . അനിയന്ത്രിതമായി വർദ്ധിപ്പിച്ച എക്സൈസ് ഡ്യൂട്ടിയും അന്താരാഷ്ട്ര വിലയ്ക്കനുസരിച്ച് വില വർദ്ധിപ്പിച്ചു കൊള്ളാൻ പൊതുമേഖല എണ്ണക്കമ്പനികൾക്ക് അനുവാദം നൽകിയതുമാണ് എണ്ണവില യാതെരു പിടിയും തരാതെ മുന്നേറാനിടയാക്കിയത് . എന്നാൽ കർണ്ണാടക തിരഞ്ഞെടുപ്പ് നടപടികൾ നീണ്ടുനടന്ന 19 ദിവസങ്ങളിൽ ഇന്ധന വില ചലനമില്ലാതെ നിന്നു . ഈ സമയങ്ങളിലും ക്രൂഡിന് വില രാജ്യത്തിന് പുറത്ത് കൂടുകയായിരുന്നു . എക്സൈസ് നികുതിക്ക് ഒരു തരത്തിലുളള ചലനവും ഇക്കാലയിളവിൽ ഉണ്ടായിട്ടുമില്ല . ഇന്ത്യയിലെ എണ്ണ വ്യാപാരം ഇപ്പോഴും നിയന്ത്രിക്കുന്നത് പൊതുമേഖല എണ്ണക്കമ്പനികളാണ് . ഇന്ത്യൻ ഓയിൽ കോർപ്പറേഷൻ , ഭാരത് പെട്രോളിയം , ഹിന്ദുസ്ഥാൻ പെട്രോളിയം എന്നിവയാണ് രാജ്യത്തെ എണ്ണവ്യാപാരത്തിൻറെ സിംഹഭാഗവും നിയന്ത്രിക്കുന്നത് . തെരഞ്ഞെടുപ്പ് ദിനങ്ങളിൽ വില വർദ്ധിപ്പിക്കരുതെന്ന യാതെരു നിർദ്ദേശവും നൽകിയതായി എണ്ണക്കമ്പനികൾ പറയുന്നില്ല . ഞങ്ങൾ കമ്പനി ഡയറക്ടർ ബോർഡ് തീരുമാനമെടുത്തുയെന്ന് മാത്രമാണ് എണ്ണക്കമ്പനികളുടെ വാദം . പൊതുമേഖല എണ്ണക്കമ്പനികളുടെ ഉടമസ്ഥാവകാശവും നിയന്ത്രണവും പെട്രോളിയം മന്ത്രാലയത്തിൻറെ കൈവശമാണ് നിലനിറുത്തിയിരിക്കുന്നത് . കോൺഗ്രസ്സ് ഉൾപ്പെടെയുളള പ്രതിപക്ഷ പാർട്ടികൾ ബിജെപി കർണ്ണാടകയിൽ രാഷ്ട്രീയ നേട്ടമുണ്ടാക്കാനായി പെട്രോളിയം വില ഉപയോഗിച്ച് ശ്രമം നടത്തിയെന്ന് ആരോപണവുമായി മുന്നോട്ടു വന്നുകഴിഞ്ഞു . വില നിയന്ത്രണത്തിനായി ശക്തമായ ഫോർമുല ഉടൻ പ്രഖ്യാപിക്കുമെന്നാണ് കേന്ദ്ര സർക്കാർ പറയുന്നത് . കേന്ദ്ര പെട്രോളിയം മന്ത്രി ധർമ്മേന്ദ്ര പ്രധാൻറെ നേതൃത്വത്തിൽ ഇതിനുളള ശ്രമങ്ങൾ നടന്നുവരുന്നതായാണ് ലഭിക്കുന്ന സൂചന . ഉയർത്തിയ എക്സൈസ് നികുതികൾ കുറയ്ക്കുകയും വില നിയന്ത്രണത്തിന് ശക്തമായ സംവിധാനം കൊണ്ടുവരുകയോ സർക്കാർ ഏറ്റെടുക്കുകയോ ചെയ്ത് പരിഹാര ശ്രമങ്ങൾ ഊർജിതപ്പെടുത്തിയില്ലെങ്കിൽ രാജ്യത്തെ സാമൂഹ്യജീവിതവും വ്യവസായിക പുരോഗതിയും പ്രതിസന്ധിയിലാവും .


ചൈനീസ് ഉത്പന്നങ്ങൾ ബഹിഷ്കരിക്കണം എന്ന ആഹ്വാനം കുറച്ച് കാലങ്ങളായി സോഷ്യൽ മീഡിയയിൽ പ്രചരിക്കുന്നുണ്ട് . സർക്കാരോ ഉത്തരവാദപ്പെട്ടവരോ അത്തരം ബഹിഷ്കരണ ആഹ്വാനങ്ങളൊന്നും നടത്തിയിട്ടില്ല . എന്നാൽ സംഘപരിവാർ അനുകൂല ഗ്രൂപ്പുകളാണ് ഇത്തരം പ്രചാരണങ്ങൾ കൂടുതൽ നടത്തുന്നത് . ദീപാവലിയോട് അടുക്കുന്തോറും പ്രചാരണം ശക്തമായിക്കൊണ്ടിരിക്കുകയാണ് . ഇപ്പോഴത്തെ പ്രശ്നം , ചൈന പാകിസ്താനെ പിന്തുണയ്ക്കുന്നു എന്നതാണ് . ചൈനീസ് ഉത്പന്നങ്ങൾ ബഹിഷ്കരിക്കുക എന്നത് ഇന്ത്യക്കാരെ സംബന്ധിച്ച് അത്ര എളുപ്പത്തിൽ ചെയ്യാവുന്ന കാര്യമാണോ എന്നുകൂടി ഓർക്കേണ്ടതുണ്ട് . എന്തായാലും വിഷയം ചൈനയുടെ ശ്രദ്ധയിൽ പെട്ടിട്ടുണ്ട് . ഉത്പന്നങ്ങൾ ബഹിഷ്കരിക്കുന്ന പരസ്പര ബന്ധം വഷളാക്കുമെന്നാണ് ചൈനയുടെ മുന്നറിയിപ്പ് .


പത്താം പിറന്നാൾ ആഘോഷത്തിൻറെ ഭാഗമായി പുതിയ പതിപ്പുമായി ഗൂഗിൾ ക്രോം . ക്രോമിന്റെ 69 ആം പതിപ്പാണ് ഗൂഗിൾ പുറത്തിറക്കിയത് . ഡെസ്ക്ടോപ്പ് , ഐഓഎസ് , ആൻഡ്രോയിഡ് പ്ലാറ്റ്ഫോമുകളിൽ ഗൂഗിൾ ക്രോമിന്റെ പുതിയ പതിപ്പ് ലഭ്യമാവും . സെർച്ച് ബോക്സിന്റെ ആകൃതിയിൽ കൊണ്ടുവന്ന മാറ്റമാണ് ശ്രദ്ധേയം . അതിവേഗം സെർച്ച് അനുഭവം സാധ്യമാക്കുന്നതിനായി ഓട്ടോ ഫിൽ സൌകര്യം കൂടുതൽ മികച്ചതാക്കി . സെർച്ച് ബോക്സിൽ ടൈപ്പ് ചെയ്യുമ്പോൾ കൂടുതൽ ഓട്ടോഫിൽ ഓപ്ഷനുകൾ ലഭിക്കും . 2008 സെപ്റ്റംബർ രണ്ടിനാണ് ഗൂഗിൾ ക്രോം ബ്രൌസർ തുടങ്ങുന്നത് . ഗൂഗിൾ ക്രോം അപ്ഡേറ്റ് ചെയ്യുന്ന വിധം ഗൂഗിൾ ക്രോം ബ്രൌസറിന്റെ വലതുഭാഗത്തായിട്ടുള്ള മൂന്നു കുത്തുകളിൽ ക്ലിക്ക് ചെയ്ത് സെറ്റിങ്സ് തിരഞ്ഞെടുക്കുക . തുറന്നുവരുന്ന പേജിന്റെ ഇടത് ഭാഗത്തെ മെനു തുറന്നാൽ അതിൽ എബൌട്ട് ക്രോം എന്ന് കാണാം . അതിൽ ക്ലിക്ക് ചെയ്താൽ ഗൂഗിൾ ക്രോം അപ്ഡേറ്റ് ചെയ്യാം .


ഒരു രാഷ്ട്രീയ നേതാവിന് തമിഴകം നൽകിയ ഏറ്റവും വലിയ ആദരമാണ് മുൻമുഖ്യമന്ത്രിയും ഡിഎംകെ അധ്യക്ഷനുമായ എം . കരുണാനിധിക്ക് ലഭിച്ചത് . കക്ഷിരാഷ്ട്രീയ ഭേദമന്യെ രാഷ്ട്രീയ രംഗത്തെ പ്രമുഖരും സിനിമാ , സാംസ്കാരിക മേഖലകളിലുള്ളവരുമൊക്കെ തമിഴകത്തിന്റെ കലൈഞ്ജർക്ക് ആദരമർപ്പിക്കാൻ നേരിട്ടെത്തിയിരുന്നു . മരണവാർത്ത അറിഞ്ഞയുടൻ സിനിമകളുടെ ചിത്രീകരണമെല്ലാം നിർത്തിവച്ചാണ് താരങ്ങൾ ചെന്നൈയിലേക്ക് എത്തിയത് . രജനീകാന്ത് , അജിത്ത് , സൂര്യ , ധനുഷ് എന്നിവരൊക്കെ നേരിട്ടെത്തി കരുണാനിധിക്ക് ആദരമർപ്പിച്ചിരുന്നു . എന്നാൽ യുഎസിൽ പുതിയ ചിത്രം സർക്കാരിന്റെ ചിത്രീകരണത്തിലായിരുന്ന വിജയ്ക്ക് നാട്ടിൽ എത്താനായില്ല . ഇപ്പോൾ യുഎസ് ചിത്രീകരണം പൂർത്തിയാക്കി ചെന്നൈയിൽ തിരിച്ചെത്തിയിരിക്കുകയാണ് വിജയ് . വിമാനമിറങ്ങി അദ്ദേഹം ആദ്യമെത്തിയതും കരുണാനിധിയുടെ അന്ത്യവിശ്രമസ്ഥലമായ മറീന ബീച്ചിലേക്ക് തന്നെ . സർക്കാരിന്റെ യുഎസ് ഷെഡ്യൂൾ പൂർത്തിയാക്കി ലാസ് വേഗാസിൽ നിന്നാണ് വിജയ് വിമാനം കയറിയത് . 22 മണിക്കൂർ യാത്രയ്ക്ക് ശേഷം ചെന്നൈയിലെത്തിയ അദ്ദേഹം ഇന്ന് പുലർച്ചെ നാല് മണിയോടെയാണ് മറീന ബീച്ചിലെ കരുണാനിധി ശവകുടീരത്തിലെത്തിയത് . നേരത്തേ കരുണാനിധിയോടുള്ള ആദരസൂചകമായി സർക്കാരിന്റെ യുഎസ് ഷെഡ്യൂൾ താൽക്കാലികമായി നിർത്തിവച്ചിരുന്നു . സൺ പിക്ചേഴ്സ് ബിഗ് ബജറ്റിൽ നിർമ്മിക്കുന്ന ചിത്രത്തിൽ കീർത്തി സുരേഷ് ആണ് നായിക . രാധ രവി , പാല കറുപ്പയ്യ , യോഗി ബാബു എന്നിവർ മറ്റ് പ്രധാന കഥാപാത്രങ്ങളെ അവതരിപ്പിക്കുന്നു . ചിത്രത്തിന്റെ 80 ശതമാനം ചിത്രീകരണമാണ് പൂർത്തിയായിരിക്കുന്നത് . ചെന്നൈയിലാണ് അടുത്ത ഷെഡ്യൂൾ .


2012ലെ സിബി സീരിസിനിടെ ധോണി പറഞ്ഞത് എന്നെയും സച്ചിനെയും സെവാഗിനെയും ഒരുമിച്ച് അന്തിമ ഇലവനിൽ കളിപ്പിക്കാനാവില്ലെന്നായിരുന്നു . അതിന് പറഞ്ഞ കാരണം 2015ലെ ലോകകപ്പ് മുന്നിൽ കണ്ട് ടീമിനെ ഒരുക്കണമെന്നും . ധോണി അത് പറഞ്ഞപ്പോൾ ഞങ്ങൾക്കത് വലിയൊരു ഷോക്കായിരുന്നു . കാരണം 2015ലെ ലോകകപ്പിനായി 2012ലെ ടീമിനെ തെരഞ്ഞെടുക്കുക എന്നത് വിശ്വസിക്കാനായില്ല . എനിക്ക് മാത്രമല്ല , ഏതൊരു ക്രിക്കറ്ററെ സംബന്ധിച്ചിടത്തോളവും അതുകേട്ടാൽ ഞെട്ടലുണ്ടാവും . നിങ്ങൾ അടുത്ത ലോകകപ്പ് ടീമിലുണ്ടാവില്ലെന്ന് ആരും ഞങ്ങളോട് അപ്പോൾ പറഞ്ഞിട്ടില്ല . ടീമിനായി നിങ്ങൾ റൺസടിക്കുന്നുണ്ടെങ്കിൽ നിങ്ങളുടെ പ്രായം വെറുമൊരു സംഖ്യ മാത്രമാണെന്നാണ് ഞാൻ കരുതുന്നത് . നിങ്ങൾ ധാരാളം റൺസടിക്കുകയും ഫീൽഡിൽ നിങ്ങളൊരു ബാധ്യത അല്ലാതിരിക്കുകയും ചെയ്യുന്ന കാലത്തോളം നിങ്ങൾക്ക് ആഗ്രഹിക്കുന്നിടത്തോളം കാലം ടീമിനായി കളിക്കാം . ഞങ്ങൾ മൂന്നുപേരെയും അന്തിമ ഇലവനിൽ ഒരുമിച്ച് കളിപ്പിക്കാൻ പറ്റില്ലെന്ന് പറഞ്ഞ ധോണി തന്നെ പിന്നീട് അതേ ടൂർണമെന്റിൽ ഞങ്ങളെ ഒരുമിച്ച് അന്തിമ ഇലവനിൽ കളിപ്പിച്ചു . ജയം അനിവാര്യമായൊരു മത്സരത്തിൽ സച്ചിനും വീരുവും ഇന്നിംഗ്സ് ഓപ്പൺ ചെയ്യുകയും ഞാൻ വൺഡൌണായി ഇറങ്ങുകയും കോലി നാലാം നമ്പറിൽ ഇറങ്ങുകയും ചെയ്തു . ശ്രീലങ്കക്കെതിരായ ആ കളി നമ്മൾ അനായാസം ജയിച്ചു . ആ ടൂർണമെന്റിന്റെ തുടക്കത്തിൽ ധോണി ഞങ്ങളെ ഒരുമിച്ച് കളിപ്പിച്ചിരുന്നില്ല . റൊട്ടേഷൻ പോളിസി ആണെന്നാണ് അപ്പോൾ കരുതിയത് . എന്നാൽ നിർണായക മത്സരം വന്നപ്പോൾ ഞങ്ങളെ മൂന്നാളെയും അന്തിമ ഇലവനിൽ കളിപ്പിക്കുകയും ചെയ്തു . ഒന്നുകിൽ ആദ്യം എടുത്ത തീരുമാനത്തിൽ ധോണി ഉറച്ചു നിൽക്കണമായിരുന്നു . അല്ലെങ്കിൽ ധോണി ആദ്യമെടുത്ത തീരുമാനം തെറ്റായിരുന്നുവെന്നാണ് അതിനർത്ഥം . അല്ലെങ്കിൽ രണ്ടാമതെടുത്ത തീരുമാനം തെറ്റായിരുന്നു . ക്യാപ്റ്റനെന്ന നിലയിൽ ധോണി അന്നെടുത്ത തീരുമാനം ഞങ്ങൾ മൂന്നുപേർക്കും വലിയ ഞെട്ടലായിരുന്നു - ഗംഭീർ പറഞ്ഞു . ഇന്ത്യൻ ടീമിൽ നിന്ന് സെവാഗിന്റെയും ഗംഭീറിന്റെയും പുറത്താകലിന് പിന്നിൽ ധോണിയാണെന്ന ആരോപണങ്ങൾ ശരിവെക്കുന്നതാണ് ഗംഭീറിന്റെ വാക്കുകൾ . 37കാരനായ ഗംഭീർ കഴിഞ്ഞ ദിവസമാണ് ക്രിക്കറ്റിൽ നിന്ന് വിരമിക്കൽ പ്രഖ്യാപിച്ചത് . അവസാന രഞ്ജി മത്സരം കളിക്കുന്ന ഗംഭീർ ആന്ധ്രക്കെതിരെ സെഞ്ചുറി നേടിയിരുന്നു .


ആർത്തിരമ്പുന്ന ബ്ലാസ്റ്റേഴ്സ് കാണികൾക്ക് മുന്നിൽ കളിക്കാനുള്ള ആകാംഷ പങ്കിട്ട് വെസ് ബ്രൌൺ . ലോകത്തിലെ മികച്ച കാണികൾക്ക് മുന്നിൽ പന്തുതട്ടാൻ അക്ഷമനായി കാത്തിരിക്കുന്നതായി വെസ് ബ്രൌൺ പറഞ്ഞു . എല്ലാവരെയും ഉടൻ കാണാമെന്ന് ബ്രൌൺ ആരാധകരോടു പറയുന്നു . മുൻ മാഞ്ചസ്റ്റർ താരം ബ്ലാസ്റ്റേഴിലെത്തുന്ന കാര്യം കഴിഞ്ഞ ദിവസമാണ് ക്ലബ് സ്ഥിരീകരിച്ചത് . ഇതിനു പിന്നാലെ ട്വിറ്ററിലെ സെൽഫി വീഡിയോയിലാണ് ബ്രൌൺ മനസു തുറന്നത് . സെൽഫി വീഡിയോയിലൂടെ ആരാധകർക്ക് സ്വാതന്ത്ര്യ ദിനാശംസകളും വെസ് ബ്രൌൺ നേർന്നു . 1996 മുതൽ 2011 വരെയാണ് ബ്രൌൺ മാഞ്ചസ്റ്റർ ജെഴ്സി അണിഞ്ഞത് . പിന്നീട് സണ്ടർ ലാന്റിലെത്തിയ താരം 76 മത്സരങ്ങൾ കളിച്ചു . മാഞ്ചസ്റ്ററിന്റെ അവസാന ചാമ്പ്യൻസ് ലീഗ് കിരീട നേട്ടത്തിൽ വെസ് ബ്രൌണിൻറെ പ്രകടനം നിർണ്ണായകമായിരുന്നു . ഇംഗ്ലണ്ടിനായി 21 മത്സരങ്ങളിൽ കളത്തിലിറങ്ങിയ താരം ഒരു ഗോളിനും ഉടമയാണ് .


മൈതാനത്തും പുറത്തും ഇന്ത്യൻ നായകൻ വിരാട് കോലിയുടെ പെരുമാറ്റം പലതവണ ചർച്ചയായിട്ടുണ്ട് . പെർത്ത് ടെസ്റ്റിനിടെ ഓസീസ് നായകൻ ടിം പെയിനുമായുള്ള ഉരസൽ കോലിയുടെ വിമർശകർ ഏറ്റെടുത്തിരുന്നു . എന്നാൽ കോലിയുടെ അക്രമണോത്സുക സമീപനം തുടരണം എന്നാവശ്യപ്പെട്ടിരിക്കുകയാണ് മുൻ ഇടംകൈയൻ പേസർ സഹീർ ഖാൻ . കോലി എങ്ങനെയാണോ അത് തുടരുക , തൻറെ വിജയതന്ത്രത്തിൽ നിന്ന് കോലിക്ക് ഒരിക്കലും പിൻമാറാനാവില്ല . മറ്റുള്ളവർ എന്ത് പറയുന്നു എന്ന കാര്യം പരിഗണിക്കേണ്ടതില്ല . ഓസ്ട്രേലിയക്കെതിരായ പരമ്പരകൾ എക്കാലത്തും ഇങ്ങനെയായിരുന്നതായും ഒരു വാർത്താ ഏജൻസിക്ക് നൽകിയ അഭിമുഖത്തിൽ സഹീർ പറഞ്ഞു . സഹീറിൻറെ അഭിപ്രായത്തെ മുൻ സഹതാരം പ്രവീൺ കുമാർ പിന്തുണച്ചു . അക്രമണോത്സുകതയില്ലാതെ കളിച്ചാൽ കോലിക്ക് മികച്ച പ്രകടനം പുറത്തെടുക്കാനാകില്ലെന്ന് പ്രവീൺ കുമാർ പറഞ്ഞു .


വെള്ളത്തിൽ വീണാൽ ഫോണിന് തകരാർ സംഭവിക്കും . അതുകൊണ്ടുതന്നെയാണ് വാട്ടർപ്രൂഫ് ഫോണിന്റെ പ്രസക്തി വർദ്ധിക്കുന്നത് . ഏതായാലും ആപ്പിൾ ഐഫോണിന്റെ ഇനി വരുന്ന പതിപ്പ് വാട്ടർ പ്രൂഫ് ആയിരിക്കുമെന്നാണ് സൂചന . ഇതുസംബന്ധിച്ച പേറ്റന്റ് ആപ്പിൾ കമ്പനി സ്വന്തമാക്കിയതായാണ് വിവരം . ഈ ഫോൺ ഉപയോഗിച്ച് വെള്ളത്തിനടിയിൽവെച്ച് പോലും ഫോട്ടോ എടുക്കാനാകുമെന്നാണ് റിപ്പോർട്ട് . വെള്ളത്തിനടിയിലെ ചിത്രങ്ങൾ എടുക്കുന്നതിനായി പുതിയ സോഫ്റ്റ്വെയർ കൂടി ഫോണിൽ ഉണ്ടാകുമത്രെ . ആപ്പിൾ പുറത്തിറക്കുന്ന അടുത്ത ഫോൺ ഐഫോൺ 7 എന്നാകും അറിയപ്പെടുക . ഈ ഫോൺ വാട്ടർപ്രൂഫ് ആക്കുന്നതിനുവേണ്ടി ഹെഡ്ഫോൺ ജാക്ക് ഒഴിവാക്കിയിട്ടുണ്ടെന്നും സൂചനയുണ്ട് . അതേസമയം വാട്ടർപ്രൂഫ് ഐഫോണ് പുറത്തിറക്കുന്നത് സംബന്ധിച്ച് ഔദ്യോഗിക സ്ഥിരീകരണം നൽകാൻ ആപ്പിൾ കമ്പനി അധികൃതർ തയ്യാറായിട്ടില്ല . നിലവിൽ വാട്ടർപ്രൂഫ് ആയിട്ടുള്ള ഒരു ഫോണും ഐപാഡും ആപ്പിൾ പുറത്തിറക്കിയിട്ടില്ല . എന്നാൽ ഐഫോണും , ഐപാഡും വെള്ളത്തിൽ വീണാലും തകരാർ സംഭവിക്കാത്ത കേയ്സുകൾ മറ്റു ചില കമ്പനികൾ പുറത്തിറക്കിയിട്ടുണ്ട് .


ആപ്പിൾ ഐഫോൺ 7 , സാംസങ്ങിൻറെ പുതിയ ഗ്യാലക്സി എസ് 7ൻ എന്നീ ഫോണുകളെ കളിയാക്കി ചൈനീസ് സ്മാർട്ട്ഫോൺ നിർമ്മാതാക്കളായ ലെനോവയുടെ യൂ ട്യൂബ് വീഡിയോ . ' സ്കിപ്പ് ദി സെവൻസ് ' എന്ന പേരിലുള്ള പ്രചരണം തങ്ങളുടെ ഫ്ളാഗ്ഷിപ്പ് മോഡലായ മോട്ടോ ഇസെഡ് മറ്റ് ഫോണുകളെക്കാൾ മെച്ചമാണെന്ന് പറയുന്നു . കഴിഞ്ഞയാഴ്ച ആപ്പിൾ ഐഫോണിൻറെ ഏഴാം പതിപ്പ് ഇറക്കിയിരുന്നു . എന്നാൽ സാംസങ്ങിൻറെയും ആപ്പിളിൻറെയും ഫോണുകളെക്കാൾ മികച്ചതാണ് തങ്ങൾ മോട്ടോ ഇസഡിൽ മോട്ടോ മോഡ് എന്ന സവിശേഷതയാണ് ലെനോവ ചൂണ്ടിക്കാട്ടുന്നത് . ക്യാമറ , ബാറ്ററി എന്നിവയെല്ലാം മികച്ചതാണെന്ന് രണ്ടു മിനിറ്റ് നീളുന്ന വീഡിയോയിൽ ലെനോവ ചൂണ്ടിക്കാട്ടുന്നു . ഐഫോൺ ആരാധകർ മോട്ടോ മോഡ് വരുന്ന മോട്ടോ ഇസഡിലേക്ക് മാറാനും അവർ ആവശ്യപ്പെടുന്നുണ്ട് . മോട്ടോ ഇസെഡ് ഫോണിൻറെ നിർമ്മാതാക്കൾ ഒരു മുറിയിൽ ഇരിക്കുന്നതും ഐഫോൺ യൂസർമാർക്ക് മോട്ടോ ഇസഡ് സ്മാർട്ട്ഫോൺ പരിചയപ്പെടുത്തുന്നതുമാണ് വീഡിയോ . ഹാൻഡ്സെറ്റ് ഒരു പ്രൊജക്ടർ പോലെ വർക്ക് ചെയ്യുന്നതും ജെബിഎൽ ശബ്ദസാങ്കേതികതയിൽ ഉപയോഗിക്കുന്നതുമെല്ലാം വീഡിയോയിൽ കാണിച്ചിട്ടുണ്ട് . ഇതിനൊപ്പം ഐഫോൺ 7,7 പ്ളസ് ഫോണുകളുടെ ബാറ്ററി ലൈഫും താരതമ്യം ചെയ്യുന്നുണ്ട് . മോട്ടോയുടെ പവർപാക്ക് മോഡിൽ 22 മണിക്കൂർ അധിക ബാറ്ററി ലൈഫ് ഉണ്ടെന്നും ഐഫോൺ 7 നിൽ അത് വെറും രണ്ടു മണിക്കൂറും ഒരു മണിക്കുർ മാത്രമാണ് അധികം നൽകുന്നതെന്നും ചൂണ്ടിക്കാട്ടുന്നുണ്ട് . എന്തായാലും വീഡിയോ ഹിറ്റാണ് .


നിത്യ മേനോൻ നായികയാകുന്ന പുതിയ സിനിമയാണ് പ്രാണ . ചിത്രത്തിൽ നിത്യ മേനോൻ മാത്രമാണ് അഭിനേതാവായിട്ടുള്ളതെന്ന് ഛായാഗ്രാഹകൻ പി സി ശ്രീറാറം പറയുന്നു . വി കെ പ്രകാശ് ആണ് ചിത്രം സംവിധാനം ചെയ്യുന്നത് . തമിഴ് , തെലുങ്ക് , മലയാളം കന്നഡ ഭാഷകളിലായിട്ടാണ് ഒരേസമയമാണ് പ്രാണ ചിത്രീകരിക്കുന്നത് . അതായത് നിത്യ മേനോൻ ഒരേ രംഗം നാല് ഭാഷകളിൽ അഭിനയിക്കുന്നു . റസൂൽ പൂക്കുട്ടിയാണ് ചിത്രത്തിന്റെ ശബ്ദമിശ്രണം നിർവഹിക്കുന്നത് . ചിത്രീകരണം പൂർത്തിയായിട്ടുണ്ട് . പോസ്റ്റ് പ്രൊഡക്ഷൻ ജോലികൾ നടക്കുകയാണ് .


അശ്ലീല ചിത്രങ്ങൾ ഫേസ്ബുക്കുവഴി പ്രചരിപ്പിക്കുന്നു എന്ന വാർത്ത ഇന്ന് ഒരു പുതുമയല്ല , ചിലർ തകർന്ന പ്രണയത്തിൻറെയോ , പ്രഫഷണൽ വൈരത്തിൻറെയോ പേരിൽ ചിലരുടെ ആശ്ലീല ഫോട്ടോകൾ പ്രചരിപ്പിക്കാറുണ്ട് . ഇങ്ങനെ അശ്ശീല ഫോട്ടോകൾ പ്രചരിപ്പിക്കുന്നത് തടയാനായി പുതിയ പരീക്ഷണത്തിനാണ് ഫേസ്ബുക്ക് ഒരുങ്ങുന്നു എന്നാണ് പുതിയ വാർത്ത . ഓസ്ട്രേലിയയിലാണ് ഇത് സംബന്ധിച്ച പരീക്ഷണം നടത്തുന്നത് . ഏതെങ്കിലും സാഹചര്യത്തിൽ നിങ്ങളുടെ നഗ്നഫോട്ടോയോ മറ്റൊ ആർക്കെങ്കിലും കൈമാറിയിട്ടുണ്ടെങ്കിൽ , അത് ദുരുപയോഗിക്കും എന്ന് തോന്നുന്നുവെങ്കിൽ നിങ്ങളുടെ സ്വന്തം നഗ്ന ചിത്രം മെസഞ്ചർ വഴി നൽകാനാണ് ഫെയ്സ്ബുക്ക് പറയുന്നത് . ഈ ചിത്രം ഉപയോഗിച്ച് ഒരു ഡിജിറ്റൽ ഫിംഗർ സൃഷ്ടിക്കാനും സമ്മതത്തോടെയല്ലാതെ വ്യക്തിയുടെ നഗ്ന ദൃശ്യം മറ്റാരെങ്കിലും പ്രചരിപ്പിക്കുന്നത് തടയാനാകുമെന്നുമാണ് ഫെയ്സ്ബുക്കിൻറെ അവകാശവാദം . മുൻ കമിതാക്കളും , സുഹൃത്തുക്കളും ബന്ധം വഷളാകുമ്പോൾ പ്രതികാരബുദ്ധിയോടെ നഗ്ന ചിത്രങ്ങൾ പ്രചരിപ്പിക്കുന്ന പരാതി ഉയരുന്നതോടെയാണ് ഫെയ്സ്ബുക്കിൻറെ പുതിയ പരിഷ്കാരം . ഇതിലൂടെ ഫെയ്സ്ബുക്കിലും , ഇൻസ്റ്റഗ്രാമിലും ഇത്തരം ദൃശ്യങ്ങൾ പ്രചരിപ്പിക്കുന്നത് തടയാനാകുമെന്നാണ് വാദം . അശ്ശീല ദൃശ്യങ്ങൾ പ്രചരിപ്പിക്കുന്നതിന് തടയിടാൻ ഓസ്ട്രേലിയൻ സർക്കാർ ഏജൻസിയുമായി ഫെയ്സ്ബുക്ക് നിലവിൽ കൈകോർത്തിരിക്കുകയാണ് . പുതിയ തന്ത്രം പ്രായോഗികമാക്കാനുള്ള തയാറെടുപ്പിലാണ് ഫെയ്സ്ബുക്കെന്നാണ് ഓസ്ട്രേലിയൻ ഇ - സെഫ്റ്റി കമ്മീഷ്ണർ എബിസി ടെലിവിഷനോട് പറയുന്നത് .